ഉരുള്‍പൊട്ടലും വെള്ളപ്പൊക്കവും നേപ്പാളില് ഏഴ് മരണം, 25 പേരെ കാണാനില്ല | Nepal mansoon seven killed in landslides and flood\nFirst Published Jun 19, 2021, 10:57 AM IST\nകഴിഞ്ഞ ബുധനാഴ്ചയുണ്ടായ പ്രളയത്തില് നേപ്പാളില് ഒരു ഇന്ത്യക്കാരനും രണ്ട് ചൈനീസ് തൊഴിലാളികളുമടക്കം പതിനൊന്ന് പേര് മരിച്ചു. 25 ഓളം പേരെ കാണാതായി. കാഠ്മണ്ഡുവിന്‍റെ വടക്ക് കിഴക്കന് പ്രദേശമായ സിന്ധുപാൽചൌക്ക് ജില്ലയിലെ മേലംചി പട്ടണത്തിന് സമീപമാണ് മൂന്ന് തൊഴിലാളികളുടെ മൃതദേഹങ്ങൾ കണ്ടെത്തിയത്. ബുധനാഴ്ച ഉണ്ടായ വെള്ളപ്പൊക്കത്തിൽ നിരവധി പേരെ വീടുകളിൽ നിന്ന് രക്ഷപ്പെടുത്തിയതായി ജില്ലാ ഭരണാധികാരികൾ പറഞ്ഞു. 2015 ലെ ഭൂകമ്പത്തിന്‍റെ പ്രഭവകേന്ദ്രങ്ങളിലൊന്നാണ് ഇപ്പോള് വെള്ളപ്പൊക്കമുണ്ടായ സിന്ധുപാൽ‌ചോക്ക് പ്രദേശം. മേലംചി പട്ടണത്തില് മാത്രം 200 ഓളം വീടുകള് പൂര്‍ണ്ണമായോ ഭാഗീകമായോ തകര്‍ന്നു. കുടിവെള്ള പദ്ധതി നിര്‍മ്മാണത്തിനായെത്തിയ ചൈനീസ് തൊഴിലാളികളാണ് മരിച്ചവരില് രണ്ട് പേരെന്ന് റോയിട്ടേഴ്‌സ് റിപ്പോര്‍ട്ട് ചെയ്തു.\nഹരീത്രാജു രജുപ്ചേത്രി തന്‍റെ ട്വിറ്റര് അക്കൌണ്ടില് പങ്കുവച്ച ചിത്രം. 2015 ല് ഭൂകമ്പത്തില് നിന്ന് ഉയര്‍ത്തെഴുന്നേല്‍ക്കുന്ന മേലംചി നഗരത്തിന്‍റെ ചിത്രമാണ് ആദ്യത്തേത്. രണ്ടാമത്തെ ചിത്രം കഴിഞ്ഞ ദിവസത്തെ പ്രളയത്തില് പകര്‍ത്തിയ്ത. ജന്മസ്ഥലത്ത് ഇത് സംഭവിക്കുന്നത് കാണുന്നത് വേദനിപ്പിക്കുന്നു. നമുക്ക് വീണ്ടും ഉയരാൻ കഴിയുമോ ? അദ്ദേഹം ചോദിക്കുന്നു. സിന്ധുപാൽചൗക്ക് ജില്ലയിലെ മേലംചിയില് നിന്നും സമീപത്തെ മറ്റ് നഗരങ്ങളില് നിന്നും പുറത്ത് വരുന്ന ചിത്രങ്ങള് ദുരന്തത്തിന്‍റെ വ്യാപ്തി വ്യക്തമാക്കുന്നു.\nചൈനയിലെ ടിബറ്റ് മേഖലയോട് ചേർന്ന് കിടക്കുന്ന പർവതനിരയായ സിന്ധുപാൽചൗക്കിലും രാജ്യത്തിന്‍റെ മറ്റ് ഭാഗങ്ങളിലുമുണ്ടായ വെള്ളപ്പൊക്കത്തില് 25 ഓളം കാണാതായതായി ആഭ്യന്തര മന്ത്രാലയം അറിയിച്ചു.\nമേലംചി പട്ടണത്തിലെ കുടിവെള്ളപദ്ധതിയുടെ ജോലികള് ചെയ്യുന്നത് ചൈനീസ് കമ്പനിയാണ്. ഇവരുടെ തൊഴിലാളികളില് നിരവധി പേരെ കാണാതായതായും റിപ്പോര്‍ട്ടുണ്ട്.\nനേപ്പാളില് ജൂൺ മാസത്തിൽ ആരംഭിച്ച് സെപ്റ്റംബർ വരെ നീണ്ടുനിൽക്കുന്ന മൺസൂൺ കാലത്ത് പ്രളയത്തിലും മണ്ണിടിച്ചിലിലും നിരവധി പേരാണ് ഓരോ വര്‍ഷവും കൊല്ലപ്പെടുന്നത്.\nകഴിഞ്ഞ ചൊവ്വാഴ്ച മുതൽ ഉണ്ടായ കനത്ത മഴയിൽ നേപ്പാളിലെ റോഡുകൾ മിക്കതും തകർന്നു, പാലങ്ങൾ ഒഴുകിപ്പോയതിനെ തുടര്‍ന്ന് നിരവധി പ്രദേശങ്ങള് ഒറ്റപ്പെട്ടു. മത്സ്യ ഫാമുകളും കന്നുകാലികളും ഒഴുകിപ്പോയി.\nവീടുകൾ, സ്‌കൂളുകൾ ഉള്‍പ്പെടെ നൂറ് കണക്കിന് കെട്ടിടങ്ങള് വെള്ളത്തിനടിയിലായി. നൂറുകണക്കിനാളുകളെ പുനരധിവാസ കേന്ദ്രങ്ങളിലേക്ക് മാറ്റിയെന്ന് ഇന്ത്യാ ടുഡേ റിപ്പോര്‍ട്ട് ചെയ്തു.\nകൊവിഡ് ബാധയെ തുടര്‍ന്ന് രാജ്യത്ത് സാമ്പത്തിക പ്രതിസന്ധി നിലനില്‍ക്കുന്നതിനിടെ വന്ന പ്രകൃതിദുരന്തങ്ങള് വലിയ ആഘാതമാണ് രാജ്യത്തുണ്ടാക്കിയത്. നിലവില് ലോകത്തില് കൊറോണ രോഗാണു ബാധാ പരിശോധനാ ഫലങ്ങളില് ഏറ്റവും ഉയർന്ന നിരക്ക് നിലനില്‍ക്കുന്ന രാജ്യമാണ് നേപ്പാള്.\nമധ്യ നേപ്പാളിലും വെള്ളപ്പൊക്കമുണ്ടായതായി സര്‍ക്കാര് ഉദ്യോഗസ്ഥര് സംശയം പ്രകടിപ്പിച്ചു. നേപ്പാളിലെ സിന്ധുപാൽ‌ചോക്ക് ജില്ലയിൽ ചൊവ്വാഴ്ച മണ്ണിടിച്ചിലിനെ തുടര്‍ന്നുണ്ടായ പ്രളയം ടിബറ്റിന്‍റെ അതിർത്തിയിലെ ഉയർന്ന പ്രദേശത്ത് ഹിമപാതമുണ്ടാക്കിയതായി നേപ്പാള് സർക്കാർ ഉദ്യോഗസ്ഥർ സംശയം പ്രകടിപ്പിച്ചതായി ഹിന്ദുസ്ഥാന് ടൈംസാണ് റിപ്പോര്‍ട്ട് ചെയ്തത്.\nടിബറ്റൻ പ്രദേശത്തിന് സമീപം നടന്ന ഹിമപാതത്തിന്‍റെ ഫലമായി ദശലക്ഷക്കണക്കിന് രൂപയുടെ നഷ്ടമുണ്ടായതായി സിന്ധുപാൽചോക്ക് പ്രതിനിധി രുദ്ര പ്രസാദ് ദുലാൽ പറഞ്ഞു. പ്രളയത്തിന് പിന്നാലെ ഉയർന്ന പ്രദേശങ്ങളിൽ കനത്ത മഴ പെയ്യുകയാണ്.\n2015 ലെ ഭൂകമ്പത്തിൽ കുലുങ്ങിയ മലനിരകളുടെ അകകാമ്പിലെ വിള്ളലുകളില് വലിയ തോതില് ഹിമവും ചെളിയും അടിഞ്ഞിട്ടുണ്ടാകാം. ഇത് മണ്ണിടിച്ചലിനും ഉരുള്‍പൊട്ടലിനും അതിനെ തുടര്‍ന്ന് വെള്ളപ്പൊക്കത്തിനും കാരണമായെന്ന് സംശയിക്കുന്നതായി രുദ്ര പ്രസാദ് ദുലാൽ പറഞ്ഞു.\nതുടർച്ചയായ കനത്ത മഴയും ഹിമപാതവും കൂടിയാകുമ്പോള് താഴ്ന്ന പ്രദേശങ്ങള് വെള്ളത്തിനടിയിലായി.\nഒരുകാലത്ത് ഏറെ തിരക്കുണ്ടായിരുന്ന മേലാംചി പട്ടണം കഴിഞ്ഞ ദിവസത്തെ വെള്ളപ്പൊക്കത്തെ തുടര്‍ന്ന് മണ്ണിനടിയില് പുതഞ്ഞ് പോയി.\nമൺസൂൺ ആരംഭിച്ചതോടെ നഗരത്തിലെ 200 ഓളം വീടുകൾക്ക് ഭാഗികമായോ പൂർണ്ണമായും തകരുകയോ ചെയ്തതായി ഉദ്യോഗസ്ഥർ പറഞ്ഞു.\nഞാൻ വയലിൽ നിന്ന് മടങ്ങിയെത്തിയപ്പോഴാണ്, മണ്ണിടിച്ചിലില് നദി തടസപ്പെട്ടെന്നും അത് പൊട്ടിയാല് താമസിക്കുന്ന നഗരം മുങ്ങുമെന്നും സഹോദരന് വിളിച്ച് പറഞ്ഞത്. കേട്ടപ്പോള് തന്നെ കുടുംബത്തേയും കൂട്ടി പുനരധിവാസ കേന്ദ്രത്തിലെത്തുകയായിരുന്നെന്ന് രക്ഷപ്പെട്ട രാധിക ശ്രേഷ്ഠൻ പറഞ്ഞു.\n"വെള്ളപ്പൊക്കം ഞങ്ങളുടെ ഭൂമിയും സ്വത്തുക്കളും എല്ലാ മുക്കിക്കളഞ്ഞു. ഇനി ഒന്നില് നിന്ന് തുടങ്ങണം. കുടുംബം നിലനിര്‍ത്തണമെന്നും രാധിക പറഞ്ഞതായി ഹിന്ദുസ്ഥാന് ടൈംസ് റിപ്പോര്‍ട്ട് ചെയ്തു.\nഅപകടത്തെത്തുടർന്ന് ഏഴ് പേര് മരിച്ചതായി ജില്ലാ ഭരണകൂടം സ്ഥിരീകരിച്ചു. മേലാംച്ചി കുടിവെള്ള പദ്ധതിയുടെ എട്ട് ജീവനക്കാരെയെങ്കിലും കാണാതായിട്ടുണ്ട്.\nനേപ്പാൾ സൈന്യവും സായുധ പോലീസ് സേനയും നേപ്പാൾ പൊലീസും വെള്ളപ്പൊക്കത്തിൽ തകർന്ന പ്രദേശത്ത് രക്ഷാപ്രവർത്തനം നടത്തിവരികയാണ്. എന്നാല് ഒലിച്ചിറങ്ങിയ കട്ടിയേറിയ ചളിയും മണ്ണും രക്ഷാപ്രവര്‍ത്തനത്തിന് തടസം നില്‍ക്കുന്നതായാണ് റിപ്പോര്‍ട്ട്.\nഎല്ലാം നഷ്ടപ്പെട്ടു. ഇനി എങ്ങനെ തുടങ്ങണമെന്ന് ഇതുവരെ ആലോചിച്ചിട്ടില്ല. ജീവിതത്തില് ഇതുവരെ സംമ്പാധിച്ചതെല്ലാം ഇപ്പോള് മണ്ണിനടിയിലെവിടെയോ ആണ്. ഒരു മരവിപ്പ് മാത്രമാണിപ്പോള് തോന്നുന്നതെന്നും വെള്ളപ്പൊക്ക ദുരിതബാധിതയായ ലക്ഷ്മി പ്രസാദ് ശ്രേഷ്ഠ പറഞ്ഞു.\nമൺസൂൺ ശക്തമാകുന്നതോടെ രാജ്യത്ത് വെള്ളപ്പൊക്കവും മണ്ണിടിച്ചിലും വീണ്ടും സംഭവിച്ചേക്കാം. 2021 വർഷത്തെ മൺസൂൺ കഴിഞ്ഞ വർഷത്തേക്കാൾ നേരത്തെ എത്തുമെന്നും നേപ്പാളിലും മറ്റ് ചില ഏഷ്യൻ രാജ്യങ്ങളിലും സാധാരണ മഴ ലഭിക്കുമെന്നും കാലാവസ്ഥാ നിരീക്ഷകർ മുന്നറിയിപ്പ് നല്‍കിയിരുന്നു.\nനേപ്പാള് കാലാവസ്ഥാ വകുപ്പിന്‍റെ കണക്കനുസിരിച്ച് ജൂൺ 1 മുതൽ നേപ്പാളില് മൺസൂൺ ആരംഭിച്ചു. ഇത് ഏകദേശം3മാസം തുടരും. കഴിഞ്ഞ വർഷം, ജൂൺ 12 നാണ് നേപ്പാളിൽ മൺസൂൺ ആരംഭിച്ചത്.\nസാധാരണയായി നേപ്പാളിൽ 105 ദിവസം മണ്‍സൂണ് കാലമാണ്. സെപ്റ്റംബർ അവസാനത്തോടെയാണ് മണ്‍സൂണ് തീരുക. നേപ്പാളിലെ വാർഷിക മഴയുടെ 80 ശതമാനവും ജൂൺ-സെപ്റ്റംബറില് ലഭിക്കുന്നു. ലഭിക്കുന്നു. ശരാശരി വാർഷിക മഴ 1,600 മില്ലിമീറ്ററാണ്.\n( നേപ്പാളിലെ മേലംചി പട്ടണത്തിന് സമൂപം ഉരുള്‍പൊട്ടിയതിനെ തുര്‍ന്ന് ഉയര്‍ന്ന വെള്ളപ്പൊക്ക ദൃശ്യങ്ങള് വിവിധ ട്വിറ്റര് അക്കൌണ്ടുകളില് നിന്ന്. )


ഹിന്ദു പെണ്‍കുട്ടിയുടെ ദുരൂഹ മരണം; ജുഡീഷ്യല് അന്വേഷണം നടന്നേക്കില്ല, ജഡ്ജിക്ക് എതിര്‍പ്പ് | Pak Hindu girl mysterious death: Judge not ready to hold judicial probe - Malayalam Oneindia\n44 min ago സർക്കാർ രൂപീകരിക്കേണ്ടവർ ഓടി രക്ഷപ്പെടുന്നു: ആഞ്ഞടിച്ച് സഞ്ജയ് റാവത്ത്, നിങ്ങൾക്കുള്ള ഉത്തരം ഉടൻ!\nPublished: September 23 2019, 12:31 [IST]\nഇസ്ലാമാബാദ്: പാകിസ്താനില് വിവാദമായ ഹിന്ദു പെണ്‍കുട്ടിയുടെ ദുരൂഹ മരണം സംബന്ധിച്ച് ജുഡീഷ്യല് അന്വേഷണം നടന്നേക്കില്ല. ജില്ലാ സെഷന്‍സ് ജഡ്ജി തയ്യാറാകാത്തതാണ് കാരണം. അന്വേഷണം നടത്തേണ്ടതില്ല എന്ന നിലപാടിലാണ് അദ്ദേഹം. സിന്ധ് പ്രവിശ്യയിലെ ബേനസീര് ഭൂട്ടോ സര്‍വകലാശാലയില് മെഡിക്കല് വിദ്യാര്‍ഥിനിയായിരുന്ന നിംറിത കുമാരിയെ അവളുടെ ഹോസ്റ്റലാണ് ദുരൂഹ സാഹചര്യത്തില് മരിച്ച നിലയില് കണ്ടെത്തിയിരുന്നത്. വിശദമായ അന്വേഷണം ആവശ്യപ്പെട്ട് വന് പ്രതിഷേധം നടന്നിരുന്നു.\nജഡ്ജിയുടെ എതിര്‍പ്പ് സംബന്ധിച്ച് ആഭ്യന്തര സെക്രട്ടറി അബ്ദുല് കബീര് കാസിയെ പോലീസ് അറിയിച്ചുവെന്ന് ഡോണ് ന്യൂസ് റിപ്പോര്‍ട്ട് ചെയ്തു. ജഡ്ജി തീരുമാനം ഉടന് ആഭ്യന്തര വകുപ്പിനെ അറിയിക്കുമെന്നാണ് കരുതുന്നത്. ഈ മാസം 16നാണ് ഹോസ്റ്റല് മുറിയില് നിംറിത കുമാരിയുടെ മൃതദേഹം തൂങ്ങിക്കിടക്കുന്ന നിലയില് കണ്ടെത്തിയത്. പെണ്‍കുട്ടിയുടെ കുടുംബം പരാതി നല്‍കാന് തയ്യാറാകാത്തതിനാല് കേസെടുത്തിട്ടില്ലെന്നാണ് ലര്‍ക്കാന പോലീസിന്റെ വിശദീകരണം.\nസംഭവത്തില് പ്രാഥമിക അന്വേഷണം നടത്തിയ പോലീസ് മെഹ്രാന് അബ്രു, വസായ് എന്ന അലി ഷാന് മേമന് എന്നീ രണ്ട് വിദ്യാര്‍ഥികളെ കസ്റ്റഡിയില് എടുത്തിരുന്നു. മെഹ്രാനുമായി പെണ്‍കുട്ടി പ്രണയത്തിലായിരുന്നുവെന്നാണ് റിപ്പോര്‍ട്ടുകള്. വിവാഹം ചെയ്യാന് തീരുമാനിച്ചിരുന്നുവെന്നും മെഹ്രാന് പറയുന്നു. മരണം ആത്മഹത്യയാണോ കൊലപാതകമാണോ എന്ന് ദിവസങ്ങള്‍ക്കുള്ളില് അറിയാമെന്നാണ് പോലീസിന്റെ പ്രതികരണം.\nമൃതദേഹം പോസ്റ്റ്‌മോര്‍ട്ടം ചെയ്തതില് വീഴ്ച സംഭവിച്ചുവെന്നാണ് കറാച്ചിയിലെ ആരോഗ്യ വകുപ്പ് ഉദ്യോഗസ്ഥര് സംശയിക്കുന്നത്. സുപ്രധാന ഘടകങ്ങള് ഡോക്ടര്‍മാര് അവഗണിച്ചുവെന്നും അവര് പറയുന്നു. കഴുത്തില് കണ്ട മുറിവ് സംശയകരമാണ്. 15 അടി ഉയരത്തിലുള്ള ഫാനിലേക്ക് പെണ്‍കുട്ടിക്ക് എങ്ങനെ കുരുക്കിടാന് സാധിച്ചുവെന്നും അവര് ചോദിക്കുന്നു.\nhindu girl death pakistan പാകിസ്താന് ഹിന്ദു പെണ്‍കുട്ടി മരണം\nPak Hindu girl mysterious death: Judge not ready to hold judicial probe


PJ Joseph asks Jose Mani fraction to resign from all post as the left UDF to join LDF | ജോസ് വിഭാഗം തന്നെ കൂവി, പാലായും കാഞ്ഞിരപ്പളളിയും അടക്കം ജോസ് കൈവിട്ടു, തിരിച്ചടിച്ച് പിജെ ജോസഫ് - Malayalam Oneindia\nPublished: October 14 2020, 13:46 [IST]\nകോട്ടയം: ജോസ് കെ മാണി ഇടത് മുന്നണിയിൽ എത്തിയതോടെ കേരള കോൺഗ്രസിൽ ഒരു പിളർപ്പ് കൂടി സംഭവിച്ചിരിക്കുകയാണ്. കെഎം മാണിയുടെ മരണശേഷം ജോസ്-ജോസഫ് വിഭാഗങ്ങൾ തമ്മിലുളള ഏറ്റുമുട്ടലാണ് ഒടുവിൽ ജോസ് പക്ഷത്തെ ഇടത് പക്ഷത്ത് എത്തിച്ചിരിക്കുന്നത്.\nപാലായിൽ ജോസ് കെ മാണി മത്സരിക്കുകയാണ് എങ്കിൽ തോൽപ്പിച്ചിരിക്കുമെന്ന് പിജെ ജോസഫ് പ്രഖ്യാപിച്ചിരുന്നു. പാലായിൽ പിജെ ജോസഫ് വഞ്ചിച്ചെന്ന് ജോസ് കെ മാണിയും തുറന്നടിച്ചിരിക്കുന്നു. ഇതോടെ കോട്ടയം പോർക്കളമാവും എന്നുറപ്പായിരിക്കുകയാണ്. ജോസിന്റെ ആരോപണങ്ങൾക്ക് തിരിച്ചടിച്ച് പിജെ ജോസഫ് രംഗത്ത് വന്നിട്ടുണ്ട്.\nചിഹ്നം കെഎം മാണി\nപാലായെ കുറിച്ചും രാജ്യസഭാ സീറ്റ് ആവശ്യപ്പെട്ടു എന്നതും അടക്കമുളള ആരോപണങ്ങൾക്കാണ് ജോസഫ് അക്കമിട്ട് മറുപടി നൽകിയിരിക്കുന്നത്. പാലാ തിരഞ്ഞെടുപ്പില് ചിഹ്നം വേണ്ട എന്നും ചിഹ്നം കെഎം മാണി ആണെന്നും മത്സരിച്ച സ്ഥാനാര്‍ത്ഥിയും ജോസ് കെ മാണിയും പറഞ്ഞിരുന്നുവെന്ന് പിജെ ജോസഫ് വ്യക്തമാക്കി. തിരഞ്ഞെടുപ്പ് പ്രചാരണ ഉദ്ഘാടന യോഗത്തില് വെച്ചാണ് ജോസ് കെ മാണി അത് പ്രഖ്യാപിച്ചത്. പിന്നെ എങ്ങനെ ആണ് ചിഹ്നം കൊടുത്തില്ലെന്ന ആക്ഷേപം എന്ന് പിജെ ജോസഫ് ചോദിച്ചു.\nയോഗത്തിൽ തന്നെ കൂവി\nപാലായിലെ തോല്‍വി ജോസ് കെ മാണി സ്വയം ഏറ്റുവാങ്ങിയതാണ്. സ്വീകാര്യനായ സ്ഥാനാര്‍ത്ഥി വേണം എന്ന് തങ്ങള് പറഞ്ഞിരുന്നു. എന്നാല് ഏറ്റവും എതിര്‍പ്പുളള സ്ഥാനാര്‍ത്ഥിയെ നിര്‍ത്തുകയും ചിഹ്നം വേണ്ട എന്ന് പറയുകയും ധാര്‍ഷ്ട്യത്തോടെ പെരുമാറുകയും തിരഞ്ഞെടുപ്പ് പ്രചാരണ യോഗത്തില് തന്നെ കൂവുകയും ചെയ്തു. അതിന് ശേഷം പാലായില് വഞ്ചിച്ചു എന്ന് പറയുന്നത് എങ്ങനാണെന്നും ജോസഫ് ചോദിച്ചു.\nആക്ഷേപങ്ങള് വില കുറഞ്ഞത്\nപാലായില് വഞ്ചിച്ചത് ജോസ് കെ മാണി തന്നെ ആണ്. കേരള കോണ്‍ഗ്രസിന്റെ സ്ഥാനാര്‍ത്ഥി വിജയിക്കേണ്ട സ്ഥലത്ത്, അവിടെ പ്രചാരണത്തിന് വന്ന തന്നെ കൂവിയത് ജയിപ്പിക്കാനാണോ എന്ന് പിജെ ജോസഫ് ചോദിച്ചു. ചിഹ്നം വേണ്ട എന്ന് പറഞ്ഞതും ജയിപ്പിക്കാനാണോ എന്നും ജോസഫ് ചോദിച്ചു. ജോസ് കെ മാണിയുടെ ആക്ഷേപങ്ങള് വില കുറഞ്ഞതാണ്.\nമാണി സാറിനെ വളഞ്ഞ് വെച്ച് ആക്രമിച്ചു\nനിയമസഭയില് മാണി സാറിനെ ബജറ്റ് അവതരപ്പിക്കുന്നത് എതിര്‍ത്ത, മാണി സാറിനെ വളഞ്ഞ് വെച്ച് ആക്രമിക്കുകയും ചെയ്ത സിപിഎമ്മിനൊപ്പമാണ് ജോസ് കെ മാണി ഇപ്പോള് പോയിരിക്കുന്നത്. അന്ന് യുഡിഎഫ് ആണ് ശക്തമായി മാണിക്കൊപ്പം നിന്നത്. അത് മറന്ന് കൊണ്ടാണ് ജോസ് പോയിരിക്കുന്നത്. ഒരു എഗ്രിമെന്റും പാലിക്കാന് ജോസ് കെ മാണി തയ്യാറായിട്ടില്ല.\nസ്വയം പുറത്ത് പോയത്\nകോട്ടയം ജില്ലാ പഞ്ചായത്തില് 8 മാസം അവര്‍ക്കും6മാസം തങ്ങള്‍ക്കും എന്നുളള ധാരണ പാലിക്കാന് തയ്യാറാകാത്തതാണ് സ്വയം പുറത്ത് പോകാന് കാരണമായത്. അവരെ ആരും പുറത്താക്കിയതല്ല. സ്വയം പുറത്ത് പോയതാണ്. യുഡിഎഫിലെ എല്ലാ ഘടകകക്ഷികളും പറഞ്ഞിട്ടും അത് മാനിക്കാന് തയ്യാറാകാതെ, മുന്നണി മര്യാദ പാലിക്കാന് തയ്യാറാകാതെയും ആണ് ജോസ് പുറത്ത് പോയിരിക്കുന്നത്.\nപ്രധാന സീറ്റുകള് എല്ലാം കൈ വിട്ടു\nസീറ്റിനേക്കാള് പ്രധാനം ആശയങ്ങളാണ് എന്നാണ് ജോസ് കെ മാണി പറഞ്ഞത്. പാലായും കാഞ്ഞിരപ്പളളിയും തിരുവല്ലയും ഏറ്റുമാനൂരും അടക്കമുളള പ്രധാന സീറ്റുകള് എല്ലാം ജോസ് കെ മാണി കൈ വിട്ടിരിക്കുന്നു. കോട്ടയം ജില്ലാ പഞ്ചായത്തില് ധാരണ ലംഘിച്ച് യുഡിഎഫിനെ വഞ്ചിച്ച് ആദ്യം പോയത് ജോസാണ്. പിന്നെ തിരിച്ച് വന്നു.\nപിന്നില് നിന്ന് കുത്തിയത് ആര്\nആരൊക്കെയോ പിന്നില് നിന്ന് കുത്തിയത് കാരണമാണ് യുഡിഎഫ് വിട്ടതെന്ന് ജോസ് കെ മാണി പറയുന്നു. അത് ആരാണെന്ന് ജോസ് കെ മാണി പറയണം എന്നും ജോസഫ് ആവശ്യപ്പെട്ടു. മാണിയെ ഏറ്റവും അപമാനിച്ചത് എല്‍ഡിഎഫ് ആണ്. ജോസിനെ കൊണ്ട് എല്‍ഡിഎഫിന് ഒരു പ്രയോജനവും ഉണ്ടാകില്ല. മാണിയെ സ്‌നേഹിക്കുന്നവര് യുഡിഎഫിലുളളവരാണ്. അവരെല്ലാം തങ്ങള്‍ക്കൊപ്പം നില്‍ക്കും എന്നും പിജെ ജോസഫ് പറഞ്ഞു.\nഎല്ലാ സ്ഥാനങ്ങളും രാജി വെയ്‌ക്കണം\nതാന് രാജ്യസഭാ സീറ്റ് ആവശ്യപ്പെട്ടു എന്നാണ് ജോസ് പറഞ്ഞത്. താന് ഒരിടത്തും ആവശ്യപ്പെട്ടിട്ടില്ല. അതെല്ലാം സത്യവിരുദ്ധമാണ്. രാജ്യസഭാ സീറ്റ് മാത്രമല്ല യുഡിഎഫില് നിന്ന് ജയിച്ച എല്ലാ സ്ഥാനങ്ങളും രാജി വെയ്‌ക്കേണ്ടതാണ്. ധാര്‍മികതയുടെ പേരിലാണ് രാജി വെക്കുന്നത് എങ്കില് ലോക്‌സഭാ സീറ്റും നിയമസഭാ സീറ്റുകളും രാജി വെക്കേണ്ടതാണ് എന്നും ജോസഫ് പറഞ്ഞു.\nPJ Joseph asks Jose Mani fraction to resign from all post as the left UDF to join LDF\nStory first published: Wednesday, October 14, 2020, 13:46 [IST]


dam | പേടിയോടേ ഈ രാത്രി; ഇടുക്കിയിൽ രണ്ട് അണക്കെട്ടുകൾ തുറക്കും - Malayalivartha.com Widgets Magazine\n29 MAY 2020 11:24 PM IST\nസംസ്ഥാനത്ത് അടുത്ത മൂന്ന് ദവിസം ശക്തമായ മഴക്ക് സാധ്യതയുണ്ടെന്ന് കാലാവസ്ഥ നിരീക്ഷണകേന്ദ്രം അറിയിച്ചു. ഇടുക്കി ജില്ലയില് ഇന്നും നാളയും ഓറ‍ഞ്ച് അലര്‍ട്ട് പ്രഖ്യാപിച്ചിട്ടുണ്ട്. എട്ട് ജില്ലകളില് യെല്ലോ അലര്‍ട്ടായിരിക്കും.\nഇടുക്കി ജില്ലയിലെ രണ്ട് അണക്കെട്ടുകൾ തുറക്കും. ലോവർ പെരിയാർ (പാംബ്ല), കല്ലാർകുട്ടി അണക്കെട്ടുകളുടെ ഓരോ ഷട്ടറുകൾ 10 സെന്റിമീറ്റർ വീതം ഉയർത്താനാണ് തീരുമാനം. നാളെ രാവിലെ പത്തിന് ഷട്ടറുകൾ ഉയർത്തും.\nവൃഷ്ടിപ്രദേശങ്ങളിൽ മഴ കൂടുതൽ ലഭിക്കുന്നതും വരും ദിവസങ്ങളിൽ മഴ ശക്തമാകാനുള്ള സാഹചര്യവും മുൻനിർത്തിയാണ് നടപടി. പെരിയാറിന്റെയും മുതിരപ്പുഴയാറിന്റെയും തീരത്തുള്ളവർ ജാഗ്രത പാലിക്കണമെന്ന് ജില്ല ഭരണകൂടം അറിയിച്ചു.\nതെക്ക് കിഴക്കന് അറബിക്കടലില് ഞായറാഴ്ചയോടെ പുതിയ ന്യൂനമര്‍ദ്ദം രൂപപ്പെടാന് സാധ്യതയുണ്ട് . ഇതിന്‍റെ സ്വധീനത്താല് തിങ്കളാഴ്ചയോടെ കാലവര്‍ഷം കേരളത്തിൽ എത്തിയേക്കും. ഇടിമിന്നലിനും ശക്തമായ കാറ്റിനും സാധ്യതയുണ്ടെന്നും മുന്നറിയിപ്പുണ്ട്. മത്സ്യതൊഴിലാളികൾ കടലിൽ പോകരുത്.\nഒറ്റപ്പെട്ടയിടങ്ങളില് ശക്തമായതോ അതിശക്തമായതോ ആയ മഴയ്‌ക്ക് സാധ്യത ഉണ്ട്.സര്‍ക്കാര് സംവിധാനങ്ങളും പൊതുജനങ്ങളും ജാഗ്രത പാലിക്കണമെന്നും വകുപ്പ് അറിയിച്ചു. ഓഞ്ച് അലര്‍ട്ട് പ്രഖ്യാപിച്ച ജില്ലകളിലെ ബന്ധപ്പെട്ട വകുപ്പുകളോടും സര്‍ക്കാര് ഉദ്യോഗസ്ഥരോടും തയ്യാറെടുപ്പുകള് നടത്താന് ആവശ്യപ്പെട്ടിട്ടുണ്ട്. ഇടിമിന്നലിനും കാറ്റിനും സാധ്യതയുള്ളതിനാല് മത്സ്യത്തൊഴിലാളികള് കടലില് പോകരുതെന്നും മുന്നറിയിപ്പുണ്ട്. ഇന്ന് തെക്കന് കേരളത്തിലെ മലയോര മേഖലകളില് അതിശക്തമായ മഴ തുടരുകയാണ്. മഴ ശക്തമായതോടെ അരുവിക്കര ഡാമിന്റെ നാല് ഷട്ടറുകള് തുറന്നു. കരമനയാറിന്റെ ഇരുകരകളിലും ഉള്ളവര് ജാഗ്രത പുലര്‍ത്തണമെന്ന് തിരുവനന്തപുരം ജില്ലാ ഭരണകുടം അറിയിച്ചു.\nഅതേസമയം ജൂണ് ഒന്നിന് തന്നെ കേരളത്തില് കാലവര്‍ഷം എത്തുമെന്ന് കേന്ദ്ര കാലാവസ്ഥാ നിരീക്ഷണ കേന്ദ്രം അറിയിച്ചു. മെയ് 31 നും ജൂണ് നാലിനും ഇടയില് അറബിക്കടലില് പുതിയ ന്യൂനമര്‍ദ്ദം രൂപപ്പെടാന് സാധ്യത ഉണ്ട്.അതേസമയം ഉഷ്ണ തരംഗം രൂക്ഷമായ ഉത്തരേന്ത്യന് സംസ്ഥാനങ്ങളില് കാലാവസ്ഥ സാധരണ നിലയിലേക്ക് മാറിയെന്നും കാലവസ്ഥാ നിരീക്ഷണ കേന്ദ്രം അറിയിച്ചു. 8 സംസ്ഥാനങ്ങളിലാണ് സ്ഥിതി ശാന്തമായത്. 44 ഡിഗ്രി വരെയായിരുന്നു ഇവിടെ ചൂട് രേഖപ്പെടുത്തിയത്. ദില്ലി ഉള്‍പ്പെടെയുള്ള സംസ്ഥാനങ്ങളില് ഇന്നലെ മുതല് മഴ ലഭിച്ചു തുടങ്ങിയിട്ടുണ്ട്.\nഅരുവിക്കര ഡാമിന്റെ നാലു ഷട്ടറുകൾ നിലവിൽ തുറന്നിട്ടുണ്ട്. മൂന്നു ഷട്ടറുകൾ ഒരു മീറ്റർ വീതവും ഒരു ഷട്ടർ അരമീറ്ററുമാണ് തുറന്നത്. മഴ കൂടുതൽ ശക്തിപ്പെടുകയോ ഒഴുകിയെത്തുന്ന വെള്ളത്തിന്റെ അളവ് കൂടുകയോ ചെയ്താൽ ഷട്ടറുകൾ കൂടുതൽ ഉയർത്താൻ സാധ്യതയുണ്ട്. കരമനയാറിന്റെ തീരത്തു താമസിക്കുന്നവർ അതീവ ജാഗ്രത പുലർത്തേണ്ടതാണെന്ന് വാട്ടർ അതോറിറ്റി അറിയിച്ചു.


പാലാ KSRTC ഡിപ്പോയിൽ നിന്നും5ബസുകൾ കൂടി ഇന്ന് കൊണ്ടുപോയി\nHomePALAപാലാ KSRTC ഡിപ്പോയിൽ നിന്നും5ബസുകൾ കൂടി ഇന്ന് കൊണ്ടുപോയി\nഡിപ്പോകളിൽ നിന്നും ബസുകൾ കൊണ്ടു പോകുന്നത് കെ.എസ്.ആർ.ടി.സിയിൽ തുടരുന്നു. പാലായിൽ നിന്നും ഇന്ന് കൊണ്ടുപോയത് അഞ്ച് ബസുകൾ കൂടി. ഇതോടെ ഏറ്റവും കൂടുതൽ ബസുകൾ കൊണ്ടുപോയിരിക്കുന്നത് പാലാ ഡിപ്പോയിൽ നിന്നായി.\n30 ബസുകളോളം ഇവിടെ നിന്നും മാറ്റിയതായതാണ് വിവരം – മാവേലിക്കരയിലേക്കാണ് ഈ ബസുകൾ ഇന്ന് കൊണ്ടുപോയിരിക്കുന്നത്. ഡിപ്പോ അധികൃതർക്കു പോലും ഇത് എന്ത് ഉത്തരവിൻ്റെ പേരിലുള്ള നടപടിയാണെന്ന് അറിയില്ല.\nഡിപ്പോ എൻജിനീയർക്ക് ലഭിക്കുന്ന ഫോൺ സന്ദേശത്തിലൂടെയാണ് വാഹനങ്ങൾ കൊടുത്തയയ്ക്കപ്പെടുന്നത്. ഡ്രൈവറെ ക്രമീകരിക്കുക എന്നതുമാത്രമാണ് ഡിപ്പോ അധികൃതരുടെ ചുമതല. മറ്റ് രേഖാമൂലമുള്ള ഒരു അറിയിപ്പും ആരുടെയും കൈവശം ലഭിക്കുന്നില്ല.\nഓടാതെ കിടക്കുന്ന ബസുകൾ മാറ്റുന്നു എന്നാണ് പ്രചരിപ്പിക്കുന്നത്. ലോക് ഡൗണിനെ തുടർന്ന് ഒരു ബസും നാളുകളായി സർവ്വീസ് നടത്തുന്നുമില്ല. ബസുകടത്തൽ സംബന്ധിച്ച് ഔദ്യോഗിക വിശദീകരണങ്ങൾ നാളിതുവരെ ഉണ്ടായിട്ടുമില്ല.\nറിപ്പയറിംഗ് എന്ന് പറഞ്ഞാലും വിശ്വസിക്കാനാവുന്നില്ല. റിപ്പയറിംഗിന് ആവശ്യമായ സൗകര്യങ്ങൾ വലിയ ഡിപ്പോകളിൽ എല്ലാം ഉണ്ട് താനും. ഇപ്പോൾ ഒരു തിരക്കും ഡിപ്പോകളിലെ വർക്ക്ഷോപ്പുകളിൽ ഇല്ല.\nനൂറു കണക്കിന് വണ്ടികൾ ഒന്നിച്ച് ഒരിടത്ത് എത്തിച്ചാൽ പാർക്കിംഗ് പോലും തടസ്സപ്പെടുമെന്ന് ഉറപ്പാണ്. 8-10 വർഷത്തിലധികം പഴക്കമുള്ള ഈ ബസുകൾ ഇനി രൂപമാറ്റം വരുത്തുന്നതും ഗുണകരമാവില്ല എന്നതിനാൽ ആ വിധത്തിലുള്ള നടപടിയിലും വിശ്വസിക്കാനാവാത്ത സ്ഥിതിയാണ്.\nബസുകൾ കൂട്ടത്തോടെ കൊണ്ടു പോകുമ്പോഴും യാത്രക്കാരുടെ സംഘടനകൾ മാത്രമാണ് പ്രതിഷേധം ഉയർത്തുന്നത്. ജനപ്രതിനിധികൾ ഉൾപ്പെടെ ഒരു പ്രതിഷേധവും ഉയർത്തുന്നില്ല. തൊഴിലാളി സംഘടനകളും രാഷ്ട്രീയ പാർട്ടികളും ഇതിൽ പ്രതികരിക്കാത്തതിൽ ദുരൂഹത ഉള്ളതായി പാസഞ്ചേഴ്സ് അസോസിയേഷൻ ചെയർമാൻ ജയ്സൺമാന്തോട്ടം ആരോപിച്ചു. ബസ് കൊണ്ടു പോകുന്നതിൽ ഔദ്യോഗിക വിശദീകരണം ഉണ്ടാവണമെന്ന് അദ്ദേഹം ആവശ്യപ്പെട്ടു.\nഇതേ സമയം ഓടാതെ കിടക്കുന്ന ബസുകൾ വീണ്ടും കൊണ്ടുപോകാനിടയുള്ളതിനാൽ പാലാ ഡിപ്പോയിൽ നിന്നും കൂടുതൽ സർവ്വീസ് ആരംഭിക്കണമെന്ന് ആവശ്യപ്പെട്ട് പാസഞ്ചേഴ്സ് അസോസിയേഷൻ മന്ത്രിക്കും ട്രാൻസ്പോർട്ട് ഓഫീസർക്കും നിവേദനം നൽകി.\nതിങ്കളാഴ്ച മുതൽ പാലായിൽ നിന്നും കൊന്നക്കാട് ഉൾപ്പെടെ ഏതാനും സർവ്വീസുകൾ ഓൺ ലൈൻ രജിസ്ട്രേഷൻ വഴി സർവ്വീസ് ക്രമീകരിച്ചിട്ടുണ്ട്. കോട്ടയം-തൊടുപുഴ റൂട്ടിലും സർവ്വീസ് ആരംഭിച്ചേക്കും.


കൊവിഡ്: കടുത്ത നിയന്ത്രണങ്ങള് സംബന്ധിച്ച തീരുമാനം ഇന്ന് ചേരുന്ന അവലോകന യോഗത്തില്\nFri May 27 2022 08:25:02 GMT+0530 (India Standard Time)\nകോളജുകള്, സിനിമാ തിയേറ്റര്, ജിംനേഷ്യങ്ങള്, നീന്തല്‍കുളങ്ങള് തുടങ്ങിയവ അടച്ചിടാനും സാധ്യതയുണ്ട്. രാത്രി കര്‍ഫ്യൂവും വാരാന്ത്യ ലോക്ഡൗണും സര്‍ക്കാര് പരിഗണിക്കുമെന്നും സൂചനകളുണ്ട്.\nBY EYAS20 Jan 2022 1:42 AM GMT\nEYAS20 Jan 2022 1:42 AM GMT\nതിരുവനന്തപുരം: സംസ്ഥാനത്ത് കൊവിഡ് മൂന്നാംതരംഗം അതിരൂക്ഷമായ പശ്ചാത്തലത്തില് നിയന്ത്രണങ്ങള് കടുപ്പിക്കുന്ന കാര്യം സര്‍ക്കാര് ആലോചിച്ചേക്കും. ഇക്കാര്യം ചര്‍ച്ച ചെയ്യുന്നതിനായി ഇന്ന് വൈകീട്ട് അഞ്ചിന് അവലോകനയോഗം ചേരും. മുഖ്യമന്ത്രിയുടെ അധ്യക്ഷതയില് ചേരുന്ന യോഗത്തില് മന്ത്രിമാര്‍ക്കൊപ്പം ആരോഗ്യ മേഖലയിലെ വിദഗ്ധരും പങ്കെടുക്കും.\nകൊവിഡ് വ്യാപനം അതിതീവ്രവമായ ഇപ്പോഴത്തെ സാഹചര്യത്തില് നിയന്ത്രണം കൂടുതല് കടുപ്പിക്കണമെന്ന് ഇന്നലെ ചേര്‍ന്ന മന്ത്രിസഭാ യോഗം വിലയിരുത്തിയിരുന്നു. വ്യാപനം തടയുന്നതിനായി കര്‍ശന നടപടികള് സ്വീകരിക്കണമെന്ന് ആരോഗ്യ വിദഗ്ധരും ചൂണ്ടിക്കാട്ടിയിട്ടുണ്ട്. ഈ സാഹചര്യത്തില് പൊതുസ്ഥലത്ത് ആള്‍ക്കൂട്ടം പരമാവധി കുറയ്ക്കാനുള്ള നടപടികള് സംസ്ഥാനം സ്വീകരിച്ചേക്കുമെന്ന് സൂചനയുണ്ട്. കഴിഞ്ഞ വര്‍ഷത്തിനു സമാനമായി വിവാഹം, മരണാനന്തര ചടങ്ങ് തുടങ്ങിയ പരിപാടികള്‍ക്ക് അടക്കം പങ്കെടുക്കേണ്ടുന്നവരുടെ എണ്ണം 50ല് നിന്ന് കുറച്ചേക്കും.\nകോളജുകള്, സിനിമാ തിയേറ്റര്, ജിംനേഷ്യങ്ങള്, നീന്തല്‍കുളങ്ങള് തുടങ്ങിയവ അടച്ചിടാനും സാധ്യതയുണ്ട്. രാത്രി കര്‍ഫ്യൂവും വാരാന്ത്യ ലോക്ഡൗണും സര്‍ക്കാര് പരിഗണിക്കുമെന്നും സൂചനകളുണ്ട്. അതേസമയം, സമ്പൂര്‍ണ ലോക്ഡൗണ് ഉണ്ടാവില്ലെന്ന് ആരോഗ്യമന്ത്രി വീണാ ജോര്‍ജ് വ്യക്തമാക്കിയിരുന്നു. സംസ്ഥാനത്ത് പല ജില്ലകളിലും ഒമിക്രോണ് ക്ലസ്റ്റര് രൂപപ്പെട്ടിരിക്കാമെന്ന് വിദഗ്ധര് ചൂണ്ടിക്കാട്ടിയിരുന്നു. വരുന്ന മൂന്ന് ആഴ്ചകള് അതിനിര്‍ണായകമാണെന്ന് ആരോഗ്യമന്ത്രിയും അറിയിച്ചു. രോഗികളുടെ എണ്ണം കൂടുന്നതിനൊപ്പം ആശുപത്രിയില് പ്രവേശിപ്പിക്കപ്പെടുന്ന രോഗികളുടെ എണ്ണവും വര്‍ധിച്ചിട്ടുണ്ട്. കോഴിക്കോട് മെഡിക്കല് കോളജില് അടക്കം രോഗികളാല് നിറഞ്ഞ അവസ്ഥയാണ്.\nതിരുവനന്തപുരത്തും സമാന സാചര്യമാണുള്ളത്. നിലവില് രോഗം സ്ഥിരീകരിച്ച് ചികില്‍സയിലുള്ള രോഗികളുടെ എണ്ണത്തില് മുന് ആഴ്ചയേക്കാള് 192 ശതമാനം വര്‍ധനവാണ് ഉണ്ടായിട്ടുള്ളത്. ആരോഗ്യവകുപ്പ് പ്രതീക്ഷിച്ചതിലും ഇരട്ടിയാണിത്. ഒമിക്രോണ് സാമൂഹിക വ്യാപനം നടന്നു കഴിഞ്ഞതിനാല് വരുംദിവസങ്ങളില് കൂടുതല് രോഗികള് ആശുപത്രികളിലെത്തുമെന്നാണ് വിലയിരുത്തല്.\nomicron covid 19 Lockdown


ഇന്ത്യന് വിദ്യാര്‍ത്ഥി യുഎഇയില് തൂങ്ങി മരിച്ച നിലയില് | indian expat student found dead in Sharjah\nSharjah - United Arab Emirates, First Published 10, Nov 2020, 10:55 PM\nദുബൈയില് നാലാം വര്‍ഷ കമ്പ്യൂട്ടര് എഞ്ചിനീയറിങ് വിദ്യാര്‍ത്ഥിയായിരുന്നു ജ്യോത്. വീട്ടില് മറ്റാരും ഇല്ലാതിരുന്ന സമയത്താണ് സംഭവം ഉണ്ടായത്.\nസംഭവത്തെക്കുറിച്ച് വിവരം ലഭിച്ചയുടന് ഫോറന്‍സിക് സംഘം സ്ഥലത്തെത്തിയിരുന്നു. അന്വേഷണത്തില് സംശയാസ്പദമായ ഒന്നും കണ്ടെത്താനായില്ല. കേസ് പബ്ലിക് പ്രോസിക്യൂഷന് കൈമാറിയിരിക്കുകയാണ്. ദുബൈയില് നാലാം വര്‍ഷ കമ്പ്യൂട്ടര് എഞ്ചിനീയറിങ് വിദ്യാര്‍ത്ഥിയായിരുന്നു ജ്യോത്. വീട്ടില് മറ്റാരും ഇല്ലാതിരുന്ന സമയത്താണ് സംഭവം ഉണ്ടായത്. മാതാപിതാക്കള് അല് ഐനില് പോയി തിരികെയെത്തിയപ്പോഴാണ് ജ്യോതിനെ മരിച്ച നിലയില് വീടിനുള്ളില് കണ്ടെത്തിയതെന്ന് സഹോദരന് നിരലിനെ ഉദ്ധരിച്ച് 'ഗള്‍ഫ് ന്യൂസ്' റിപ്പോര്‍ട്ട് ചെയ്തു.\nLast Updated 10, Nov 2020, 11:03 PM\nIndian expat commit suicide in sharjah\nIndian expat student found dead\nindian student suicide in sharjah\nപ്രവാസി ഇന്ത്യന് വിദ്യാര്‍ത്ഥി മരിച്ചു


നോർത്താംപ്ടൺഷെയറിലെ ശ്രീജിത്തിൻെറ പിതാവ് ടി.ചന്ദ്രകുമാർ നായർ നിര്യാതനായി. | Malayalam UK\nനോർത്താംപ്ടൺഷെയറിലെ ശ്രീജിത്തിൻെറ പിതാവ് ടി.ചന്ദ്രകുമാർ നായർ നിര്യാതനായി.\nFebruary 19 09:25 2021 by News Desk\tPrint This Article\nകഴിഞ്ഞ ഒരാഴ്ചയ്ക്കിടെ ഒരു പ്രവാസി മലയാളി കൂടി കോവിഡിന് കീഴടങ്ങി. തിരുവനന്തപുരം വർക്കല ഇടവ സ്വദേശി മാന്തറ ടി.ചന്ദ്രകുമാർ നായർ (70) ആണ് കേറ്ററിംഗ് ജനറൽ ഹോസ്പിറ്റലിൽ ചൊവ്വാഴ്ച മരണത്തിന് കീഴടങ്ങിയത്. നാട്ടിലേക്ക് മടങ്ങാൻ ഒരുങ്ങവേയാണ് രോഗബാധിതനായത്. മക്കൾ യുകെയിൽ ആയതിനാൽ ചന്ദ്രകുമാറും ഭാര്യയും ഒരു വർഷത്തിലേറെയായി യുകെയിലാണ്. നോർത്താംപ്ടൺഷെയറിലെ കോർബിയിൽ നേഴ്സിങ് അസിസ്റ്റന്റായി ജോലി ചെയ്യുകയാണ് മകൻ ശ്രീജിത്ത്.പരേതന്റെ മറ്റു മക്കളും യുകെയിൽ തന്നെ താമസിക്കുന്നവരാണ്. കോവിഡിൻെറ പശ്ചാത്തലത്തിൽ സംസ്കാരം മാർച്ച് 1 നു യുകെയിൽ തന്നെ നടത്താനാണ് കുടുംബത്തിൻെറ തീരുമാനം.\nടി.ചന്ദ്രകുമാർ നായരുടെ അകാല വിയോഗത്തിൽ മലയാളം യുകെയുടെ അനുശോചനം ബന്ധുക്കളെയും സുഹൃത്തുക്കളെയും അറിയിക്കുന്നു.


ഡ്രൈവര്‍മാര്‍ക്ക് യൂണിയനുണ്ടാക്കുനുള്ള നിയമം കൊണ്ടുവന്നതിനെതിരെ യൂബര് സിയാറ്റിലിനെതിരെ കേസ് കൊടുത്തു – നേരിടം\nഈ ഗിഗ് സാമ്പത്തികവ്യവസ്ഥയിലെ ഡ്രൈവര്‍മാര്‍ക്ക് യൂണിയനുണ്ടാക്കുനുള്ള നിയമം കൊണ്ടുവന്നതിനെതിരെ കഴിഞ്ഞ മാസം ഊബര് സിയാറ്റില് നഗരത്തിനെതിരെ കേസ് കൊടുത്തു. നഗരസഭ 9–0 എന്ന വോട്ടോടെയാണ് ഇത്തരത്തിലുള്ള ആദ്യത്തെ നിയമം പാസാക്കിയതാ. ഊബര്, ലിഫ്റ്റ് പോലുള്ള കമ്പനികളുടെ ഡ്രൈവര്‍മാര്‍ക്ക് മെച്ചപ്പെട്ട തൊഴില് ചുറ്റുപാടിനും, ശമ്പളത്തിനും, മറ്റ് സൌകര്യങ്ങള്‍ക്കുമായി സംഘം ചേര്‍ന്ന് വിലപേശാന് ഈ നിയമം അവകാശം നല്‍കുന്നു. App-Based Drivers Association, സ്വതന്ത്ര കാരാറുകാരുടെ പ്രാദേശിക Teamsters യൂണിയനോടൊപ്പം ചേര്‍ന്ന് നടത്തിയ ശ്രമത്തിന്റെ വിജയമാണിത്.\n2015 ഡിസംബറിലാണ് ഈ നിയമം പാസായത്. അന്ന് Uber ഉം Lyft ഉം അതിനെ എതിര്‍ത്തില്ല. അതിന് പകരം യൂണിയന് വിരുദ്ധ സംഘമായ US Chamber of Commerce ന്റെ കേസിനെ പിന്‍തുണക്കുകയാണുണ്ടായത്. എന്നാല് നഗരസഭ നിയമം നടപ്പാക്കുന്നതിന് മുമ്പ് കേസ് പരിഗണിക്കാനാവില്ല എന്ന് പറഞ്ഞ് ഓഗസ്റ്റില് ഒരു ജഡ്ജി chamber ന്റെ കേസ് തള്ളി.\nPrevious Post സത്യം പറയുന്നതാണ് വിപ്ലവകരമായ കാര്യം\nNext Post സോളാര് തൊഴിലുകള് കുതിച്ചുയരുന്നു


വാര്‍ദ്ധക്യകാല സമ്മര്‍ദങ്ങള് – Sodari Magazine for Sisters\nHome Posts Writings - രചനകൾ Articles & Notes വാര്‍ദ്ധക്യകാല സമ്മര്‍ദങ്ങള്\nby Mary S George August 25, 2021 October 15, 2021\nOld age problems / Mary Abraham\nബാല്യം, യൗവനം, വാര്‍ദ്ധക്യം എന്നീ അവസ്ഥകളില് കൂടെ മനുഷ്യര് സഞ്ചരിക്കുന്നു ബാല്യകാലം മാതാപിതാക്കളുടെ പരിചരണത്തിലും വാത്സല്യത്തിലും കഴിയുന്നതുകൊണ്ട് പ്രശ്‌നങ്ങള് അഭിമുഖീകരിക്കേണ്ട ആവശ്യം വരുന്നില്ല. യൗവ്വനത്തില് പ്രശ്‌നങ്ങള് തരണം ചെയ്യാനുള്ള ധൈര്യവും ബലവും ഉണ്ട്. എന്നാല് വാര്‍ദ്ധക്യത്തെ വരവേല്‍ക്കുവാന് ആരും ഇഷ്ടപ്പെടുന്നില്ല. ചോരയും നീരും വറ്റി ശാരീരികവും മാനസികവുമായ ബലം ക്ഷയിച്ച് മറ്റുള്ളവരുടെ സഹായം കൂടുതലായി ആവശ്യമായി വരുന്ന കാലഘട്ടമാണ് വാര്‍ദ്ധക്യം. വാര്‍ദ്ധക്യത്തില് പല സമ്മര്‍ദ്ദങ്ങള്‍ക്കും ഇരയായി തീരാറുണ്ട്. മുമ്പേ മക്കള്‍ക്കായി സ്വരൂപിച്ചു കൂട്ടിയ വസ്തുവകകള് ജീവിതസായാഹ്നത്തില് സമ്മര്‍ദ്ദമുണ്ടാക്കുന്ന കാര്യമായിത്തീരുന്നത് കണ്ടുവരുന്നു. ‘ഉള്ളതുകൊണ്ട് തൃപ്തിപ്പെടുവീന്’ ദൈവവചനം മറന്ന് സ്വത്തിനുവേണ്ടി കടിപിടി കൂടുന്ന മക്കളുടെ പെരുമാറ്റം വയോധികരെ സമ്മര്‍ദ്ദത്തിലാക്കുന്നു. ഇനിയും സ്വത്ത് മുഴുവന് ഉള്ള ഒരു മകന് എഴുതിക്കൊടുത്ത് വേണ്ട സംരക്ഷണം ലഭിക്കാതെ വീട് വിട്ടിറങ്ങേണ്ടി വരുന്നവരും വിരളമല്ല.\nദൈവം എഴുതി നല്കിയ വാഗ്ദത്തോടുകൂടിയ ആദ്യകല്പനയാണ് ”നിന്റെ അപ്പനെയും അമ്മയെയും ബഹുമാനിക്ക” എന്നത് (എഫെ: 6:3 . എന്നാല് ജനങ്ങള് ദൈവകല്പന നിരസിച്ചുകളഞ്ഞിട്ട് മാനുഷകല്പനകളായ ഉപദേശങ്ങളെ പിന്‍പറ്റി മാതാപിതാക്കള്‍ക്ക് ‘തങ്ങളാല് ഉപകാരമായി വരേണ്ടതു’ ‘വഴിപാട്’ എന്നു പറഞ്ഞാല് അവരെ ബഹുമാനിക്കേണ്ട എന്ന് പഠിപ്പിച്ചു വന്നു. യേശുകര്‍ത്താവ് ഈ അനീതിക്കാരെ നോക്കി, കപടഭക്തിക്കാരെന്നും ദൈവവചനത്തെ ദുര്‍ബലമാക്കിയിരിക്കുന്നവരെന്നുമാണ് പറയുന്നത്. മാത്രമല്ല, ഇക്കൂട്ടര് ദൈവത്തെ ആരാധിക്കുന്നത് വ്യര്‍ത്ഥമെന്നും പറഞ്ഞിരിക്കുന്നു. ദൈവത്തെ ആരാധിക്കുന്ന ദൈവമക്കളെന്നു പറയുന്നവരില് ഈ അനീതി ഇന്നും കണ്ടുവരുന്നു.\nവാര്‍ദ്ധ്യക്യത്തിലെ വേറൊരു സമ്മര്‍ദ്ദം ഏകാന്തതയാണ്. മക്കളുടെ പഠനത്തിനു ശേഷം അവരെ ഏതുവിധേനയും മറുനാടുകളിലേക്ക് അയയ്ക്കുക എന്നത് കേരളക്കരയിലെ മാതാപിതാക്കളുടെ പ്രത്യകതയാണ്. ഇത് പ്രൗഡിയുടെ ഒരു പര്യായമായി തീര്‍ന്നിരിക്കുകയാണ് എന്നും പറയാം. കാഴ്ചക്കാരും ബഹുമാനത്തോടുകൂടിയാണ് ഇക്കൂട്ടരെ വീക്ഷിക്കുന്നത്. കാലങ്ങള് ചെല്ലുന്നതോടെ വലിയ വീടുകള് പണിത് വയോധികരായ മാതാപിതാക്കളെ വീടു സൂക്ഷിക്കാനായി ഏല്പിക്കുന്നു. ബലം ക്ഷയിക്കുമ്പോള് മക്കളുടെ സാമിപ്യം അനുഭവിക്കുവാന് സാധിക്കാതെ ഏകാന്തതയുടെ കയ്പുനീരു കുടിച്ചുകൊണ്ട് മറ്റുള്ളവരുടെ കരുണയില് കഴിയേണ്ടി വരുന്നത് പല മാതാപിതാക്കളെയും സമ്മര്‍ദ്ദത്തിലാക്കുന്നു. ജീവിതപങ്കാളി കടന്നുപോയാല് ഏകാന്തത പിന്നെയും വര്‍ദ്ധിക്കുന്നു. തങ്ങളുടെ മൂന്നു മക്കളും USA – യിലാണെന്ന് അഭിമാനിച്ചിരുന്നവര് അവരുടെ വാര്‍ദ്ധക്യത്തില് പറഞ്ഞത് നിവൃത്തിയുള്ളിടത്തോളം മക്കളെ അവിടേക്കു അയയ്ക്കരുതെന്നാണ്.\nഇക്കാലത്ത് വിവാഹിതരാകുന്ന മക്കള് അണുകുടുംബത്തിലേക്കു ചുരുങ്ങുവാനാണ് ആഗ്രഹിക്കുന്നത്. രൂത്ത് – നൊവോമി മാതൃകയൊന്നും അവര്‍ക്കു കാര്യമല്ല. വിവാഹകാര്‍മ്മികരും അപ്പനെയും അമ്മയെയും വിട്ട് ഭാര്യയോട് പറ്റിച്ചേരും എന്ന വചനത്തിനു മാത്രമാണ് പ്രസക്തി കൊടുക്കുന്നതും തങ്ങളുടെ വളര്‍ച്ചയില് അതുവരെ കൂടെയുണ്ടായിരുന്ന മാതാപിതാ ക്കളെ വിടുവാന് പറഞ്ഞിട്ടില്ല. മാതാപിതാക്കളുടെ അധികാരത്തിന് കീഴില് വളര്‍ന്നു വന്ന മക്കള് വിവാഹിതരാകുന്നതോടു കൂടെ അതു വിട്ട് സ്വന്തമായി കുടുംബം നടത്തുവാനുള്ള അധികാരം പ്രാപിക്കുകയാണ്. ഒരേ ശരീരമായി വര്‍ത്തിക്കേണ്ടുന്ന ഇരുവരും മാതാപിതാക്കളോ ടുള്ള ദൈവകല്പനയെ മാനിക്കുവാന് ബാദ്ധ്യസ്ഥരാണ്. അതേസമയം അവരുടെ സ്വാതന്ത്ര്യത്തില് മാതാപിതാക്കള് ഇടപെടുന്നത് സമ്മര്‍ദ്ദത്തിന് വഴിയൊരുക്കും. തങ്ങളുടെ സംരക്ഷണത്തില് തന്നെ മാതാപിതാക്കള് തങ്ങള്‍ക്കു പിന്നാലെ യാത്രയിലുണ്ട് എന്ന് മക്കള് ഉറപ്പു വരുത്തുകയാണ് വേണ്ടത്. ജീവിത സായാഹ്നത്തില് മക്കളുടെ അവഗണന മാതാ പിതാക്കളെ സമ്മര്‍ദ്ദത്തിലാഴ്ത്തും. ദൈവം കുടുംബം സ്ഥാപിച്ചത് മനുഷ്യര് ഏകാന്തത അനുഭവിക്കാതിരിക്കുവാനാണ്.\nവാര്‍ദ്ധക്യത്തില് കൂടെക്കൂടുന്ന ആരോഗ്യപ്രശ്‌നങ്ങളും വയോധികര്‍ക്ക് സമ്മര്‍ദ്ദമുളവാക്കുന്നു. സ്‌നേഹപൂര്‍ണമായ പരിചരണവും സമീകൃതാഹാരവുമാണ് ഇക്കൂട്ടര്‍ക്ക് ലഭിക്കേണ്ടത്. പൗലോസപ്പോസ്തലന്റെ രോഗാവസ്ഥയില് നിന്ദയോ വെറുപ്പോ കൂടാതെ ദൈവദൂതനെയെന്നപോലെ ശുശ്രൂഷിച്ച ഗലാത്യരെ നമുക്ക് മാതൃകയാക്കാം.\nവാര്‍ദ്ധക്യകാല സമ്മര്‍ദ്ദങ്ങള് കുറയ്ക്കുവാന് വയോധികരും ചില കാര്യങ്ങള് ശീലിക്കുന്നത് നന്നായിരിക്കും. കഴിവതും മറ്റുള്ളവരുടെ സഹായം പ്രതീക്ഷിക്കാതെ സ്വയം തങ്ങളുടെ കാര്യങ്ങള് ചെയ്യുവാന് ശീലിക്കുക. കരഞ്ഞും പതം പറഞ്ഞും ജീവിക്കാതെ ചേമ്പിലയിലെ വെള്ളത്തുള്ളി എന്നപോലെ സമ്മര്‍ദ്ദങ്ങള്‍ക്ക് നനയ്ക്കാനാകാത്ത മനസ്സ് സ്വായത്തമാ ക്കുവാന് കൂടുതല് ദൈവകൃപയില് ആശ്രയിക്കുക. ജീവിതം ഒരു യാത്രയാണല്ലോ? Less luggage more comfortable എന്ന തത്വം ജീവിതയാത്രയിലും പ്രായോഗികമാക്കിയാല് ജീവിതസായാഹ്നത്തില് ഉണ്ടായേക്കാവുന്ന പല സമ്മര്‍ദ്ദങ്ങള്‍ക്കും വിരാമം ഉണ്ടാകും.\nകര്‍ത്താവായ യേശുക്രിസ്തു തന്റെ മാതാവിന്റെ സംരക്ഷണം വിശ്വസ്തനായ യോഹന്നാനെ ഏല്പിച്ചുകൊണ്ട് നമുക്ക് മാതൃക നല്കിയിരിക്കുന്നു. നിന്റെ അമ്മയപ്പന്മാര് സന്തോഷിക്കട്ടെ; നിന്നെ പ്രസവിച്ചവള് ആനന്ദിക്കട്ടെ (സദൃ: 23: 25) എന്ന വചനം മറക്കാതിരിക്കാം. ദൈവഭയമുള്ളവരായി വൃദ്ധജനങ്ങളുടെ മുഖം ആദരിക്കുന്നവരായിരിക്കാം (ലേവ്യ:19:32). അവരുടെ നരയെ സന്തോഷത്തോടെ പോകുവാന് അനുവദിച്ച് ദൈവകല്പന മാനിക്കുന്നവരായിരിക്കാം. പ്രതിഫലം നിശ്ചയം. ക്രിസ്തുയേശുവില് നിന്നും പ്രാപിച്ച വെളിച്ചം വീട്ടിലുള്ള എല്ലാവര്‍ക്കും ലഭ്യമാകുവാന് ജാഗരിക്കാം (മത്താ:5:14 -16).\nPrevious Articleഒരു മരക്കുരിശിന്റെ വിലാപം\nNext Articleപ്രെറ്റി പ്രെറ്റി തോട്സ്\nKoottile Kili – Tamil


മോഡിയുടെ ഭിന്നിപ്പിക്കൽ തന്ത്രം - സീതാറാം യെച്ചൂരി എഴുതുന്നു | Articles | Deshabhimani | Friday Feb 19, 2021\nസീതാറാം യെച്ചൂരിUpdated: Friday Feb 19, 2021\nരാഷ്ട്രപതിയുടെ നയപ്രഖ്യാപന പ്രസംഗത്തിനുള്ള നന്ദിപ്രമേയ ചർച്ചയ്‌ക്ക് മറുപടിയില് പാർലമെന്റിൽ പ്രധാനമന്ത്രി നരേന്ദ്ര മോഡി പ്രസംഗിച്ചത് ഒന്നരമണിക്കൂറിലേറെയാണ്. പ്രസംഗത്തിന്റെ ഭൂരിഭാഗം സമയവും വിനിയോഗിച്ചത് സ്വയം പുകഴ്‌ത്താനും രാഷ്ട്രപതിയുടെ പ്രസംഗത്തെ അടിസ്ഥാനമാക്കി സർക്കാരിനെ പുകഴ്‌ത്താനുമാണ്. യാഥാർഥ്യം എന്തെന്നുവച്ചാൽ പ്രധാനമന്ത്രിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയാണ് രാഷ്ട്രപതിയുടെ പ്രസംഗം തയ്യാറാക്കിയത്. അത് രാഷ്ട്രപതി പാർലമെന്റിന്റെ സംയുക്തസമ്മേളനത്തിൽ വായിച്ചെന്നു മാത്രം. ഇന്ത്യ മഹാമാരിയെ കൈകാര്യം ചെയ്‌ത രീതിയെ ലോക രാഷ്ട്രങ്ങൾ അഭിനന്ദിച്ചുവെന്ന് പ്രധാനമന്ത്രി അവകാശപ്പെട്ടു. എന്നാൽ, അദ്ദേഹത്തിന്റെ സർക്കാർ കോവിഡ് മഹാമാരിയെ നേരിട്ടതിനെയും അപ്രതീക്ഷിതമായും ആസൂത്രണവും മുൻകരുതലുമില്ലാതെ അടിച്ചേൽപ്പിച്ച ദേശീയ അടച്ചുപൂട്ടൽ സൃഷ്ടിച്ച ദുരിതങ്ങളെപ്പറ്റി സ്വയംവിമർശനം നടത്താൻ തയ്യാറായില്ല.\nതകർന്നുകൊണ്ടിരുന്ന ഇന്ത്യൻ സമ്പദ്‌വ്യവസ്ഥയെ അടച്ചുപൂട്ടൽ കൂടുതൽ പ്രതിസന്ധിയിലാക്കി. തൊഴിലില്ലായ്‌മ കുതിച്ചുയർന്നു. ഇത് പട്ടിണിയും പോഷകാഹാരക്കുറവും വ്യാപകമാക്കി, പ്രത്യേകിച്ച് കുട്ടികൾക്കും അമ്മമാർക്കുമിടയിൽ. ലക്ഷക്കണക്കിന് കുടിയേറ്റത്തൊഴിലാളികൾ അനുഭവിച്ച ദുരിതത്തെക്കുറിച്ച് പ്രസംഗത്തിൽ പരാമർശിച്ചില്ല. പ്രധാനമന്ത്രിയുടെ ഓരോ അവകാശവാദവും തിരിച്ചടിക്കുന്നതും പൊള്ളയാണെന്നും തെളിയുന്നു. പ്രസംഗത്തിലെ ചില പ്രയോഗങ്ങൾ ചേർത്തുവായിക്കേണ്ടതുമാണ്.\nകർഷകസമരത്തെക്കുറിച്ച് സംസാരിച്ചപ്പോൾ, കഴിഞ്ഞ ആറുവർഷത്തിനിടയിൽ ഇന്ത്യൻ കാർഷികമേഖലയ്‌ക്കും കർഷകർക്കും വലിയ ആനുകൂല്യങ്ങൾ നൽകിയതായി അവകാശപ്പെട്ടു. എന്നാൽ, കർഷകസമരത്തിൽ പങ്കെടുക്കുന്നതിനിടയിൽ മരിച്ച ഇരുനൂറിലേറെ കർഷകരുടെ വേർപാടിൽ മനോവേദന പ്രകടിപ്പിക്കാൻ തയ്യാറായില്ല. സമരം ചെയ്യുന്ന കർഷകരെ കുത്തുവാക്കുകൾകൊണ്ടും ദുഃസൂചനകൾകൊണ്ടും അപഹസിച്ചു. ഐതിഹാസികമായ സമരത്തിൽ പങ്കെടുക്കുന്ന കർഷകരെ ‘സമരജീവികളെ’ന്നാണ് ആക്ഷേപിച്ചത്. പരാന്നജീവികളെന്നും ഇത്തിൾകണ്ണികളെന്നും തരംതിരിച്ചു. ഐതിഹാസികമായ ജനകീയ പോരാട്ടങ്ങളിലൂടെയാണ് ഇന്ത്യ സ്വാതന്ത്ര്യം നേടിയത്. ദേശീയപ്രസ്ഥാനത്തിൽ പങ്കെടുത്തവരും സമരജീവികളാണോ. ഈ സമരംകൊണ്ടാണ് ഭരണഘടനയുടെ ആമുഖത്തിൽ ‘നാം, ഇന്ത്യയിലെ ജനങ്ങൾ’എന്ന പദപ്രയോഗത്തിലൂടെ മതനിരപേക്ഷ, ജനാധിപത്യ, സ്വതന്ത്ര രാഷ്ട്രവും പാർലമെന്ററി ജനാധിപത്യ ഭരണസംവിധാനവും സ്വീകരിച്ചത്. ഇതുകൊണ്ടാണ് മോഡി ഇന്ന് ഇന്ത്യയുടെ പ്രധാനമന്ത്രിയായിരിക്കുന്നത്.\nസ്വാതന്ത്ര്യസമരത്തിൽ ലക്ഷക്കണക്കിനാളുകൾ രക്ഷസാക്ഷികളായി. സ്വാതന്ത്ര്യത്തിനായുള്ള പോരാട്ടത്തിലോ ആധുനിക ഇന്ത്യയുടെ വികാസത്തിലോ ആർഎസ്‌എസ്/ബിജെപി പരിവാരത്തിൽപ്പെട്ടവരാരും അവരുടെ ജീവിതം ഹോമിച്ചിട്ടില്ല.\nദേശീയ പ്രസ്ഥാനത്തിൽനിന്നും മാറിനിന്ന് ആർഎസ്‌എസ് ബ്രിട്ടീഷുകാരുമായി സഹകരിക്കുകയായിരുന്നു എന്നത് ചരിത്ര വസ്‌തുതയാണ്. ബിജെപി സൃഷ്ടിച്ച പ്രതിഷേധ സമരങ്ങളിലൂടെയും സംഘർഷങ്ങളിലൂടെയുമാണ് മോഡി രാഷ്ട്രീയ നേതൃത്വത്തിലേക്ക് ഉയർന്നതും പിന്നീട് പ്രധാനമന്ത്രിയായതും. ഇത്തരമൊരാൾ കർഷകസമര പോരാളികളെ സമരജീവികൾ എന്ന് ആക്ഷേപിച്ചത് ആസൂത്രിതമായ ലക്ഷ്യത്തോടെയാണ്. ജനങ്ങളെ അരാഷ്ട്രീയവൽക്കരിക്കലാണ് ഇതിലൂടെ ലക്ഷ്യമിടുന്നത്. ജനകീയ പ്രതിഷേധത്തിന് തടയിട്ട് ആർഎസ്‌എസിന്റെ പ്രഖ്യാപിത ലക്ഷ്യമായ ഹിന്ദുരാഷ്ട്രം സ്ഥാപിക്കാനുള്ള ശ്രമമാണിത്. രണ്ടു തരത്തിലുള്ള പ്രതിഷേധവും പോരാട്ടവുമാണ് രാജ്യത്ത് ഉയർന്നുവരുന്നത്. ഒന്ന്: ജനങ്ങളുടെ ജീവിതവും ജീവനോപാധിയും മെച്ചപ്പെടുത്തി നല്ലൊരു ഇന്ത്യക്കായുള്ള പ്രക്ഷോഭം. നമ്മുടെ ഭരണഘടനയെയും ഭരണഘടനാ സ്ഥാപനങ്ങളെയും തകർക്കാനുള്ള സർക്കാരിന്റെ ശ്രമങ്ങൾക്കെതിരെ ഉയർന്നുവരുന്ന പ്രക്ഷോഭങ്ങൾ ഇതിന്റെ ഭാഗമാണ്. മറ്റൊരുതരത്തിലുള്ള പ്രതിഷേധം സംഘടിപ്പിക്കുന്നവരുമുണ്ട്. അവർ വിദ്വേഷവും വെറുപ്പും അക്രമവും വ്യാപിപ്പിച്ചും ജനങ്ങളിൽ വേർതിരിവുണ്ടാക്കിയും നമ്മുടെ സമൂഹത്തെ നശിപ്പിക്കാനാണ് ലക്ഷ്യമിടുന്നത്.\n1990കളിൽ ബിജെപി നടത്തിയ രഥയാത്ര രാജ്യത്തിന്റെ പല ഭാഗത്തും രക്തച്ചൊരിച്ചിലും വർഗീയകലാപങ്ങളും സൃഷ്ടിച്ചു. ആയിരക്കണക്കിനാളുകൾക്ക് ജീവൻ നഷ്ടപ്പെട്ടു. ഇന്ത്യയുടെ മതനിരപേക്ഷ ജനാധിപത്യത്തിന്റെ ചരിത്രത്തിലെ കറുത്തപാടായി മാറിയ ബാബ്‌റി മസ്‌ജിദ് തകർക്കുന്നതിലേക്ക് നയിച്ചത് ഇത്തരത്തിലുള്ള പ്രക്ഷോഭമായിരുന്നു. വർഗീയ കലാപങ്ങളെപ്പറ്റിയുള്ള ജുഡീഷ്യൽ അന്വേഷണ റിപ്പോർട്ടുകളിലെല്ലാം വർഗീയ വിദ്വേഷവും നിഷ്‌ഠുരമായ കലാപങ്ങളും വ്യാപിപ്പിക്കുന്നതിൽ ആർഎസ്‌എസിന്റെ പങ്ക് വളരെ വ്യക്തമായി ചൂണ്ടിക്കാട്ടിയിരുന്നു. ഇയൊരു സ്ഥിതി നിലവിലിരിക്കെ കർഷകരെ സമരജീവികളെന്ന് ആക്ഷേപിച്ചതിനെ രാജ്യവും ജനങ്ങളും ജാഗ്രതയോടെ കാണണം.\nഭരണഘടന ഉറപ്പുനൽകുന്ന അവകാശങ്ങൾ കവർന്നെടുക്കുന്നതിനെതിരെയും വർധിച്ചുവരുന്ന അതിക്രമങ്ങൾക്കെതിരെയും ലക്ഷക്കണക്കിന് കർഷകരും കർഷകത്തൊഴിലാളികളും തൊഴിലാളികളും യുവാക്കളും വിദ്യാർഥികളും സ്‌ത്രീകളും ദളിത്, ആദിവാസികളും ഉൾപ്പെടെയുള്ള എല്ലാ വിഭാഗങ്ങളും പ്രക്ഷോഭത്തിന്റെ പാതയിലാണ്. ബിജെപി ഗവൺമെന്റ് വർഗീയ ധ്രുവീകരണം വീണ്ടും ശക്തിപ്പെടുത്തി ജനങ്ങളിൽ വേർതിരിവുണ്ടാക്കുന്നു. മനുഷ്യാവകാശ പ്രവർത്തകരെയും പൗരാവകാശ പ്രവർത്തകരെയും നിർദയമായ കരിനിയമങ്ങൾ ചാർത്തി ജയിലിൽ അടയ്‌ക്കുന്നു. ജനങ്ങളുടെ അവകാശങ്ങൾ നിഷേധിക്കുന്ന രീതിയിൽ അതിവേഗം ജനാധിപത്യത്തെ മാറ്റിയെടുത്ത് ഫാസിസ്റ്റ് രീതിയിലുള്ള അസഹിഷ്‌ണുതയും അക്രമവും വ്യാപകമാക്കുന്നു.\nനമ്മുടെ ഭരണഘടനാ സംവിധാനങ്ങളെ സംരക്ഷിക്കാൻ പോരാടുന്ന ജനകീയ പ്രസ്ഥാനങ്ങൾക്കു പിന്നിൽ വിദേശകരങ്ങളാണെന്ന് മുദ്രകുത്തുന്നത് ഇന്ത്യൻ ഭരണാധികാരികളുടെ പൊതുസ്വഭാവമായി മാറിയിട്ടുണ്ട്. ഇത്തരം ചരിത്രപരമായ പോരാട്ടങ്ങളെ, പ്രത്യേകിച്ച് കർഷക സമരത്തെ പ്രധാനമന്ത്രി മോഡി വിവരിച്ചത് വിദേശ നശീകരണ പ്രത്യയശാസ്‌ത്രത്തിന്റെ ഉൽപ്പന്നമാണെന്നാണ് (ഫോറിൻ ഡിസ്‌ട്രക്ടീവ് ഐഡിയോളജി–-എഫ്‌ഡിഐ). രാജ്യത്തെ ജനകീയ പ്രക്ഷോഭങ്ങൾക്കു പിന്നിൽ വിദേശകരങ്ങളൊന്നുമില്ല. കർഷകസമരത്തെ സർക്കാർ അടിച്ചമർത്തുന്ന രീതിക്കെതിരെ അന്താരാഷ്ട്ര സമൂഹം പ്രതികരിച്ചതോടെയാണ് പ്രധാനമന്ത്രി എഫ്‌ഡിഐ പ്രയോഗിച്ചത്. അന്നദാതാക്കളായ കർഷകർക്ക് ഇതിൽപ്പരം വലിയ അപമാനം സഹിക്കാനില്ല. അവർ ഉൽപ്പാദിപ്പിക്കുന്ന ഭക്ഷ്യധാന്യങ്ങളാണ് പ്രധാനമന്ത്രി ഉൾപ്പെടെയുള്ള എല്ലാവരുടെയും ജീവൻ നിലനിർത്തുന്നത്. ഈ അന്നദാതാക്കളെയാണ് സമരജീവികളെന്നും പരാന്നഭോജികളെന്നും ഇത്തിൾകണ്ണികളെന്നും വിശേഷിപ്പിച്ചത്. യഥാർഥത്തിൽ അന്നദാതാക്കളുടെ ഉൽപ്പാദനത്തെ ആശ്രയിച്ചുകഴിയുന്നവരാണ് പരാന്നഭോജികളും ഇത്തിൾകണ്ണികളും.\nആറു വർഷത്തിനിടയിൽ സർക്കാർ ഇന്ത്യൻ കാർഷികമേഖലയ്‌ക്കും കർഷകർക്കും വലിയതോതിലുള്ള നേട്ടമുണ്ടാക്കിയെന്നും രാജ്യത്തെ ചെറുകിട, നാമമാത്ര കർഷകരുടെ ജീവിതം മെച്ചപ്പെടുത്തുന്നതിനായി സർക്കാർ ആവശ്യമായ നടപടി സ്വീകരിച്ചതായും മോഡി പറഞ്ഞു. ഇവരെ ലക്ഷ്യമിട്ടുകൊണ്ടുള്ള നയങ്ങൾ രൂപപ്പെടുത്തി നടപ്പാക്കിയതിലൂടെ ജീവിതം മെച്ചപ്പെടുത്തിയെന്നും മോഡി അവകാശപ്പെട്ടു. ഗ്രാമീണ ഇന്ത്യയിലെ ചെറുകിട, നാമമാത്ര കർഷകരുടെ ജീവിതം അൽപ്പമെങ്കിലും മെച്ചപ്പെട്ടിട്ടുണ്ടെങ്കിൽ അതിനു കാരണമായത് ഇടതുപക്ഷത്തിന്റെ നിരന്തരസമ്മർദത്തെ തുടർന്ന് ഒന്നാം യുപിഎ സർക്കാർ നടപ്പാക്കാൻ നിർബന്ധിതമായ ഗ്രാമീണ തൊഴിലുറപ്പുപദ്ധതിയാണ്. മോഡി സർക്കാരിന്റെ  കാലത്ത് കർഷക ആത്മഹത്യ തുടർന്നുകൊണ്ടേയിരുന്നു.\nപ്രതിപക്ഷപാർടികൾ കാർഷിക പരിഷ്‌കരണം നടപ്പാക്കണമെന്ന്  ആവശ്യപ്പെട്ടിരുന്നുവെന്നും അതാണ് ഇപ്പോൾ സർക്കാർ നടപ്പാക്കുന്നതെന്നുമാണ് മോഡി പറയുന്നത്. എതു തരത്തിലുള്ള പരിഷ്‌കരണമെന്നതാണ് പ്രധാന ചോദ്യം. സിപിഐ എം എല്ലാക്കാലത്തും കാർഷിക പരിഷ്‌കരണത്തിനുവേണ്ടി നിലകൊള്ളുകയാണ്. രാജ്യത്തിന്റെ ഭക്ഷ്യസുരക്ഷ ശക്തിപ്പെടുത്താനുള്ള പരിഷ്‌കാരങ്ങളാണ് പാർടി മുന്നോട്ടുവയ്‌ക്കുന്നത്. ജനങ്ങൾക്ക് ആരോഗ്യവും മതിയായ പോഷകാഹാര ലഭ്യതയും ഉറപ്പുവരുത്തുന്നതിനും എല്ലാവർക്കും ആവശ്യത്തിന് ഭക്ഷ്യധാന്യങ്ങൾ ലഭ്യമാക്കുന്നതിനും ആവശ്യമായ ധാന്യങ്ങൾ ഉൽപ്പാദിപ്പിക്കുകയായിരിക്കണം മുഖ്യലക്ഷ്യം.\nഎന്നാൽ, കാർഷികമേഖലയെയും അതിന്റെ വിപണിയും ഉൽപ്പന്നങ്ങളും തദ്ദേശ, വിദേശ കോർപറേറ്റുകൾക്ക് നൽകാനാണ് ഇപ്പോഴത്തെ പരിഷ്‌കരണം. ഇത് രാജ്യത്തിന്റെ ഭക്ഷ്യസുരക്ഷയെ അപകടത്തിലാക്കും. ന്യായവിലയ്‌ക്ക് ഭക്ഷ്യധാന്യങ്ങൾ വിതരണം ചെയ്യുന്ന പൊതുവിതരണ സംവിധാനത്തെ പാടെ തകർക്കും. ഇതു തിരിച്ചറിഞ്ഞുകൊണ്ടാണ് പ്രതിപക്ഷ പാർടികൾ നിയമത്തെ എതിർക്കുന്നത്. ഇക്കാര്യം സിപിഐ എം പാർലമെന്റിലും പുറത്തും വ്യക്തമാക്കിയിട്ടുണ്ട്.\nആകാശംമുട്ടെ അവകാശവാദങ്ങൾ ഉന്നയിക്കുകയെന്നത് പ്രധാനമന്ത്രിയുടെ സ്ഥിരം സ്വഭാവമാണ്. കാർഷിക നിയമങ്ങൾക്കെതിരെ നടക്കുന്ന സമരങ്ങൾക്ക് മതിയായ കാരണമില്ലെന്നാണ് പ്രധാനമന്ത്രി പറയുന്നത്. എല്ലാവരും പ്രതിഷേധത്തെപ്പറ്റി സംസാരിക്കുന്നു. എന്നാൽ, സമരത്തിനു പിന്നിലെ കാരണത്തെപ്പറ്റി മൗനംപാലിക്കുന്നുവെന്നും ആവർത്തിക്കുന്നു. എന്നാൽ, വ്യക്തമായ കാരണങ്ങൾ ഉയർത്തിയും ഇക്കാര്യം പ്രധാനമന്ത്രിയുടെയും സർക്കാരിന്റെയും മുന്നിൽ പലതവണ ഉന്നയിച്ചതുമാണ്. കാർഷിക നിയമങ്ങളുടെ പ്രത്യാഘാതം നൂലിഴകീറി പരിശോധിച്ച ജനങ്ങൾക്ക് അറിയാവുന്നതാണ്. എന്നാൽ, കേന്ദ്ര ഭരണാധികാരികൾക്കു മാത്രം കാരണം പിടികിട്ടിയിട്ടില്ലത്രെ. ഇന്ത്യൻ കാർഷിക മേഖലയുടെയും അന്നദാതാക്കളായ കർഷകരുടെയും അഭിവൃദ്ധി ലക്ഷ്യമിടുന്നവരാണ് കാർഷിക നിയമങ്ങളെ എതിർക്കുന്നത്. കാർഷിക നിയമത്തിന്റെ പ്രചാരകരും പിന്തുണയ്‌ക്കുന്നവരും കാർഷിക മേഖലയെയും കർഷകരെയും കൊള്ളയടിച്ചും ഉൽപ്പന്നവും വിപണിയും നിയന്ത്രണത്തിലാക്കിയും കോർപറേറ്റുകൾക്ക് വൻലാഭം കൊയ്യാൻ അവസരം സൃഷ്ടിക്കുകയാണ്.\nഐതിഹാസികമായ കർഷക പ്രക്ഷോഭത്തിന്റെ കാരണം സുവ്യക്തമാണ്. ഇന്ത്യൻ കാർഷികമേഖലയെയും നമ്മുടെ ജനതയെയും ഭക്ഷ്യസുരക്ഷയെയും സംരക്ഷിക്കുക എന്നതാണ് ലക്ഷ്യം. മൂന്നു നിയമവും പിൻവലിക്കണം. അതോടൊപ്പം കാർഷിക പരിഷ്‌കരണത്തെപ്പറ്റി കർഷകരുമായും സർക്കാരിന്റെ സഹചാരികളായ കോർപറേറ്റുകളുമായും ബന്ധപ്പെട്ട എല്ലാവരുമായും ചർച്ച ചെയ്‌ത് പുതിയ നിർദേശങ്ങൾ രൂപപ്പെടുത്തണം. ഇത് പാർലമെന്റിന്റെ പരിശോധനയ്‌ക്ക് വിധേയമാക്കി വിശദമായ ചർച്ചയ്‌ക്കുശേഷം നിയമം പാസാക്കുകയാണ് വേണ്ടത്. ഇതാണ് ന്യായമായ പരിഹാരം. പ്രധാനമന്ത്രി പിടിവാശി ഉപേക്ഷിച്ച് കാർഷികനിയമങ്ങൾ എത്രയുംവേഗം പിൻവലിക്കണം.


മഞ്ജു വാരിയർ ചിത്രം 'ഉദാഹരണം സുജാത'യിലെ ആദ്യ ഗാനം റിലീസ് ചെയ്തു,Udhaharanam Sujatha released first songkeralaonlinenews.com | Malayalam news, kerala news, onlinenews,\nThursday May 24th, 2018 - 8:00:am\nമഞ്ജു വാരിയർ ചിത്രം 'ഉദാഹരണം സുജാത'യിലെ ആദ്യ ഗാനം റിലീസ് ചെയ്തു...\nമഞ്ജു വാരിയർ ചിത്രം 'ഉദാഹരണം സുജാത'യിലെ ആദ്യ ഗാനം റിലീസ് ചെയ്തു\nPublished: Thursday 14 September 2017 03:45:31 PM\nകൊച്ചി: മഞ്ജു വാരിയർ ചിത്രം 'ഉദാഹരണം സുജാത'യിലെ ആദ്യ ഗാനം റിലീസ് ചെയ്തു. ഡി സന്തോഷ് രചിച്ചിരിക്കുന്ന "കസവു ഞൊറിയുമൊരു പുലരി" എന്ന് തുടങ്ങുന്ന ഈ മനോഹര ഗാനത്തിന് സംഗീതം നൽകിയിരിക്കുന്നത് ഗോപി സുന്ദറാണ്. ഗാനം ആലപിച്ചിരിക്കുന്നത് ഗായത്രി വർമ്മയാണ്.\nനവാഗതനായ ഫാന്റം പ്രവീൺ സംവിധാനം നിർവഹിച്ച 'ഉദാഹരണം സുജാത'യിൽ മഞ്ജു വാരിയറുടെ കൂടെ നെടുമുടി വേണു, മംത മോഹൻദാസ്, ജോജു ജോർജ്, അനശ്വര, അലെൻസിയർ ലെ, സുധി കോപ്പ എന്നിവരും അഭിനയിക്കുന്നുണ്ട്. ചിത്രത്തിന്റെ കഥയും തിരക്കഥയും ഒരുക്കിയിരിക്കുന്നത് മാർട്ടിൻ പ്രക്കാട്ടും നവീൻ ഭാസ്കറും ചേർന്നാണ്.\nഛായാഗ്രഹണം മധു നീലകണ്ഠനും ചിത്രസംയോജനം മഹേഷ് നാരായണനും നിർവഹിച്ചിരിക്കുന്നു. മ്യൂസിക്247നാണ് ഒഫീഷ്യൽ മ്യൂസിക് പാർട്ണർ. മാർട്ടിൻ പ്രക്കാട്ടും ജോജു ജോർജും ചേർന്നാണ് ദി സീൻ സ്റുഡിയോസിന്റെ ബാനറിൽ ചിത്രം നിർമിച്ചിരിക്കുന്നത്.\nRead more topics: Udhaharanam Sujatha, released, first song,\nManju Warrier movie 'Udhaharanam Sujatha' released the first song\nടൊവിനോ നായകനായ 'മായാനദി'യിലെ ആദ്യഗാനം പുറത്തുവിട്ടു\nപൊക്കിരി സൈമണിലെ ആദ്യഗാനം എത്തി\nതാന് മൂന്നാമതും അമ്മയാകാനുള്ള ഒരുക്കത്തിലെന്ന് നടി രംഭ\nരജനികാന്തിനൊപ്പം കാലായില് അഭിനയിച്ച നാടന് പട്ടിയെ3കോടിക്ക് വാങ്ങാന് ആളുണ്ട് !!\nരാജകീയ വിവാഹത്തിന് പ്രിയങ്ക ധരിച്ച ചെരുപ്പിന്റെ വിലയെത്രയെന്നോ ?\nനവരാത്രി ലവ് രാത്രിയാക്കി ഹിന്ദുമത വികാരത്തെ വ്രണപ്പെടുത്തി ; സല്‍മാന് ചിത്രത്തിനെതിരെ വിഎച്ച്പി\nകുട്ടികള്‍ക്കായി അനുഷ്‌കയോട് കോഹ്ലി മുന്നോട്ടുവെച്ച നിബന്ധന കേട്ടാല് ഞെട്ടും......\nഅവര്‍ക്ക് അമ്മയാകാനും ഞാന് ശ്രമിക്കുന്നുണ്ട് ; വിതുമ്പി കൊണ്ട് ബോണി കപൂര്\nജംഗിള് ബുക്ക് വീണ്ടും; ഇക്കുറി മൗഗ്ലി രോഹന് ചന്ദ്\nസാമുവല് റോബിന്‍സണ് തിരിച്ചെത്തുന്നു; വില്ലനായി\nഅവന്റെ തള്ളിന്റെ അത്ര വരില്ല ഇത്.. : ഫഹദിന്റെ തള്ളിനെക്കുറിച്ച് ചാക്കോച്ചന്റെ വെളിപ്പെടുത്തല്\nവഴിയോരത്തെ മതിലില് ആരാധകന് വേണ്ടി പോസ്റ്റര് ഒട്ടിക്കുന്ന ചിമ്പു ; ചിത്രം വൈറല്


കൊളസ്‌ട്രോള് സ്വാഭാവികമായി പിടിച്ചുനിര്‍ത്താന് ഡയറ്റില് ഇവ ഉള്‍പ്പെടുത്താം,Reduce cholesterol levels naturally with these7items in your diet plankeralaonlinenews.com | Malayalam news, kerala news, onlinenews,\nFriday May 24th, 2019 - 10:47:am\nകൊളസ്‌ട്രോള് സ്വാഭാവികമായി പിടിച്ചുനിര്‍ത്താന് ഡയറ്റില് ഇവ ഉള്...\nകൊളസ്‌ട്രോള് സ്വാഭാവികമായി പിടിച്ചുനിര്‍ത്താന് ഡയറ്റില് ഇവ ഉള്‍പ്പെടുത്താം\nPublished: Wednesday 25 July 2018 07:19:07 PM\nകരളില് ഉത്പാദിപ്പിക്കപ്പെടുന്ന കൊളസ്‌ട്രോള് ശരീരത്തിന് ആവശ്യമുള്ള കാര്യമാണ്. കോശങ്ങളുടെ ഭിത്തി വഴക്കമേറിയതാക്കാനും, വിവിധ ഹോര്‍മോണുകള് ഉത്പാദിപ്പിക്കാനും ഇവ ആവശ്യമാണ്. എന്നാല് മറ്റേത് വസ്തുവും പോലെ അധികമായാല് മോശവുമാണ്. കഴിക്കുന്ന ഭക്ഷണമാണ് കൊളസ്‌ട്രോള് നിലയെ നിയന്ത്രിക്കുന്നത്.\nഗ്രീന് ടീ ഇക്കാര്യത്തില് മികവാര്‍ന്ന സഹായം നല്‍കും. ഇതില് അടങ്ങിയിട്ടുള്ള ആന്റിഓക്‌സിഡന്റ്‌സ് രക്തത്തിലെ ചീത്ത കൊളസ്‌ട്രോളിന്റെ അളവ് കുറച്ച് നിര്‍ത്തും.\nകൊളസ്‌ട്രോള് നില കുറയ്ക്കാനുള്ള വെളുത്തുള്ളിയുടെ കഴിവിനെക്കുറിച്ചും എല്ലാവര്‍ക്കും അറിവുള്ളതാണ്. ഇവയിലെ ആലിസിന് എന്ന പദാര്‍ത്ഥമാണ് ഇതിന് സഹായിക്കുന്നത്.\nഉലുവയാണ് മറ്റൊരു കൊളസ്‌ട്രോള് വിരോധി. ടോട്ടല് കൊളസ്‌ട്രോളിന് പുറമെ എല്‍ഡിഎല്, ട്രൈഗ്ലിസറൈഡ് ലെവല് കുറച്ച് എച്ച്ഡിഎല് ഉയര്‍ത്താന് സഹായകമാണ്. ഉണക്കിയ മല്ലിക്കുരുവാണ് കൊളസ്‌ട്രോളിനെ നിയന്ത്രിക്കുന്ന മറ്റൊരു ഘടകം.\nനെല്ലിയ്ക്കയിലെ അമിനോ ആസിഡുകളും, ആന്റിഓക്‌സിഡന്റുകളും ചീത്ത കൊളസ്‌ട്രോളിനെ തടയാന് സഹായിക്കും. വൈറ്റമിന് ഇ, പൊട്ടാസ്യം, കാല്‍സ്യം, മഗ്നീഷ്യം, അയേണ് എന്നിവയാല് സമ്പുഷ്ടമായ ബദാമാണ് പ്രതിരോധിക്കാന് മറ്റൊരു ഭക്ഷണം.\nRead more topics: Reduce cholesterol, diet plan\nപത്തനംതിട്ടയില് ശബരിമല വര്‍ക്കൗട്ടായില്ല; കെ സുരേന്ദ്രന് വിജയത്തിനായി കൂട്ട്പിടിച്ച പിസി ജോര്‍ജ്ജും ഗുണം ചെയ്യ്തില്ല;ബിജെപി അക്കൗണ്ട് തുറക്കുവാന് കാത്തിരുന്ന പത്തനംതിട്ടയില് എന്ത് സംഭവിച്ചു\nഈ അഞ്ച് ഭക്ഷണങ്ങൾ കഴിച്ചാൽ ഇനി നിങ്ങൾക്ക് സ്വന്തമാക്കാം ആരോഗ്യമുള്ള മുടി\nബദാം ഇങ്ങനെ കഴിക്കൂ..ഗുണങ്ങൾ ഏറെ


മഴ വീണ്ടും വില്ലനായില്ലെങ്കില് സംസ്ഥാനത്തെ ട്രെയിന് ഗതാഗതം ഇന്ന് ഉച്ചയോടെ സാധാരണ നിലയിലാകും | Daily Indian Herald\nകൊച്ചി: സംസ്ഥാനത്തെ ട്രെയിന് ഗതാഗതം ഇന്ന് ഉച്ചയോടെ സാധാരണ നിലയിലാകും. 10 ട്രെയിനുകള് ഇന്നലെ റദ്ദാക്കിയിരുന്നെങ്കിലും ഇന്ന് ഇവ സര്‍വീസ് നടത്താനാണു സാധ്യത. മഴ ശക്തമാകുകയും ഗതാഗത നിയന്ത്രണം ഏര്‍പ്പെടുത്തേണ്ടിവരികയും ചെയ്താല് വീണ്ടും സര്‍വീസുകള് റദ്ദാക്കേണ്ടി വരുമെന്ന് അധികൃതര് പറഞ്ഞു.\nഎറണാകുളം ജംക്ഷന് സ്റ്റേഷനിലെ തകരാറിലായ സിഗ്‌നല് സംവിധാനം പുനഃസ്ഥാപിച്ചിട്ടുണ്ട്. പാലങ്ങളില് അപകടകരമായ രീതിയില് ജലനിരപ്പ് ഉയര്‍ന്നതിനാല് 20 കിലോമീറ്റര് വേഗത്തിലാണ് കോട്ടയം ജില്ലയില് മൂന്നു കിലോമീറ്റര് ദൂരം ട്രെയിനുകള് കടത്തിവിട്ടിരുന്നത്. ഇക്കാരണത്താല് ഒന്നു മുതല് നാലു മണിക്കൂര് വരെ വൈകിയാണു ട്രെയിനുകളോടിയത്. മീനച്ചിലാറിനു കുറുകെയുള്ള പാലത്തില് 45 കിലോമീറ്ററായി വേഗം നിജപ്പെടുത്തി മറ്റു പാലങ്ങളിലെ വേഗനിയന്ത്രണമാണ് പിന്‍വലിച്ചത്.\nകനത്ത മഴയില് മരങ്ങള് കടപുഴകി ട്രാക്കില് വീഴുന്നത് ട്രെയിന് ഗതാഗതത്തെ സാരമായി ബാധിച്ചിട്ടുണ്ട്. പലയിടത്തും മരം മുറിക്കാന് ചെല്ലുമ്പോള് ജനങ്ങള് റെയില്‍വേ ജീവനക്കാരെ തടയുന്ന സ്ഥിതിയുണ്ട്. ഇതുമൂലം പല സെക്ഷനുകളിലും നേരത്തേ മുറിച്ചുമാറ്റാന് നിര്‍ദേശിച്ച മരങ്ങള് പലതും മുറിച്ചിട്ടില്ല. ഇത് അപകടങ്ങള്‍ക്ക് കാരണമാകുന്നു.\nമരങ്ങള് സ്വകാര്യ വ്യക്തിയുടെ ഭൂമിയിലാണെങ്കില് മരം മുറിച്ചുമാറ്റണമെന്നാവശ്യപ്പെട്ട് നോട്ടീസ് നല്‍കാറുണ്ടെങ്കിലും സ്ഥല ഉടമകള് അതു കാര്യമായി എടുക്കാറില്ല. യാത്രക്കാരുടെയും ജനങ്ങളുടെയും സുരക്ഷ കണക്കിലെടുത്ത് അപകടകരമായ രീതിയില് നില്‍ക്കുന്ന മരങ്ങള് മുറിച്ചുമാറ്റാന് സ്വകാര്യ വ്യക്തികള് തയാറാകണമെന്നാണ് റെയില്‍വേ അഭ്യര്‍ഥന.\nമലപ്പുറത്ത് വീടിന് മുകളിലേക്ക് മണ്ണിടിഞ്ഞു, ഒരു കുട്ടിയടക്കം മൂന്നുപേര് മരിച്ചു; സംസ്ഥാനത്ത് മഴക്കെടുതിയില് ഇന്നുമാത്രം ഏഴ് മരണം കനത്ത മഴ 21 വരെ തുടരും; ചൊവ്വാഴ്ച മരിച്ചത് ഏഴു പേര്; 41,000 പേരെ മാറ്റിപ്പാര്‍പ്പിച്ചു; 200 ക്യാമ്പുകള് തുറന്നു; കോട്ടയം വഴിയുള്ള പാസഞ്ചര് ട്രെയിനുകള് റദ്ദാക്കി കനത്ത മ‍ഴ; കോട്ടയം ജില്ലയിലെ സ്കൂളുകള്‍ക്ക് അവധി; ട്രെയിന് ഗതാഗതം പുനരാരംഭിച്ചു മഴക്കെടുതി; കേരളത്തിന് അടിയന്തിര സഹായം വേണമെന്ന ആവശ്യത്തോട് പ്രതികരിക്കാതെ മോദി കനത്ത മഴ: ഭീഷണി ഉയര്‍ത്തി ജലനിരപ്പ് ഉയരുന്നു; പാലങ്ങളുടെ നില സംബന്ധിച്ച് റെഡ് അലേര്‍ട്ട് പ്രഖ്യാപിച്ചു; കോട്ടയം വഴിയുള്ള ട്രെയിന് ഗതാഗതം പൂര്‍ണമായും നിര്‍ത്തിവെച്ചു


news | ഇന്ത്യയിൽ നിന്നും നേരിട്ടെത്തിയാൽ 99 ലക്ഷം രൂപ പിഴ; വിലക്കുള്ള രാജ്യങ്ങളിൽ നിന്നും സൗദിയിലേക്ക് നേരിട്ടു പ്രവേശിക്കുന്നവർ പുലിവാല് പിടിക്കും: നിയമം കടുപ്പിച്ച് സൗദി അറേബ്യ - MarunadanMalayalee.com\nAugust 04, 202105:46 AM IST Permalink\nറിയാദ്: ഇന്ത്യയിൽ നിന്നും സൗദിയിലേക്ക് നേരിട്ടെത്തിയാൽ അഞ്ചു ലക്ഷം സൗദി റിയാൽ അതായത് 99 ലക്ഷം രൂപ പിഴ. സൗദിയിൽ പ്രവേശിക്കുന്നതിന് വിലക്കുള്ള രാജ്യങ്ങളിൽ നിന്നും പ്രവേശിക്കുന്നവർക്കെതിരെ നിയമം കടുപ്പിക്കുകയാണെന്ന് സൗദി പബ്ലിക് പ്രോസിക്യൂഷൻ മുന്നറിയിപ്പ് നൽകി. ഇത് യാത്രാ നിരോധന നിയമങ്ങൾ ലംഘിക്കലാണ്. ക്വാറന്റീൻ നിയമം പാലിക്കാതെ മറ്റു രാജ്യങ്ങളിൽനിന്ന് എത്തുന്നവർക്കും സമാന പിഴയുണ്ടാകും.\nയാത്രാ വിലക്കുള്ള രാജ്യങ്ങളിലേക്ക് പോകുന്നതിനെതിരെയും പൗരന്മാർക്ക് കഴിഞ്ഞ ദിവസം സൗദി അഭ്യന്തര മന്ത്രാലയം മുന്നറിയിപ്പ് നൽകിയിരുന്നു. ഇത്തരക്കാർക്ക് മൂന്നു വർഷത്തേക്ക് രാജ്യത്തിന് പുറത്ത് പോകുന്നതിന് വിലക്കേർപ്പെടുത്തുമെന്നതാണ് ശിക്ഷ. 14 ദിവസത്തിനിടെ കോവിഡ് തീവ്രത കൂടിയ രാജ്യങ്ങൾ സന്ദർശിച്ചിട്ടുണ്ടെങ്കിൽ ബോഡിങ് പാസ് നൽകുന്ന സമയത്ത് വെളിപ്പെടുത്തണം. ഇല്ലെങ്കിൽ സൗദിയിലെത്തിയാൽ വ്യക്തികൾക്കും കൊണ്ടുവന്ന എയർലൈനുകൾക്കും എതിരെ നടപടിയുണ്ടാകും.\nഇതേസമയം ഗ്രീൻ രാജ്യങ്ങളിൽ 14 ദിവസം താമസിച്ച് പിസിആർ നെഗറ്റീവ് സർട്ടിഫിക്കറ്റുമായി സൗദിയിലേക്കു പ്രവേശിക്കുന്നതിന് വിലക്കില്ല. ഇങ്ങനെ മലയാളികളടക്കം ഒട്ടേറെ പേർ സൗദിയിൽ വരുന്നുണ്ട്. എന്നാൽ തിങ്കളാഴ്ച മുതൽ കോവിഡ് വാക്‌സീൻ എടുത്ത രാജ്യാന്തര യാത്രക്കാരെ മാത്രമേ സൗദിയിലേക്കു പ്രവേശിപ്പിക്കുന്നുള്ളൂ\nനേരിട്ടോ മറ്റു രാജ്യങ്ങളിലൂടെയോ യാത്ര ചെയ്യൽ നിരോധിച്ച രാജ്യങ്ങളിലേക്ക് പൗരന്മാർ യാത്ര ചെയ്യാൻ പാടില്ല. വൈറസ് നിയന്ത്രണ വിധേയമാകാത്ത ഏതു പ്രദേശത്താണെങ്കിലും യാത്രക്ക് കൂടുതൽ ജാഗ്രത ആവശ്യമാണെന്നും മന്ത്രാലയം അറിയിച്ചു. എന്നാൽ ഈ രാജ്യങ്ങളിലേക്കു സൗദിയിലുള്ള വിദേശികൾക്കു പോകാൻ അനുമതിയുണ്ട്. ഇങ്ങനെ പോകുന്ന വിമാനങ്ങളിലോ ചാർട്ടർ വിമാനങ്ങളിലോ ആരോഗ്യപ്രവർത്തകർ, നയതന്ത്ര ഉദ്യോഗസ്ഥർ, പ്രത്യേക ക്ഷണിതാക്കൾ തുടങ്ങിയവർക്ക് സൗദിയിലേക്കു വരാൻ അനുമതിയുണ്ട്. ഈ ആനുകൂല്യം ദുരുപയോഗം ചെയ്ത് വ്യാജ രേഖകൾ ചമച്ച് സൗദിയിലേക്കു കടക്കാൻ ശ്രമിക്കുന്ന പശ്ചാത്തലത്തിലാണ് നിയമം കടുപ്പിച്ചത്.\nയുഎഇ, ഇന്ത്യ, ലിബിയ, സിറിയ, ലെബനൻ, യെമൻ, ഇറാൻ, തുർക്കി, അർമേനിയ, എത്യോപ്യ, സൊമാലിയ, ഡെമോക്രാറ്റിക് റിപ്പബ്ലിക്ക് ഓഫ് കോംഗോ, അഫ്ഗാനിസ്ഥാൻ, വെനിസ്വേല, ബെലാറസ്, വിയറ്റ്‌നാം എന്നിവയാണ് സൗദിയുടെ ചുവന്ന പട്ടികയിലുള്ള രാജ്യങ്ങൾ. ഇവിടങ്ങളിലേക്ക് സഞ്ചരിക്കാൻ സർക്കാരിൽ നിന്ന് പ്രത്യേക അനുമതി വാങ്ങിയിരിക്കണമെന്നാണ് ചട്ടം. ഈ പട്ടികയിലെ രാജ്യങ്ങളിൽ നിന്ന് നേരിട്ട് രാജ്യത്ത് എത്തുന്നതിനെതിരെയാണ് പുതിയ പിഴ പ്രഖ്യാപിച്ചിരിക്കുന്നത്.\nകോവിഡ്: നിർദ്ദേശങ്ങൾ ലംഘിച്ചാൽ കനത്ത പിഴ


സ്വര്‍ണ വില കുറഞ്ഞു - ഇ വാർത്ത | evartha\nസ്വര്‍ണ വില കുറഞ്ഞു. പവന് 160 രൂപയുടെ കുറവാണ് ഇന്ന് രേഖപ്പെടുത്തിയത്. തുടര്‍ച്ചയായ രണ്ടാം ദിവസമാണ് ആഭ്യന്തര വിപണിയില് വില ഇടിയുന്നത്. റിക്കോര്‍ഡ് ഭേദിച്ച് മുന്നേറിയ ശേഷം തുടര്‍ച്ചയായി രണ്ടു ദിവസം വിലയിടിയുന്നത് ആദ്യമാണ്.\n24,640 രൂപയാണ് പവന്റെ ഇന്നത്തെ വില. ഗ്രാമിന് 20 രൂപ താഴ്ന്ന് 3,080 രൂപയിലാണ് വ്യാപാരം പുരോഗമിക്കുന്നത്. ഫെബ്രുവരി മാസത്തിലെ ഏറ്റവും കുറഞ്ഞ നിരക്കാണിത്.\nഫെബ്രുവരി ഒന്നിന് ഗ്രാമിന് 3,090 രൂപയും പവന് 24,720 രൂപയുമായിരുന്നു നിരക്ക്. വിവാഹ ആവശ്യകത വര്‍ദ്ധിച്ചതും, രൂപയുടെ മൂല്യത്തകര്‍ച്ചയും, അന്താരാഷ്ട്ര വിപണിയില് സ്വര്‍ണ്ണവിലയിലുണ്ടായ വര്‍ദ്ധനയുമാണ് നേരത്തെ സ്വര്‍ണ്ണ വില റെക്കോര്‍ഡ് നിലവാരത്തിലേക്ക് ഉയരാന് ഇടയാക്കിയ കാരണങ്ങള്.\nഅതോടൊപ്പം രാജ്യത്തെ സ്വര്‍ണ്ണ ഇറക്കുമതിയും ഗണ്യമായി കുറഞ്ഞിട്ടുണ്ട്. മുന്‍വര്‍ഷങ്ങളില് 1000 ടണ് വരെ ഇറക്കുമതിയുണ്ടായിരുന്ന സ്വര്‍ണ്ണം ഇപ്പോള് 750 മുതല് 800 ടണ് വരെ ആയി കുറഞ്ഞിട്ടുണ്ട്. പ്രാദേശിക വിപണിയില് തങ്കക്കട്ടിയുടെ ലഭ്യതയ്ക്കാണ് ഇതോടെ കുറവ് വന്നത്.\nഅമേരിക്കയും ചൈനയും തമ്മിലുള്ള വ്യാപാരത്തര്‍ക്കം നിലനില്‍ക്കുന്നതും ഓഹരി വിപണികളിലെ അനിശ്ചിതത്വവുമാണ് സ്വര്‍ണത്തിന് ഡിമാന്‍ഡ് കൂട്ടുന്നത്. പ്രതിസന്ധി ഘട്ടങ്ങളിലെ സുരക്ഷിത നിക്ഷേപം എന്ന നിലയില് സ്വര്‍ണത്തിന് ഡിമാന്‍ഡ് ഉണ്ടാകാറുണ്ട്. ഈ വര്‍ഷം ഇതിനോടകം 1,440 രൂപയുടെ വര്‍ധനയാണ് പവന്‍വിലയിലുണ്ടായത്. 2018 ഡിസംബര് 31ന് 23,440 രൂപയായിരുന്നു പവന്‍വില.


തട്ടിപ്പിന് പിന്നിൽ ഹെയർ സ്റ്റൈലിസ്റ്റും?; റഫീഖിന്റെ ഫോൺ സംഭാഷണം പുറത്ത് | Shamna Kasim | Manorama Online\nതട്ടിപ്പിന് പിന്നിൽ ഹെയർ സ്റ്റൈലിസ്റ്റും?; റഫീഖിന്റെ ഫോൺ സംഭാഷണം പുറത്ത്\nമനോരമ ലേഖകൻ June 28, 2020 10:43 PM IST\nകൊച്ചി∙ നടി ഷംന കാസിമിനെ ഭീഷണിപ്പെടുത്തി പണം തട്ടാന് ശ്രമിച്ചതിന് പിന്നില് ഒൻപതംഗ പ്രഫഷനല് സംഘമെന്ന് കൊച്ചി പൊലീസ് കമ്മിഷണര് ഐജി വിജയ് സാഖറെ. ഇതില് ഏഴു പേരെ അറസ്റ്റ് ചെയ്തു. രണ്ടുപേരെ കൂടി പിടികൂടാനുണ്ട്. ആകെ 18 പെണ്‍കുട്ടികളെ സംഘം തട്ടിപ്പിന് ഇരയാക്കിയതായി അന്വേഷണത്തില് വ്യക്തമായിട്ടുണ്ട്. ഈ പെണ്‍കുട്ടികളുടെ മൊഴി രേഖപ്പെടുത്തുന്ന മുറയ്ക്ക് കൂടുതല് കേസുകള് റജിസ്റ്റര് ചെയ്യുമെന്നും കമ്മിഷണര് വ്യക്തമാക്കി. ഷംന കാസിമിനെ പ്രതികള് ലക്ഷ്യമിട്ടത് എന്തുകൊണ്ടാണെന്ന് പ്രത്യേകം പരിശോധിക്കും.\nകേസിലെ മുഖ്യപ്രതികള്‍ക്ക് സിനിമാ ബന്ധമുള്ളതായി സൂചനയുണ്ട്. ഇവർക്ക് സിനിമ മേഖലയുമായി ബന്ധപ്പെട്ട് പ്രവര്‍ത്തിക്കുന്ന ഹെയർ സ്റ്റൈലിസ്റ്റുമായി ബന്ധമുണ്ടെന്നാണ് പൊലീന് വിവരം ലഭിച്ചത്. ചാവക്കാടുകാരനായ ഹെയർ സ്റ്റൈലിസ്റ്റാണ് കേസിൽ ഉയർന്നുകേൾക്കുന്ന പുതിയ കഥാപാത്രം. പ്രതികളായ റഫീഖിനേയും മുഹമ്മദ് ഷരീഫിനെയും ഇയാൾക്ക് അറിയാം. ബന്ധുവാണെന്നും പറയപ്പെടുന്നു. ഒരു സിനിമാ നിർമാതാവ് വഴി ഷംനയെ പരിചയപെട്ടശേഷം ഈ ഹെയർ സ്റ്റൈലിസ്റ്റാണ് റഫീഖിനും ഷരീഫിനും ഷംനയിലേക്ക് അടുക്കാനുള്ള വഴിയൊരുക്കിയത്.\n'തട്ടിപ്പിന് സിനിമാബന്ധവും; സംഘവുമായി ബന്ധപ്പെടുത്തിയത് മീര': വെളിപ്പെടുത്തൽ\nപെൺകുട്ടികളെ ഭീഷണിപ്പെടുത്തി തടവിൽ പാർപ്പിച്ച് പണം തട്ടാൻ ശ്രമിച്ച കേസിൽ ഒരു യുവതിയടക്കം നാലു പേർകൂടി പ്രതിസ്ഥാനത്ത് വന്നേയ്ക്കും. ഷംനയെ വിവാഹം കഴിക്കാൻ താൽപര്യം ഉണ്ടെന്നു പറഞ്ഞ് വരനായി അഭിനയിച്ച റഫീഖിനെതിരെ തൃശൂരിൽ മറ്റൊരു യുവതി പരാതിയുമായെത്തി. കൂടുതൽ പെൺകുട്ടികൾ തട്ടിപ്പിന് ഇരയായെന്ന് പരാതിക്കാരിയായ മോഡൽ മനോരമ ന്യൂസിനോട് വെളിപ്പെടുത്തി.\nഅറസ്റ്റിലായ ഏഴു പ്രതികളെയും കോവിഡ് സാഹചര്യം പരിഗണിച്ച് വിവിധ സ്റ്റേഷനുകളിലായി പാർപ്പിച്ചിരിക്കുകയാണ്. തിങ്കളാഴ്ച കൊച്ചിയിൽ എത്തുന്ന ഷംന കാസിമിന്റെ മൊഴി ഓൺലൈനായി രേഖപ്പെടുത്തും. പ്രതികളെ ഷംനയുടെ മരടിലെ വീട്ടിൽ എത്തിച്ച് തെളിവെടുപ്പ് നടത്താനും സാധ്യതയുണ്ട്.\nഇതിനിടെ ഭീഷണിപ്പെടുത്തി പണംതട്ടിപ്പ് കേസ് പിന്‍വലിക്കാന് പരാതിക്കാരിയോട് പ്രതിയായ റഫീഖ് സമ്മര്‍ദം ചെലുത്തുന്ന ഫോണ് സംഭാഷണം പുറത്തു വന്നു. പരാതി പിൻവലിച്ചാൽ സ്വർണവും പണവും മടക്കി നൽകാം എന്ന് വാഗ്ദാനം ചെയ്യുന്ന സംഭാഷണം മനോരമ ന്യൂസിന് ലഭിച്ചു. മാർച്ച് 17ന് ആദ്യപരാതിയുമായി പെൺകുട്ടികൾ പൊലീസിനെ സമീപിച്ചപ്പോഴായിരുന്നു പ്രതി റഫീഖ് ഫോൺ വിളിച്ചത്.\nEnglish Summary: Shamna Kasim blackmailing case - follow-up


തീരുമാനം ആയില്ല, ജിംനിയുടെ ഇന്ത്യൻ അരങ്ങേറ്റം അനിശ്ചിതത്വത്തിൽ - Malayalam DriveSpark\nതീരുമാനം ആയില്ല, ജിംനിയുടെ ഇന്ത്യൻ അരങ്ങേറ്റം അനിശ്ചിതത്വത്തിൽ\nPublished: Wednesday, May 20, 2020, 10:24 [IST]\n2020 ഓട്ടോ എക്‌സ്‌പോയിൽ മാരുതി സുസുക്കി പുതിയ ജിംനി അവതരിപ്പിച്ചതു മുതൽ ഇന്ത്യൻ ഓഫ് റോഡർ പ്രേമികൾ വാഹനത്തിന്റെ അവതരണത്തിനായി കാത്തിരിക്കുകയാണ്. മെയ് മുതൽ മിനി എസ്‌യുവിയുടെ ഉത്പാദനം ആരംഭിക്കുമെന്ന റിപ്പോർട്ടുകളും ഇതിനിടക്ക് പുറത്തുവന്നു.\nഎന്നാൽ കൊറോണ വൈറസ് വ്യാപനം പദ്ധതിയെ ബാധിച്ചെന്നും വാർത്തയുണ്ട്. അതേസമയം ശ്രദ്ധേയമായ കാര്യമെന്തെന്നാൽ ജിംനിയുടെ ഇന്ത്യൻ അവതരണത്തെ കുറിച്ച് മാരുതി സുസുക്കിക്ക് ഇപ്പോഴും ഉറപ്പില്ലെന്നാണ് പുതിയ റിപ്പോർട്ടുകൾ.\nടൈംസ് ഡ്രൈവിനോട് സംസാരിച്ച മാരുതി സുസുക്കി ഇന്ത്യ ലിമിറ്റഡ് എക്സിക്യൂട്ടീവ് ഡയറക്ടർ ശശാങ്ക് ശ്രീവാസ്തവയാണ് ഇക്കാര്യം വ്യക്തമാക്കിയത്. ഇന്ത്യൻ വിപണിയിലെ ജിംനിയുടെ സാധ്യതകൾ കമ്പനി ഇപ്പോഴും വിലയിരുത്തി വരികയാണെന്നും ഇതുവരെ ഒന്നും തീരുമാനിച്ചിട്ടില്ലെന്നുമായിരുന്നു അദ്ദേഹത്തിന്റെ പ്രതികരണം.\n2020 ഓട്ടോ എക്‌സ്‌പോയിൽ സന്ദർശകരിൽ നിന്ന് മികച്ച പ്രതികരണമാണ് സുസുക്കി ജിംനി എസ്‌യുവിക്ക് ലഭിച്ചത്. ലഗേജുകൾക്ക് ഇടമില്ലാത്ത നാല് യാത്രക്കാരെ മാത്രം ഉൾക്കൊള്ളുന്ന മൂന്ന് ഡോറുകളുള്ള എസ്‌യുവിയുടെ സിയെറ പതിപ്പിനയാണ് കമ്പനി പ്രദർശിപ്പിച്ചത്.\nഇന്ത്യയിൽ ഇത് വിജയകരമാക്കാൻ മാരുതി സുസുക്കി നമ്മുടെ വിപണിയിൽ അഞ്ച് ഡോർ പതിപ്പ് നിർമിക്കേണ്ടതുണ്ട്. ഇതിനായി ഇന്തോ-ജാപ്പനീസ് വാഹന നിർമാതാക്കൾ പുതിയ നിക്ഷേപം നടത്തേണ്ടിവരും. നീളം വർധിപ്പിക്കുന്നതിലൂടെ ജിംനിയുടെ ഹാൻഡിലിംഗ് മേൻമകളെ ഇത് ബാധിച്ചേക്കാം.\nഎട്ട് ലക്ഷം മുതൽ 10 ലക്ഷം രൂപ വരെ വിലയിൽ പുതിയ ജിംനി എസ്‌യുവി പുറത്തിറക്കാൻ മാരുതി സുസുക്കിക്ക് സാധിക്കും. ഈ വിലയ്ക്ക് വിറ്റാര ബ്രെസയുടെയും മാരുതി എസ്-ക്രോസിന്റെയും വിൽപ്പനയെ സ്വാധീനിക്കാൻ ജിംനിക്ക് കഴിയും.\nസുസുക്കി ജിംനിയെ ഇന്ത്യയിലെ പുതുതലമുറ മാരുതി ജിപ്‌സി എന്ന് വിളിക്കുമെന്നാണ് പ്രതീക്ഷിക്കുന്നത്. ആൻഡ്രോയിഡ് ഓട്ടോ, ആപ്പിൾ കാർപ്ലേ പിന്തുണയുള്ള സ്മാർട്ട്പ്ലേ ഇൻഫോടെയ്ൻമെന്റ് സിസ്റ്റം, എയർ കണ്ടീഷനിംഗ്, കീലെസ് എൻട്രി, എഞ്ചിൻ സ്റ്റാർട്ട്-സ്റ്റോപ്പ് ബട്ടൺ, ഓട്ടോമാറ്റിക് ഹെഡ്‌ലാമ്പുകൾ തുടങ്ങി നിരവധി ആധുനിക സവിശേഷതകളാണ് മോഡലിൽ വാഗ്‌ദാനം ചെയ്യുക.\nഡ്യുവൽ-ഫ്രണ്ട് എയർബാഗുകൾ, ഇബിഡിയുള്ള എബിഎസ്, ബ്രേക്ക് അസിസ്റ്റ്, ഇഎസ്പി, ഫോർവേഡ് ബ്രേക്കിംഗ് അസിസ്റ്റ്, ഹിൽ സ്റ്റാർട്ട് അസിസ്റ്റ് എന്നീ സവിശേഷതകളും വാഹനത്തിന് ലഭിക്കും.\n1.5 ലിറ്റർ4സിലിണ്ടർ നാച്ചുറലി ആസ്പിറേറ്റഡ് പെട്രോൾ എഞ്ചിനാണ് ജിംനിയിൽ ഉപയോഗിക്കുക. ഇത് 103 bhp കരുത്തും 138 Nm torque ഉം ഉത്പാദിപ്പിക്കാൻ ശേഷിയുള്ളതാണ്. അഞ്ച് സ്പീഡ് മാനുവൽ, നാല് സ്പീഡ് ടോർഖ് കൺവെർട്ടർ ഓട്ടോമാറ്റിക് എന്നിവ ഗിയർബോക്സ് ഓപ്ഷനിൽ ഉണ്ടാകും. ഇത് സുസുക്കിയുടെ നൂതന 4x4 ഓൾ ഗ്രിപ്പ് സിസ്റ്റത്തിൽ വരും.\nMaruti Suzuki yet to make final decision on the launch of Jimny SUV in India. Read in Malayalam\nStory first published: Wednesday, May 20, 2020, 10:24 [IST]


നായിഡുവിന്‍റെ കൃഷ്ണ നദീ തീരത്തുള്ള ബംഗ്ലാവും പൊളിക്കുന്നു - Janayugom Online\nHome / News / India / നായിഡുവിന്‍റെ കൃഷ്ണ നദീ തീരത്തുള്ള ബംഗ്ലാവും പൊളിക്കുന്നു\nനായിഡുവിന്‍റെ കൃഷ്ണ നദീ തീരത്തുള്ള ബംഗ്ലാവും പൊളിക്കുന്നു\nPosted on June 27, 2019, 9:47 pm\nഅമരാവതി: കോണ്‍ഫറന്‍സ് ഹാളിന് പിന്നാലെ ആന്ധ്ര മുന്‍മുഖ്യമന്ത്രി ചന്ദ്രബാബു നായിഡുവിന്റെ കൃഷ്ണ നദീ തീരത്തുള്ള ബംഗ്ലാവ് പൊളിച്ചുനീക്കാന് ഒരുങ്ങി സര്‍ക്കാര്.\nനായിഡുവിന്റെ വസതിക്ക് സമീപത്തായി എട്ട് കോടി രൂപ ചെലവഴിച്ച് അദ്ദേഹം പണികഴിപ്പിച്ച ‘പ്രജാ വേദിക’എന്ന പേരിലുള്ള കോണ്‍ഫറന്‍സ് ഹാള് പൊളിച്ചുമാറ്റിയതിന് പിന്നാലെയാണ് സര്‍ക്കാരിന്റെ നീക്കം.\nകൃഷ്ണ നദിയോട് ചേര്‍ന്ന് പ്രജാ വേദികയ്ക്ക് സമീപത്തായുള്ള ചന്ദ്രബാബു നായിഡുവിന്റെ വസതി പൊളിച്ചുനീക്കാന് ജഗന് മോഹന് റെഡ്ഡി സര്‍ക്കാര് തയ്യാറെടുക്കുന്നതായാണ് റിപ്പോര്‍ട്ടുകള്. നായിഡുവിന്റെ ബംഗ്ലാവായ ലിംഗമാനേനി ഗസ്റ്റ് ഹൗസാണ് പൊളിച്ചു നീക്കുന്നത്. ഗുണ്ടൂര് ജില്ലയിലെ കൃഷ്ണ നദീ തീരത്താണ് ബംഗ്ലാവ്. നദീസംരക്ഷണ നിയമം ലംഘിച്ചുകൊണ്ടാണ് ബംഗ്ലാവ് പണിതതെന്നും കോണ്‍ഫറന്‍സ് ഹാള് നിര്‍മ്മിച്ചപ്പോഴുണ്ടായ എല്ലാ ലംഘനവും ഇവിടേയും സംഭവിച്ചിട്ടുണ്ടെന്ന് ജഗന് മോഹന് റെഡ്ഡി പറഞ്ഞു.\nസര്‍ക്കാരില് ഉത്തരവാദിത്തപ്പെട്ടവര് തന്നെ നിയമലംഘനം നടത്തിയത് തുടര്‍ന്നുപോകാന് കഴിയില്ലെന്നതുകൊണ്ടാണ് കോണ്‍ഫറന്‍സ് ഹാള് പൊളിച്ചുമാറ്റിയതെന്നും ഹരിത ട്രൈബ്യൂണലിന്റേയും നദീതടസംരക്ഷണ ആക്ടും ലംഘിച്ചുകൊണ്ടാണ് പണിതതെന്ന് വ്യക്തമാകുകയും ചെയ്തസാഹചര്യത്തിലായിരുന്നു നടപടിയെന്നും ജഗന് മോഹന് റെഡ്ഡി പ്രതികരിച്ചു.\nനായിഡുവിന്റെ വസതിയടക്കം പൊളിച്ചുമാറ്റുന്നതുവരെ തനിക്ക് വിശ്രമമില്ലെന്ന് വൈഎസ്ആര് കോണ്‍ഗ്രസ് എംഎല്‍എ രാമകൃഷ്ണ റെഡ്ഡി പറഞ്ഞിരുന്നു. കൃഷ്ണനദീതീരത്തുള്ള അനധികൃത നിര്‍മ്മാണങ്ങള്‍ക്കെതിരെ കഴിഞ്ഞ അഞ്ച് വര്‍ഷമായി നിയമപോരാട്ടം നടത്തുന്ന വ്യക്തികൂടിയാണ് അദ്ദേഹം. ഇത്തരം അനധികൃത നിര്‍മ്മാണങ്ങള് പൊളിച്ചുനീക്കുന്നത് വരെ താന് പോരാടുമെന്നും അദ്ദേഹം പറഞ്ഞു.\n‘അനുമതിയില്ലാതെ ആര് കെട്ടിടം പണിതാലും ഏത് സാധാരണക്കാരന് പണിതാലും പൊളിച്ചുമാറ്റും. നിയമത്തെ ബഹുമാനിക്കുന്ന ഒരു സര്‍ക്കാരാണ് ഞങ്ങളുടേത്. എല്ലാ നിയമങ്ങളും പാലിക്കുക തന്നെ ചെയ്യും’ എന്നായിരുന്നു കോണ്‍ഫറന്‍സ് ഹാള് പൊളിച്ചുമാറ്റുന്നതിന് മുന്‍പ് കളക്ട്രേറ്റില് നടന്ന കോണ്‍ഫറന്‍സില് റെഡ്ഡി പറഞ്ഞത്.\nഎന്നാല് വൈഎസ്ആര് കോണ്‍ഗ്രസ് പ്രതികാര രാഷ്ട്രീയം കളിക്കുകയാണെന്ന് ടിഡിപി ആരോപിച്ചു. കെട്ടിടം പൊളിച്ചുമാറ്റാന് തീരുമാനിച്ചതിന് പിന്നാലെ ചന്ദ്രബാബു നായിഡുവിന്റേതായി അവിടെയുണ്ടായിരുന്ന നിരവധി വസ്തുക്കള് അവര് നശിപ്പിച്ചെന്നും യാതൊരു മനസാക്ഷിയും കാണിച്ചില്ലെന്നും ടിഡിപി കുറ്റപ്പെടുത്തി.\n2016 മുതല് കൃഷ്ണ നദീ തീരത്തുള്ള വസതിയിലാണ് ചന്ദ്രബാബു നായിഡു താമസിച്ചത്. ഹൈദരാബാദില് നിന്നും അമരാവതിയിലേക്ക് ഭരണകേന്ദ്രം മാറ്റിയതിനെ തുടര്‍ന്നായിരുന്നു ഇത്. പാര്‍ട്ടി യോഗങ്ങളുള്‍പ്പെടെ ഔദ്യോഗിക കാര്യങ്ങള്‍ക്ക് വേണ്ടിയായിരുന്നു നായിഡു വസതിയും ഹാളും ഉപയോഗിച്ചിരുന്നത്. ആന്ധ്രാപ്രദേശ് കാപിറ്റല് റീജിയന് അതോറിറ്റിയായിരുന്നു ഹാള് നിര്‍മ്മിച്ചുനല്‍കിയത്. ഔദ്യോഗിക കാര്യങ്ങള്‍ക്കായി തുടര്‍ന്നും ഓഫീസ് ഉപയോഗിക്കാന് അനുവദിക്കണമെന്ന് ആവശ്യപ്പെട്ട് നായിഡു ജഗന്‍മോഹന് റെഡ്ഡിയ്ക്ക് അടുത്തിടെ കത്തയച്ചിരുന്നു.\nഗള്‍ഫ് സൈനിക സഖ്യത്തിലേക്ക് ഇന്ത്യയും\nമഴയ്ക്ക് മാത്രമേ ചെന്നൈയെ രക്ഷിക്കാനാകൂ: ലിയനാര്‍ഡോ ഡികാപ്രിയോ\nചീഫ് ജസ്റ്റിസിനെ ഇംപീച്ച് ചെയ്യാനുള്ള സാധ്യത തേടി പ്രതിപക്ഷ നീക്കം\nഅഗസ്ത വെസ്റ്റ്‌ലാന്‍ഡ് ഹെലികോപ്റ്റര് ഇടപാട്; രണ്ടു പ്രതികളെ ഇന്ത്യക്കു കൈമാറി\nK / Jan 31


Fifa World Cup 2018 ദക്ഷിണ കൊറിയയെ തകര്‍ത്ത് മെക്‌സിക്കോ (2-1) - Indian Express Malayalam\nഅധികസമയത്തില് സോങ് ഹ്യൂങ് മീങ്ങിന്റെ മനോഹരമായൊരു ലോങ് റേഞ്ചര് കൊറിയയ്‌ക്ക് ആശ്വാസമായി.\nUpdated: June 24, 2018 10:28:20 am\nFifa World Cup 2018 ഗ്രൂപ്പ് എഫ് മൽസരത്തില് ഒന്നിനെതിരെ രണ്ട് ഗോളുകള്‍ക്ക് മെക്‌സിക്കോ ദക്ഷിണ കൊറിയയെ തകര്‍ത്തു. ഇരുപത്തിയാറാം മിനിറ്റില് പെനാല്‍റ്റിയിലൂടെ കാര്‍ലോസും അറുപത്തിയാറാം മിനിറ്റില് ഹെര്‍ണാണ്ടസുമാണ് മെക്‌സിക്കോയ്‌ക്ക് വേണ്ടി ഗോളുകള് നേടിയത്. സോങ് ഹ്യൂങ് മീങ് ആണ് കൊറിയയ്‌ക്ക് വേണ്ടി ആശ്വാസ ഗോള് നേടിയത്.\nചാമ്പ്യന്മാരായ ജര്‍മനിയെ തകര്‍ത്ത ആത്മവിശ്വാസത്തിലാണ് മെക്‌സിക്കോ ഇറങ്ങിയത് എങ്കില് സ്വീഡനോട് പരാജയപ്പെട്ടത്തിന്റെ സമ്മര്‍ദം കൊറിയന് മുന്നേറ്റങ്ങളില് പ്രകടമായിരുന്നു. മികച്ച മുന്നേറ്റങ്ങളാണ് തീര്‍ത്തതെങ്കിലും ഓരോ അവസരത്തിലും കൊറിയയുടെ ഫിനിഷിങ്ങുകള് പതറുന്നുണ്ടായിരുന്നു.\nആദ്യപകുതിയില് മെക്‌സിക്കന് മുന്നേറ്റത്തെ പെനാല്‍റ്റി ബോക്‌സില് വച്ച് കൈവച്ച് തടുത്തതോടെയാണ് കളിയുടെ ഗതി മാറിയത്. ജാങ്ങിന്റെ ഹാന്‍ഡ് വെല മികച്ചൊരു പെനാല്‍റ്റി കിക്കിലൂടെ തങ്ങള്‍ക്ക് അനുകൂലമാക്കി. അറുപത്തിയാറാം മിനിറ്റില് വെസ്റ്റ് ഹാം യുണൈറ്റഡ് താരം ഹാവിയര് ഹെര്‍ണാണ്ടസ് മനോഹരമായ മുന്നേറ്റം കൊറിയന് പോസ്റ്റിലേക്ക് എത്തിച്ചതോടെ മെക്‌സിക്കോ തങ്ങളുടെ ആധിപത്യം ഉറപ്പിക്കുകയായിരുന്നു. ഇന്നത്തെ ഗോളോടെ മെക്‌സിക്കോയ്‌ക്ക് വേണ്ടി ലോകകപ്പില് ഏറ്റവും കൂടുതല് ഗോള് നേടുന്ന താരം എന്ന റെക്കോര്‍ഡ് കൂടി ഹാവിയര് ഹെര്‍ണാണ്ടസിന് സ്വന്തം.\nഅവസാനം വരെ മെക്‌സിക്കോയെ സമ്മര്‍ദത്തിലാക്കാന് സാധിച്ചെങ്കിലും കൊറിയയ്‌ക്ക് എന്തെങ്കിലും സമ്പാദിക്കാനായത് തൊണ്ണൂറ് മിനിറ്റിന് ശേഷം മാത്രമാണ്. അധികസമയത്തില് സോങ് ഹ്യൂങ് മീങ്ങിന്റെ മനോഹരമായൊരു ലോങ് റേഞ്ചര് കൊറിയയ്‌ക്ക് ആശ്വാസമായി.\nFIFA Football World Cup 2018MexicoSouth Korea\nWeb Title: Fifa world cup south korea vs mexico results score live


'ഈ ദിവസം മോശമാകാന് പോകുന്നുവെന്ന് കരുതിയിരിക്കുമ്പോഴാണ് ഈ ഫോട്ടോയും വാര്‍ത്തയും കാണുന്നത്.'' | actress Rajisha Vijayan in hospital final movie shooting instagram post June malayalam movie\n'ഈ ദിവസം മോശമാകാന് പോകുന്നുവെന്ന് കരുതിയിരിക്കുമ്പോഴാണ് ഈ ഫോട്ടോയും വാര്‍ത്തയും കാണുന്നത്.''\nSep 2, 2019, 10:18 AM IST\n'ഞങ്ങളുടെയൊക്കെ ചെറിയൊരു സ്വപ്‌നമായ ജൂണ് നൂറു ദിവസം പൂര്‍ത്തിയാക്കിയിരിക്കുന്നു. കുറെ നാളായി കൊണ്ടു നടന്ന സ്വപ്‌നം സഫലമായത് നിങ്ങളില് പലരും കാരണമാണ്. '\nരജീഷ വിജയന് മികച്ച അഭിനയം കാഴ്ച്ചവെച്ച ചിത്രങ്ങളിലൊന്നായിരുന്നു ജൂണ്. വിജയ്ബാബു നിര്‍മ്മിച്ച് അഹമ്മദ് കബീര് എഴുതി സംവിധാനം ചെയ്ത ചിത്രം ഫെബ്രുവരിയിലാണ് റിലീസായത്. ജൂണിന്റെ വിജയങ്ങള്‍ക്കിടയില് തന്നെ രജീഷ നായികയാവുന്ന പുതിയ ചിത്രം ഫൈനല്‍സിന്റെ ചിത്രീകരണം ആരംഭിച്ചു. ചിത്രീകരണത്തിനിടെ പരിക്കേറ്റ താരം ഇപ്പോഴും ചികിത്സയിലാണ്. ആശുപത്രിയില് കഴിയുന്ന രജീഷ ജൂണിന്റെ നൂറാം ദിനമായതിന്റെ സന്തോഷം സോഷ്യല്‍മീഡിയയിലൂടെ പങ്കു വെക്കുകയാണ്.\n'ആശുപത്രിക്കിടക്കയില് കിടക്കുമ്പോള് മനസ് വേണ്ടാത്തയിടങ്ങളില് കൂടി ചലിക്കും. ഈ ദിവസവും മോശമാകാന് പോകുന്നുവെന്ന് കരുതിയിരിക്കുമ്പോഴാണ് ഈ ഫോട്ടോയും വാര്‍ത്തയും കാണുന്നത്. ഞങ്ങളുടെയൊക്കെ ചെറിയൊരു സ്വപ്‌നമായ ജൂണ് നൂറു ദിവസം പൂര്‍ത്തിയാക്കിയിരിക്കുന്നു. കുറെ നാളായി കൊണ്ടു നടന്ന സ്വപ്‌നം സഫലമായത് നിങ്ങളില് പലരും കാരണമാണ്. ജൂണിന് പറക്കാന് ചിറകുകള് നല്‍കിയവര്‍ക്ക് ഒരുപാട് നന്ദി.. ഭംഗിയുള്ള നല്ല കഥകള് നമുക്ക് പറഞ്ഞുകൊണ്ടേയിരിക്കാം..' രജീഷ ഇന്‍സ്റ്റാഗ്രാമില് കുറിച്ചു.\nഫൈനല്‍സിന്റെ ഷൂട്ടിങ്ങിനിടെയാണ് താരത്തിന് പരുക്കേറ്റത്. കട്ടപ്പന നിര്‍മല് സിറ്റിയിലായിരുന്നു ഷൂട്ടിങ്. സൈക്ലിങ് രംഗങ്ങള് ചിത്രീകരിക്കുന്നതിനിടെയാണ് രജിഷ വീണത്. കാലില് പരിക്കേറ്റ രജിഷയെ ആശുപത്രിയില് പ്രവേശിപ്പിക്കുകയായിരുന്നു. അപകടത്തെ തുടര്‍ന്ന് സിനിമയുടെ ഷൂട്ടിങ് നിര്‍ത്തിവച്ചിരിക്കയാണ്.\nഒരു സമ്പൂര്‍ണ സ്‌പോര്‍ട്‌സ് ചിത്രമായ ഫൈനല്‍സിന്റെ രചനയും സംവിധാനവും നിര്‍വഹിക്കുന്നത് നടി മുത്തുമണിയുടെ ഭര്‍ത്താവായ പി ആര് അരുണ് ആണ്. ഒളിമ്പിക്‌സിനായി തയ്യാറെടുക്കുന്ന ആലിസ് എന്ന ഒരു സൈക്ലിങ് താരമായാണ് രജിഷ ചിത്രത്തില് വേഷമിടുന്നത്. സുരാജ് വെഞ്ഞാറമൂടും പ്രധാനവേഷത്തിലെത്തുന്ന ചിത്രം മണിയന്‍പിള്ള രാജുവും പ്രജീവും ചേര്‍ന്നാണ് നിര്‍മിക്കുന്നത്. കൈലാസ് മേനോനാണ് സംഗീതം നല്‍കുന്നത്.\nContent Highlights : actress Rajisha Vijayan instagram post, June malayalam movie\nധനുഷിന്റെ നായികയാകാന് രജിഷ വിജയന്, 'കര്‍ണന്' തുടങ്ങി\n'സമയമാകുന്നത് വരെ നമ്മള് കാത്തുനില്‍ക്കണം, തോറ്റുകൊടുക്കാനല്ല, തിരിച്ചടിക്കാന്'


ഈശോ സ്‌നാനം സ്വീകരിച്ച ജോർദാൻ നദിക്കരയിൽ വീണ്ടും ദിവ്യബലി അർപ്പണം; വൈകാരിക നിമിഷങ്ങൾക്ക് സാക്ഷിയായി വിശുദ്ധനാട് - sundayshalom\nഈശോ സ്‌നാനം സ്വീകരിച്ച ജോർദാൻ നദിക്കരയിൽ വീണ്ടും ദിവ്യബലി അർപ്പണം; വൈകാരിക നിമിഷങ്ങൾക്ക് സാക്ഷിയായി വിശുദ്ധനാട്\nഅമാൻ: സ്നാപക യോഹന്നാനിൽനിന്ന് ഈശോ സ്നാനം സ്വീകരിച്ച ജോർദാൻ നദിക്കരയിലെ സെന്റ് ജോൺ ദ ബാപ്റ്റിസ്റ്റ് ചാപ്പലിൽ ജ്ഞാനസ്‌നാന തിരുനാൾ ദിവ്യബലി അർപ്പിച്ച് വിശുദ്ധനാട്ടിലെ ജനത. ചരിത്രത്തിൽ നിർണായക സ്ഥാനമുള്ള ഇവിടം അരനൂറ്റാണ്ടിനുശേഷം തുടർച്ചയായി രണ്ടാം തവണയാണ് ഈശോയുടെ ജ്ഞാനസ്‌നാ തിരുനാൾ ആഘോഷങ്ങൾക്ക് വേദിയാകുന്നത്. 1967ൽ ഇസ്രായേലും അറബ് രാജ്യങ്ങളുമായി യുദ്ധം പൊട്ടിപ്പുറപ്പെട്ടതിനെ തുടർന്ന് അടച്ചുപൂട്ടേണ്ടിവന്ന ഈ ചാപ്പലിൽ 54 വർഷത്തെ ഇടവേളയ്ക്കുശേഷം കഴിഞ്ഞ വർഷത്തെ ജ്ഞാനസ്‌നാന തിരുനാളിലാണ് ആദ്യമായി ദിവ്യബലി അർപ്പിക്കപ്പെട്ടത്.\nജോർദാൻ നദിക്കരയിൽ വീണ്ടും ഒരിക്കൽകൂടി അർപ്പിക്കപ്പെട്ട ദിവ്യബലി വൈകാരിക നിമിഷങ്ങളാണ് വിശുദ്ധനാടിന് സമ്മാനിച്ചത്. നല്ല ഇടയന്റെ നാമധേയത്തിൽ ജെറിക്കോയിൽ സ്ഥിതിചെയ്യുന്ന ഫ്രാൻസിസ്‌കൻ കോൺവെന്റിൽനിന്നുള്ള പ്രദക്ഷിണത്തോടെയായിരുന്നു തിരുക്കർമങ്ങളുടെ ആരംഭം. ജോർദാൻ നദിക്കരയിലേക്കുള്ള പ്രദക്ഷിണത്തിൽ ഫ്രാൻസിസ്‌ക്കൻ സന്യാസികൾക്കും അൽമായർക്കുമൊപ്പം ഗവർണറും മേയറും ഉൾപ്പെടെയുള്ള സിവിൽ അധികാരികളും ജെറിക്കോ മോസ്‌ക്കിലെ ഇമാമും അണിചേർന്നതും ശ്രദ്ധേയമായി. വിശുദ്ധനാടിന്റെ സംരക്ഷണ ചുമതലയുള്ള ഫ്രാൻസിസ്‌ക്കൻ സഭാംഗം ഫാ. ഫ്രാൻസെസ്‌ക്കോ പാറ്റണിന്റെ മുഖ്യകാർമികത്വത്തിലായിരുന്നു തിരുക്കർമങ്ങൾ.\nഇസ്രായേലും അറബ് രാജ്യങ്ങളുമായി യുദ്ധം പൊട്ടിപ്പുറപ്പെട്ടതിനെ തുടർന്നാണ് ക്വാസർ അൽ യഹുദിൽ സ്ഥിതിചെയ്യുന്ന, നൂറു വർഷത്തോളം പഴക്കമുള്ള ചാപ്പലും സന്യാസ ആശ്രമവും ഫ്രാൻസിസ്‌ക്കൻ സഭ ഉപേക്ഷിച്ചത്. പിന്നീട് ഈ സ്ഥലം ഇസ്രായേൽ തിരിച്ചു പിടിച്ചെങ്കിലും ഇസ്രായേൽ- പലസ്തീൻ സംഘർഷംമൂലം അവിടേക്ക് വിശ്വാസികൾക്ക് പ്രവേശനം നിഷേധിക്കപ്പെടുകയായിരുന്നു. പോരാട്ടത്തിന്റെ മുറിപ്പാടുകൾപോലെ വെടിയുണ്ടയേറ്റ പാടുകൾ ചാപ്പലിന്റെയും സന്യാസ ആശ്രമത്തിന്റെ ചുവരുകളിൽ ഇപ്പോഴും കാണാം. താഴെ ആശ്രമവും മുകളിൽ ഓപ്പൺ എയർ മാതൃകയിലുള്ള ചാപ്പലുമായാണ് ഇത് നിർമിച്ചിരിക്കുന്നത്.\n1920കളുടെ ആരംഭത്തിലാണ് ഫ്രാൻസിസ്‌ക്കൻ സഭാംഗങ്ങൾ ഇവിടെ ദൈവാലയ നിർമാണത്തിനുള്ള പദ്ധതി ആവിഷ്‌ക്കരിച്ചത്. 1933ൽ ചെറിയൊരു ചാപ്പൽ നിർമിച്ചു, പിന്നീട് 1935ൽ വലിയ ദൈവാലയം നിർമിച്ചെങ്കിലും 1956ൽ ഉണ്ടായ ഭൂമികുലുക്കത്തിൽ അത് തകരുകയായിരുന്നു. ആ ദൈവാലയം നിലനിന്നിരുന്ന സ്ഥലത്താണ് ഇപ്പോഴത്തെ ചാപ്പൽ നിർമിക്കപ്പെട്ടത്. ഇസ്രായേൽ- പലസ്തീൻ സംഘർഷാവസ്ഥയെ തുടർന്ന്, പ്രദേശത്ത് സ്ഥാപിച്ച കുഴിബോംബുകൾ പൂർണമായും മാറ്റാത്തതിനാലാണ് തീർത്ഥാടകർക്ക് പ്രവേശനം നിഷേധിച്ചിരുന്നത്.\nഎന്നാൽ, ജോർദാനുമായി സമാധാന കരാർ ഒപ്പിട്ടശേഷം 1994 മുതൽ ദനഹാ തിരുനാളിനും ഉയർപ്പ് തിരുനാളിവും വിശ്വാസികൾക്ക് സംഘമായി ഇവിടേക്ക് എത്തിച്ചേരാൻ അനുവാദം നൽകുകയായിരുന്നു. പ്രദേശത്തുണ്ടായിരുന്ന കുഴിബോബുകൾ പൂർണമായി മാറ്റുകയും ചെയ്തു. തീർത്ഥാടകർക്ക് ജ്ഞാനസ്നാനം സ്വീകരിക്കാൻ 2011ൽ ജോർദാൻ നദിയോട് ചേർന്ന് സൗകര്യവും ഒരുക്കിതുടങ്ങി. 2016ലാണ് വിശുദ്ധനാടിന്റെ സംരക്ഷണ ചുമതലയുള്ള ഫ്രാൻസിസ്‌ക്കൻ സഭയ്ക്ക് ഈ ചാപ്പൽ തിരികെ ലഭിച്ചത്. ‘യുനസ്‌കോ’യുടെ പൈതൃക പട്ടികയിൽ ഇടംപിടിച്ച സ്ഥലംകൂടിയാണിത്.


Home/entertainment/രാഹുൽ വൈദ്യ: ബോഡി ലജ്ജ: അർഷി ഖാൻ: പിന്നീടുള്ളത്: തുംഹാരി ബാൻഡ് ബജേജി അബ്: ബിഗ് ബോസ് 14 ൽ: – ബിഗ് ബോസ് 14: രാഹുൽ വൈദ്യ അർഷി ഖാനെ ബോഡി ഷേമിംഗ് ചെയ്തു, നടി ഉചിതമായ മറുപടി നൽകി.\nരാഹുൽ വൈദ്യ: ബോഡി ലജ്ജ: അർഷി ഖാൻ: പിന്നീടുള്ളത്: തുംഹാരി ബാൻഡ് ബജേജി അബ്: ബിഗ് ബോസ് 14 ൽ: – ബിഗ് ബോസ് 14: രാഹുൽ വൈദ്യ അർഷി ഖാനെ ബോഡി ഷേമിംഗ് ചെയ്തു, നടി ഉചിതമായ മറുപടി നൽകി.\nസൽമാൻ ഖാന്റെ റിയാലിറ്റി ഷോ ‘ബിഗ് ബോസ്’ പതിനാലാം സീസണിലാണ്. ഒക്ടോബർ 29 നാണ് സീസൺ ആരംഭിച്ചത്. ഏതാനും ആഴ്ചകൾക്ക് മുമ്പ് സൽമാൻ ഖാൻ6പുതിയ ചലഞ്ചർമാരുടെ ഷോയിൽ പ്രവേശിച്ചു. അർഷി ഖാൻ, മനു പഞ്ചാബി, രാഖി സാവന്ത്, രാഹുൽ മഹാജൻ, കശ്മീരിറ ഷാ, വികാസ് ഗുപ്ത എന്നിവരും അതിൽ ഉൾപ്പെടുന്നു. ‘ബിഗ് ബോസ് 11’ മത്സരാർത്ഥിയാണ് അർഷി ഖാൻ. അദ്ദേഹം വീട്ടിൽ പ്രവേശിച്ചതുമുതൽ ഷോ വിവാദമായി. അർഷി ഖാന്റെ യുദ്ധം കുടുംബത്തിലെ മറ്റുള്ളവരുമായി കാണാം. അടുത്തിടെ അർഷിയും രാഹുലും തമ്മിൽ വഴക്കുണ്ടായിരുന്നു.\nഏറ്റവും പുതിയ പ്രൊമോയിൽ അർഷി ഖാനും രാഹുൽ വൈദ്യയും തമ്മിൽ എന്തെങ്കിലും തർക്കമുണ്ട്. അത്തരമൊരു സാഹചര്യത്തിൽ, അർഷി ഖാന്റെ ശരീരം ലജ്ജിപ്പിച്ചുകൊണ്ട് രാഹുൽ വൈദ്യ ഒരു അഭിപ്രായം രേഖപ്പെടുത്തുന്നു, അതിനുശേഷം അർഷി വെടിയുതിർക്കുന്നു. രാഹുൽ വൈദ്യ ഷോയിൽ നിന്ന് പുറത്തുപോയി, അദ്ദേഹം നല്ലയാണെന്ന് അർഷി പറയുന്നു. ഇതിന് രാഹുൽ മറുപടി നൽകുന്നു, മകനേക്കാൾ ഭാരം കൂടിയതല്ല, ഹൃദയത്തിലും മനസ്സിലും അല്പം ഭാരം കൊണ്ടുവരുന്നു.\nരൺവീർ-ദീപിക പദുക്കോൺ, ആലിയ-രൺബീർ സ്‌പോട്ട് ജയ്പൂർ വിമാനത്താവളത്തിൽ ചെയ്തു, ആരാധകർ ചോദിച്ചു- ഈ രണ്ടുപേരും വിവാഹിതരാണോ?\nഅനിത ഹസാനന്ദാനി കറുത്ത മോണോകിനിയിൽ ബേബി ബം‌പ് കാണിക്കുന്നു, ഉടൻ തന്നെ അമ്മ, ഫോട്ടോ\nസ്ത്രീയെ ബഹുമാനിക്കാൻ പഠിക്കണമെന്ന് അർഷി പറയുന്നു. ഇതിനുശേഷം, രാഹുലിന്റെ കാര്യം മനസ്സിലാക്കിയ അർഷി, രാഹുൽ വൈദ്യ ബോഡി ഷേമിംഗ് ആണെന്ന് പറയുന്നു. നിങ്ങളുടെ ബാൻഡ് ഇപ്പോൾ പ്ലേ ചെയ്യും. പകരമായി രാഹുൽ എന്താണ് ചെയ്യേണ്ടതെന്ന് പറയുന്നു, ഞാൻ പറയുന്നതിൽ ഞാൻ നിൽക്കും.\nവികാസ് ഗുപ്തയെ അർഷി ഖാൻ മോശമായി ടാർഗെറ്റുചെയ്യുന്നത് ഷോയിൽ കാണാം. ചിലപ്പോൾ ഉറക്കത്തിൽ നിന്ന് എഴുന്നേൽക്കുകയും ചിലപ്പോൾ അവരുടെ കുടുംബത്തോട് യുദ്ധം ചെയ്യാൻ അവരെ പ്രേരിപ്പിക്കുകയും ചെയ്യുന്നു, അവർ യുദ്ധം ചെയ്യാൻ അവരെ പ്രോത്സാഹിപ്പിക്കുന്നതായി കാണാം.\nREAD താഹിർ രാജ് ഭാസിൻ പറഞ്ഞു - '83 'ചിത്രം റിലീസ് ചെയ്താൽ തിയേറ്റർ ക്രിക്കറ്റ് സ്റ്റേഡിയമായി മാറും. ബോളിവുഡ് - ഹിന്ദിയിൽ വാർത്ത\nബിഗ് ബോസ് 14: അർഷി ഖാനും വികാസ് ഗുപ്തയും കാരണം സൗഹൃദം അവസാനിച്ചു\n14 വയസുള്ളപ്പോൾ താൻ ലൈംഗിക പീഡനത്തിനിരയായി എന്ന് ആമിർ ഖാന്റെ മകൾ ഇറ വെളിപ്പെടുത്തി | ഇറാ ഖാൻ സംസാരിച്ചു- 14 വയസ്സുള്ളപ്പോൾ പരിചയക്കാർ ലൈംഗികമായി പീഡിപ്പിച്ചു\nജേഴ്സി ഷൂട്ടിൽ നിന്ന് ഷാഹിദ് കപൂർ നാട്ടിലേക്ക് മടങ്ങുന്നു ഭാര്യ മീര രജപുത് ഇൻസ്റ്റാഗ്രാമിൽ നിരാശ പങ്കുവെച്ചു


thousand-currency-is-back Archives - Calicut Journal\nHome » Tag Archives: thousand-currency-is-back\nTag Archives: thousand-currency-is-back\nനിരോധിച്ച ആയിരം രൂപയുടെ നോട്ട് വീണ്ടും അടിച്ചേക്കും\nനിരോധിച്ച ആയിരം രൂപയുടെ നോട്ടു വീണ്ടും അടിച്ചേക്കുമെന്നു സൂചന. പഴയ 1,000, 500 രൂപ നോട്ടുകളുടെ നിരോധനത്തിനു ശേഷം ഇറക്കിയ 2000 രൂപ, 500 രൂപ കറൻസികളിലേതെങ്കിലും ഒന്നിന്‍റെ വലുപ്പത്തിലാകും ഇതെന്നും ഇക്കണോമിക് ടൈംസ് റിപ്പോർട്ടു ചെയ്യുന്നു. പേരു വെളിപ്പെടുത്താത്ത ബാങ്കർമാരെ ഉദ്ധരിച്ചാണ് ഇക്കണണണോമിക്സ് ടൈംസ് ഇക്കാര്യം റിപ്പോർട്ടു ചെയ്തിട്ടുള്ളത്. നോട്ടിനു കൂടുതൽ സുരക്ഷാ ഘടകങ്ങളുമുണ്ടാകുമെന്നും റിപ്പോർട്ടുകളുണ്ട്. എന്നാൽ ഇവ അച്ചടിച്ച് എന്നു എത്തിക്കുമെന്നു സൂചനയില്ല. നവംബർ എട്ടിന് 500 രൂപ, 1000 രൂപ കറൻസികൾ റദ്ദാക്കിയശേഷം 2000 രൂപ, 500 രൂപ കറൻസികൾ ...


നാടകീയ രംഗങ്ങള്‍ക്കൊടുവില് മല കയറാതെ മനിതികള് മടങ്ങി. മനിതി സംഘത്തിലെ യുവതികളുമായി എസ്പി കാര്‍ത്തികേയന് നടത്തിയ ചര്‍ച്ചയെത്തുടര്‍ന്നാണ് മനിതി സംഘാംഗങ്ങള് മടങ്ങിപ്പോകാമെന്നറിയിച്ചത്. ഇവര് ചെന്നെയിലേക്ക് മടങ്ങിപ്പോകുകയാണെന്ന് അറിയിച്ചു കഴിഞ്ഞു. പമ്പയില് പൊലീസ് വാഹനത്തിനുള്ളില് വെച്ചാണ് എസ്പി കാര്‍ത്തികേയന് യുവതികളുമായി ചര്‍ച്ച നടത്തിയത്. സംഘര്‍ഷങ്ങള്‍ക്കൊടുവിലാണ് യുവതികള് മടങ്ങിപ്പോകാന് തയ്യാറായത്. പുലര്‍ച്ചെ അഞ്ച് മണി മുതല് പ്രതിഷേധങ്ങളെ നേരിടുന്ന യുവതികള് എന്തുവന്നാലും ദര്‍ശനം നടത്താതെ തങ്ങള് മടങ്ങിപ്പോകില്ലെന്ന നിലപാടില് ഉറച്ചുനില്‍ക്കുകയായിരുന്നു.\nരാവിലെ മുതല് നാടകീയ രംഗങ്ങള്‍ക്കാണ് സന്നിധാനവും പമ്പയും ശബരിമലയും നിലയ്ക്കലുമൊക്കെ സാക്ഷ്യം വഹിച്ചത്. സ്ത്രീകളെ സന്നിധാനത്തേയ്ക്ക് എത്തിക്കാന് പൊലീസ് ഒരു പ്രാവശ്യം ശ്രമം നടത്തിയിരുന്നു. എന്നാല് പരാജയപ്പെടുകയായിരുന്നു. ഇതേത്തുടര്‍ന്ന് മനിതി സംഘാംഗങ്ങളെ പൊലീസ് സ്ഥലത്ത് നിന്ന് മാറ്റി. ശബരിമല ദര്‍ശനത്തിനെത്തിയ സാധാരണക്കാരായ ഭക്തരോടൊപ്പമാണ് പ്രതിഷേധക്കാര് ഉള്ളത് എന്നത് പൊലീസിന് വെല്ലുവിളിയാകുകയായിരുന്നു. ഭക്തര്‍ക്കിടയിലുള്ള പ്രതിഷേധക്കാര്‍ക്ക് നേരെ പ്രതികരിക്കാന് പൊലീസിന് കഴിയാതെ പോയത് ഇവര് മുതലെടുക്കുകയായിരുന്നു.\nഇതിനിടയില് കടുത്ത പ്രതിഷേധമുയര്‍ത്തി സ്ഥലത്ത് സംഘര്‍ഷം സൃഷ്ടിച്ച പ്രവര്‍ത്തകരെ പൊലീസ് അറസ്റ്റ് ചെയ്ത് നീക്കിയിരുന്നു. എന്നാല് ഇതോടെ നാടകീയ രംഗങ്ങളാണ് പിന്നെ നടന്നത്. വിവിധ സ്ഥലങ്ങളില് നിന്ന് കൂടുതല് പ്രതിഷേധക്കാര് സ്ഥലത്തേക്ക് എത്തിക്കൊണ്ടിരുന്നു. ഇതേത്തുടര്‍ന്നാണ് ഒടുവില് മനിതി സംഘത്തോട് തിരിച്ചുപോകുന്ന കാര്യം സംബന്ധിച്ച് പൊലീസ് ചര്‍ച്ച നടത്തിയത്. ചര്‍ച്ചയ്‌ക്കൊടുവില് സ്വന്തം തീരുമാന പ്രകാരമാണ് അവര് മടങ്ങുന്നതെന്ന് പൊലീസ് അറിയിച്ചു.\nസുരക്ഷ ഒരുക്കാന് ബുദ്ധിമുട്ടുണ്ടെന്ന് പൊലീസ് നേരത്തെ അറിയിച്ചിരുന്നു. മനിതി സംഘത്തെ സന്നിധാനത്തേയ്ക്ക് കൊണ്ടുപോകാന് ബുദ്ധിമുട്ടായിരിക്കുമെന്നും എന്നാല് മനിതി സംഘത്തോട് തിരിച്ച് പോകാന് ആവശ്യപ്പെടില്ലെന്നും പൊലീസ് പറഞ്ഞിരുന്നു. അവര് സ്വയം തിരിച്ചുപോകാന് തയ്യാറാകുന്നതുവരെ കാത്തിരിക്കുമെന്നായിരുന്നു പൊലീസിന്റെ നിലപാട്. പ്രതിഷേധം ശക്തമായതോടെയാണ് യുവതികളെ ആദ്യം പമ്പയില് നിന്ന് മാറ്റിയത്.\nപ്രതിഷേധക്കാര് മനിതി സംഘത്തിലെ സ്ത്രീകളെ ആക്രമിക്കുമെന്ന സാഹചര്യത്തിലാണ് പൊലീസ് ഇവരെ സ്ഥലത്ത് നിന്ന് മാറ്റിയത്. പിന്നീട് പൊലീസ് വാഹനത്തില് വെച്ച് ഇവരോട് സംസാരിക്കുകയും ചെയ്തു. ഇവര് ഇന്ന് തന്നെ ചെന്നെയിലേക്ക് മടങ്ങിപ്പോകുമെന്ന് അറിയിച്ചതായി എസ്പി കാര്‍ത്തികേയന് പറഞ്ഞു. ഇവരെ സുരക്ഷിത സ്ഥാനത്ത് എത്തിക്കുംവരെ പൊലീസ് ഇവര്‍ക്ക് സുരക്ഷയൊരുക്കും.\nഅതേസമയം മനിതിയുടെ നേതൃത്വത്തില് മറ്റ് സംഘങ്ങള് ഇന്നെത്തുമോ എന്ന ചോദ്യത്തിന് അക്കാര്യത്തില് വ്യക്തതയില്ലെന്നും എന്തെങ്കിലും വിവരം ലഭിക്കുകയാണെങ്കില് മാധ്യമങ്ങളെ അറിയിക്കുമെന്നുമായിരുന്നു എസ്പിയുടെ മറുപടി. 45 സ്ത്രീകളടങ്ങുന്ന സംഘം എത്തുമെന്നാണ് നേരത്തെ ഇവര് അറിയിച്ചിരുന്നത്. എന്നാല് ഇപ്പോള് ആറംഗ സംഘമാണ് എത്തിയിരിക്കുന്നത്. ബാക്കിയുള്ളവര് പല സംഘങ്ങളായി എത്തുമെന്നാണ് കരുതുന്നത്. ഒരു സംഘം കോയമ്പത്തൂര് കഴിഞ്ഞിട്ടുണ്ടെന്നാണ് അറിയാന് കഴിഞ്ഞത്.


പ്രിയാവാര്യരുടെ പുതിയചിത്രം വിഷ്ണുപ്രിയ ; ചിത്രങ്ങള് പങ്കുവച്ച് താരം | priya varrier shares her kannada debut movie stills\n'കാത്തിരിക്കുക പ്രിയയുടെയും വിഷ്ണുവിന്‍റെയും യാത്രകളെ കുറിച്ചറിയാം'; പ്രിയ വാര്യര് കന്നഡയിലേക്ക്\nKerala, First Published 12, Feb 2020, 6:27 PM\nകന്നഡയില് അരങ്ങേറ്റം കുറിക്കാന് പ്രിയാ വാര്യര്. താരം നായികയായെത്തുന്ന ചിത്രം മെയ് ആറിന് തിയ്യേറ്ററുകളിലെത്തും.\nഒമര് ലുലു സംവിധാനം നിര്‍വഹിച്ച ഒരു അഡാറ് ലവ് എന്ന ചിത്രത്തിലൂടെ കണ്ണിറുക്കി ആരാധകരെ സൃഷ്ടിച്ച പ്രിയാ വാര്യര് കന്നഡയില് അരങ്ങേറ്റം കുറിക്കുകയാണ്. വിഷ്ണുപ്രിയ എന്ന ചിത്രത്തിലൂടെ കന്നഡയില് താരം അരങ്ങേറ്റം കുറിക്കുന്നത്. വി.കെ പ്രകാശ് ഒരുക്കുന്ന ചിത്രത്തില് കന്നഡിയരുടെ പ്രിയനായകന് ശ്രേയസ് മഞ്ജുവിന്റെ നായികയായാണ് പ്രിയയെത്തുന്നത്. ഈ വരുന്ന മെയ് ആറിനായിരിക്കും സിനിമ തിയ്യേറ്ററുകളിലെത്തുക. സിനിമയിലെ പുതിയ ചിത്രങ്ങള് പ്രിയ തന്നെയാണ് തന്റെ ഇന്‍സ്റ്റാഗ്രാം പേജിലൂടെ പുറത്തുവിട്ടിരിക്കുന്നത്.\n🤎A @vkprakash61 magic!#Vishnupriya\nA post shared by Priya Prakash Varrier💫 (@priya.p.varrier) on Feb 10, 2020 at 6:56am PST\nവിഷ്ണുവിന്റേയും പ്രിയയുടേയും മനോഹരമായ യാത്രയെക്കുറിച്ചറിയാന് കുറച്ചുകൂടി കാത്തിരിക്കൂവെന്നാണ് ചിത്രം പങ്കുവച്ചുകൊണ്ട് പ്രിയാ വാര്യര് ഇന്‍സ്റ്റാഗ്രാമില് കുറിച്ചിരിക്കുന്നത്. നവ്യാ നായരുടെ കൂടെയുള്ള പ്രിയയുടെ ചിത്രങ്ങള് കഴിഞ്ഞ ദിവസം സോഷ്യല് മീഡിയായില് വൈറലായിരുന്നു. വി.കെ പ്രകാശ് മലയാളത്തില് സംവിധാനം ചെയ്യുന്ന ഒരുത്തിയുടെ സെറ്റില് പ്രിയ എത്തിയപ്പോഴുള്ള ചിത്രങ്ങള് വി.കെ പ്രകാശ് തന്നെയായിരുന്നു പങ്കുവച്ചത്. അതിനെത്തുടര്‍ന്ന് പ്രിയ ഒരുത്തിയില് അഭിനയിക്കുന്നുണ്ടോ എന്നുള്ള അഭ്യൂഹങ്ങളും പരന്നിരുന്നു.\n1990ല് നടന്ന യഥാര്‍ത്ഥ സംഭവത്തെ അടിസ്ഥാനപ്പെടുത്തി സിന്ധുശ്രീ എഴുതിയ തിരക്കഥയിലാണ് വിഷ്ണുപ്രിയ സിനിമയാകുന്നത്. മലയാളത്തിലും കന്നഡയിലും ഒരേസമയം സിനിമ ചെയ്യുന്നതിന്റെ ത്രില്ലിലാണ് വി.കെ പ്രകാശ്. മലയാളത്തില് നവ്യാ നായരെ പ്രധാന കഥാപാത്രമാക്കിയാണ് ഒരുത്തി ഷൂട്ടിംഗ് പുരോഗമിക്കുന്നത്. കന്നഡയിലെ വിഷ്ണുപ്രിയ പ്രിയ്യയുടെ കരിയറിലെ അഞ്ചാമത്തെ ചിത്രമാണ്. പ്രശാന്ത് മമ്പുള്ളി സംവിധാനം ചെയ്ത് പൂര്‍ണ്ണമായും ലണ്ടനില് ചിത്രീകരിച്ച ശ്രീദേവി ബംഗ്ലാവിലൂടെയായിരുന്നു പ്രിയ ബോളീവുഡ്ഡില് അരങ്ങേറ്റം കുറിച്ചത്.\nLast Updated 12, Feb 2020, 6:29 PM\nvishnupriya kannada movie


രമേഷ് പിഷാരടിയെ പാട്ട് പഠിപ്പിച്ച് മേഘ്നക്കുട്ടി; മനോഹരം ഈ കാഴ്ച -\nHome FlowersOnline Special രമേഷ് പിഷാരടിയെ പാട്ട് പഠിപ്പിച്ച് മേഘ്നക്കുട്ടി; മനോഹരം ഈ കാഴ്ച\nലോക മലയാളികള്‍ക്ക് പാട്ട് വിസ്മയങ്ങള് സമ്മാനിക്കുന്ന പരിപാടിയാണ് ഫ്‌ളവേഴ്‌സ് ടോപ് സിംഗര്. അതിഗംഭീരമായ ആലാപന മികവുകൊണ്ടും നിഷ്‌കളങ്കത നിറഞ്ഞ കുട്ടി വര്‍ത്തമാനങ്ങള്‍ക്കൊണ്ടും പ്രേക്ഷക മനസ്സുകള് കീഴടക്കിയിരിക്കുന്നു ടോപ് സിംഗറിലെ കുരുന്ന് ഗായകര്. ആദ്യ സീസണിന് പിന്നാലെ എത്തിയ ടോപ് സിംഗര്2ഉം മികച്ച പ്രേക്ഷക സ്വീകാര്യതയോടെ മുന്നേറുകയാണ്.\nടോപ് സിംഗറിലെ കുട്ടിപ്പാട്ടുകാരി മേഘ്‌നയ്ക്കുമുണ്ട് ആരാധകര് ഏറെ. മലയാളികളെ ചിരിപ്പിക്കുന്ന രമേഷ് പിഷാരടിയും ടോപ് സിംഗറില് അതിഥിയായെത്തി. മേഘ്‌നക്കുട്ടിയും രമേഷ് പിഷാരടിയും തമ്മിലുള്ള സംസാരവും ഏറെ രസകരമാണ്.\nസമൂഹമാധ്യമങ്ങളില് വൈറലായിരിക്കുകയാണ് രമേഷ് പിഷാരടിയെ പാട്ടു പഠിപ്പിക്കുന്ന മേഘ്‌നക്കുട്ടിയുടെ വിഡിയോ. എന്തിലും ഏതിലും നര്‍മ്മങ്ങള് ചേര്‍ത്ത് പറയാറുള്ള രമേഷ് പിഷാരടി ടോപ് സിംഗര് വേദിയിലും നര്‍മ്മം മറന്നില്ല. ലല്ലലം പാടുന്ന ചെല്ലക്കിളികളെ എന്ന പാട്ടാണ് മേഘ്‌നക്കുട്ടി രമേഷ് പിഷാരടിയെ പഠിപ്പിച്ചത്.\nStory highlights: Ramesh Pisharody and Megna in Flowers Top Singer


Emalayalee.com - അയര്‍ക്കുന്നത്ത് പതിനഞ്ചുകാരിയെ ക്രൂരമായി ബലാത്സംഗം ചെയ്ത് കൊന്നത് പിതാവിന്റെ സുഹൃത്ത്\nഅയര്‍ക്കുന്നത്ത് പതിനഞ്ചുകാരിയെ ക്രൂരമായി ബലാത്സംഗം ചെയ്ത് കൊന്ന് കുഴിച്ചുമൂടിയ സംഭവത്തില് പിടിയിലായ അജേഷ് (35) പെണ്‍കുട്ടിയുടെ പിതാവിന്റെ സുഹൃത്ത്. അരീപ്പറമ്ബിലെ ഹോളോബ്രിക്‌സ് സ്ഥാപനത്തിലെ ഡ്രൈവറായ പ്രതി ബലാത്സംഗത്തിനിടെയാണ് കൊലനടത്തിയതെന്ന് സമ്മതിച്ചു.\nവ്യാഴാഴ്ച ഉച്ചയ്ക്കുശേഷം വീട്ടില്‍നിന്നിറങ്ങിയ പെണ്‍കുട്ടിയെ അരീപ്പറമ്ബിലെ ഹോളോബ്രിക്‌സ് ഫാക്ടറിക്കു സമീപം ഇയാള് താമസിക്കുന്ന മുറിയിലെത്തിച്ചു. ഇവിടെവെച്ച് ലൈംഗികബന്ധത്തിനു ശ്രമിച്ചെങ്കിലും പെണ്‍കുട്ടി എതിര്‍ത്തു. തുടര്‍ന്ന് കഴുത്തില് ഷാള് മുറുക്കി ബലാത്സംഗംചെയ്തു. ഇതിനിടെ പെണ്‍കുട്ടി കൊല്ലപ്പെട്ടു. മരണം ഉറപ്പാക്കിയ പ്രതി ഇതേ പുരയിടത്തില് ഇളകിക്കിടന്ന മണ്ണില് മൃതദേഹം കുഴിച്ചുമൂടുകയായിരുന്നു.\nപെണ്‍കുട്ടിയുടെ അച്ഛനൊപ്പം പ്രതി പലപ്പോഴും ഇവരുടെ വീട്ടിലെത്തിയിരുന്നു. ആ ബന്ധമാണ് പെണ്‍കുട്ടിയിലേക്കും വളര്‍ന്നത്.\nവ്യാഴാഴ്ച ഉച്ചമുതല് പെണ്‍കുട്ടിയെ കാണാനില്ലെന്നുകാട്ടി വീട്ടുകാര് വെള്ളിയാഴ്ച അയര്‍ക്കുന്നം പൊലീസില് പരാതിനല്‍കിയിരുന്നു. കേസെടുത്ത പൊലീസ്, പെണ്‍കുട്ടിയുടെ മൊബൈല് ഫോണ് കേന്ദ്രീകരിച്ചു നടത്തിയ അന്വേഷണമാണ് സംഭവത്തിന്റെ ചുരുളഴിച്ചത്. പെണ്‍കുട്ടിയുടെ ഫോണിലേക്ക് പലപ്പോഴായി ഇയാള് വിളിച്ചിരുന്നതായി കണ്ടെത്തി. പെണ്‍കുട്ടിയുടെ ഫോണിലേക്ക് അവസാനം വിളിച്ചതും അജേഷായിരുന്നു. അജേഷിനെ വെള്ളിയാഴ്ച വൈകീട്ടുതന്നെ കസ്റ്റഡിയിലെടുത്തു. തുടക്കത്തില് കുറ്റം നിഷേധിച്ച ഇയാള് തുടര്‍ച്ചയായ ചോദ്യംചെയ്യലില് ശനിയാഴ്ച ഉച്ചയോടെ, ബലാത്സംഗത്തിനിടെ പെണ്‍കുട്ടി കൊല്ലപ്പെട്ടെന്നും തുടര്‍ന്ന് കുഴിച്ചുമൂടിയെന്നും പൊലീസിനോടു പറഞ്ഞു.


പുകവലി ശീലമുള്ള ഗർഭിണികൾ പുകവലി നിർത്തുന്നതിന് ഷോപ്പിങ് വൗച്ചറുകൾ ഫലപ്രദമെന്ന് ഗവേഷണഫലങ്ങൾ : 400 പൗണ്ട് വീതം ഉള്ള ഷോപ്പിങ് വൗച്ചറുകൾ നൽകുവാൻ തീരുമാനിച്ചു എൻഎച്ച്എസ്\n25 June, 2021, 5:45 am by News Desk\nയു കെ :- പുതിയ ആരോഗ്യ പദ്ധതികളുടെ ഭാഗമായി, പുകവലി ശീലമുള്ള ഗർഭിണികളായ സ്ത്രീകൾക്ക് 400 പൗണ്ട് വീതമുള്ള ഷോപ്പിങ് വൗച്ചറുകൾ നൽകുവാൻ തീരുമാനിച്ച് എൻഎച്ച്എസ്. ഇത്തരത്തിൽ സാമ്പത്തികമായ ഉത്തേജനങ്ങൾ നൽകുന്നത് കൂടുതൽ ഫലപ്രദം എന്ന് കണ്ടെത്തിയതിനെ തുടർന്നാണ് പുതിയ നടപടി. നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആൻഡ് കെയർ എക്സലൻസും പബ്ലിക് ഹെൽത്ത് ഇംഗ്ലണ്ടുമാണ് ഇത്തരത്തിൽ വൗച്ചറുകൾ നൽകുന്നത് ഗുണപ്രദം ആകുമെന്ന് വ്യക്തമാക്കിയത്. എന്നാൽ വൗച്ചറുകൾ സ്വീകരിക്കുന്നതിനു മുൻപായി സ്ത്രീകൾ ബയോകെമിക്കൽ ടെസ്റ്റുകൾക്ക് വിധേയമായി പുകവലിക്കുന്നില്ല എന്ന് തെളിയിക്കേണ്ടതാണ്. എന്നിരുന്നാൽ തന്നെയും ഇപ്പോഴത്തെ കോവിഡ് സാഹചര്യത്തിൽ ടെസ്റ്റുകൾ ബുദ്ധിമുട്ടായതിനാൽ, വൗച്ചറുകൾ എല്ലാവർക്കും നൽകണമെന്നാണ് പുതിയ നിർദ്ദേശങ്ങൾ.\nപുകവലിക്കുന്ന 1000 ഗർഭിണികളിൽ ഇത്തരത്തിൽ വൗച്ചറുകൾ നൽകിയപ്പോൾ, 177 പേർ പുകവലി പൂർണമായും നിർത്തി എന്നാണ് ഗവേഷണങ്ങൾ തെളിയിക്കുന്നത്. പുതിയ ആരോഗ്യ നിർദ്ദേശങ്ങൾ അനുസരിച്ച്, ഹെൽത്ത് കെയർ സ്റ്റാഫുകൾ ഇ-സിഗരറ്റുകളെ സംബന്ധിച്ച് ആളുകളിൽ കൂടുതൽ ബോധവൽക്കരണം നടത്തണമെന്നും വ്യക്തമാക്കുന്നു. എന്നാൽ ഇത്തരം ഇ -സിഗരറ്റുകളുടെ ദീർഘകാല ആഘാതങ്ങൾ നിലവിൽ ഇതുവരെയും വ്യക്തമല്ല.\nരാജ്യത്തെ ജനങ്ങളുടെ ആരോഗ്യത്തെ ബാധിക്കുന്ന ഏറ്റവും വലിയ ഒരു ഘടകമായി പുകവലി ഇന്നും നിലനിൽക്കുന്നുവെന്ന് ആരോഗ്യവിദഗ്ധർ വ്യക്തമാക്കുന്നു. അതിനാൽ തന്നെ പുകവലി തടയേണ്ടത് സമൂഹത്തിന്റെ ആവശ്യമാണ്. ഗർഭിണികളായ സ്ത്രീകളിൽ 10 ശതമാനത്തോളം പേർ പുകവലിക്കുന്ന വരാണ്. ഇത് ജനിക്കുന്ന കുഞ്ഞുങ്ങളോടൊപ്പം തന്നെ അമ്മമാരിലും കടുത്ത ആരോഗ്യ പ്രശ്നങ്ങൾ ഉണ്ടാക്കുന്നതായി പഠനങ്ങൾ തെളിയിക്കുന്നു. അതിനാൽ തന്നെ ഗർഭിണികളിലെ പുകവലി ശീലം നിർത്താൻ എല്ലാ മാർഗങ്ങളും സ്വീകരിക്കണമെന്ന് ആരോഗ്യ വിദഗ്ധർ അഭിപ്രായപ്പെടുന്നു.


ആറ് ബോയിംഗ് 777 വിമാനങ്ങള് വില്‍ക്കാനൊരുങ്ങി ജെറ്റ് എയര്‍വെയ്‌സ് - FUTURE KERALA - Daily on Business Economy and Society\nവിമാന ഇന്ധന വില വര്‍ധിച്ചതും കടബാധ്യതയും കാരണം വലിയ പ്രതിസന്ധിയാണ് ജെറ്റ് എയര്‍വെയ്‌സ് നേരിടുന്നത്\nമുംബൈ: കടബാധ്യത കുറയ്ക്കുന്നതിന് ആറ് ബോയിംഗ് 777 വിമാനങ്ങള് വില്‍ക്കാന് ജെറ്റ് എയര്‍വെയ്‌സ് നീക്കം നടത്തുന്നു. വിമാനങ്ങള് വാങ്ങിയ വകയിലുള്ള എല്ലാ കടബാധ്യതയും ഇതുവഴി കൊടുത്തുതീര്‍ക്കാനാണ് ജെറ്റ് എയര്‍വെയ്‌സ് ലക്ഷ്യമിടുന്നത്. ഏകദേശം 1,800 കോടി രൂപയുടെ ബാധ്യതയാണ് വിമാനങ്ങള് വാങ്ങിയ വകയില് കമ്പനിക്കുള്ളതെന്ന് ജെറ്റ് എയര്‍വെയ്‌സ് ചീഫ് ഫിനാന്‍ഷ്യല് ഓഫിസര് അമിത് അഗര്‍വാള് പറഞ്ഞു.\nസെപ്റ്റംബറില് അവസാനിച്ച ത്രൈമാസ പാദത്തിലെ കണക്ക് പ്രകാരം 8,052 കോടി രൂപയുടെ അറ്റ ബാധ്യതയാണ് ജെറ്റ് എയര്‍വെയ്‌സിനുള്ളത്. ജൂണ് പാദത്തില് 7,364 കോടി രൂപയായിരുന്നു കമ്പനിയുടെ കടം. വിമാനക്കമ്പനിയുടെ 60 ശതമാനം കടവും ഡോളറില് തീര്‍ക്കേണ്ടതാണ്. കമ്പനി വെബ്‌സൈറ്റില് നിന്നുള്ള കണക്ക് അനുസരിച്ച് മൊത്തം 124 എയര്‍ക്രാഫ്റ്റുകളാണ് ജെറ്റിനുള്ളത്. ഇതില് 16 എണ്ണം കമ്പനിയുടെ ഉടമസ്ഥതയില് തന്നെയുള്ളതും ബാക്കിയുള്ളവ സെയ്ല്-ലീസ്ബാക്ക് കരാറില് എടുത്തവയുമാണ്. ഉടമസ്ഥന് തന്നെ വിമാനങ്ങള് വില്‍ക്കുകയും പിന്നീട് അവ പാട്ടത്തിന് തിരിച്ചെടുക്കുകയും ചെയ്യുന്ന സംവിധാനമാണ് സെയ്ല് ആന്‍ഡ് ലീസ്ബാക്ക്.\nപത്ത് എയര്‍ക്രാഫ്റ്റുകള് കൂടി വില്‍ക്കാനുള്ള സാധ്യതകളും കമ്പനി തേടുന്നുണ്ട്. 2025ഓടെ 75 പഴയ ബോയിംഗ് 737 വിമാനങ്ങള് ഉപേക്ഷിക്കാനാണ് കമ്പനിയുടെ തീരുമാനം. 2020 സാമ്പത്തിക വര്‍ഷം പുതിയ ബോയിംഗ് 737 മാക്‌സ് എയര്‍ക്രാഫ്റ്റുകള് വാങ്ങാന് പദ്ധതിയുണ്ടെന്നും അഗര്‍വാള് പറഞ്ഞു. 2015ല് 75 ബോയിംഗ് 737 മാക്‌സ് വിമാനങ്ങള് വാങ്ങുന്നതിന് കമ്പനി ഓര്‍ഡര് നല്‍കിയിരുന്നു. ഈ വര്‍ഷം ആദ്യം 75 എണ്ണത്തിന് കൂടി കമ്പനി ഓര്‍ഡര് നല്‍കിയിട്ടുണ്ട്. ഇനി 75 എണ്ണത്തിന് കൂടി ഓര്‍ഡര് നല്‍കുമെന്നും കമ്പനി അറിയിച്ചിട്ടുണ്ട്.\nവിമാന ഇന്ധന വില വര്‍ധിച്ചതും കടബാധ്യതയും കാരണം വലിയ പ്രതിസന്ധിയാണ് ജെറ്റ് എയര്‍വെയ്‌സ് നേരിടുന്നത്. സെപ്റ്റംബര് പാദത്തില് 1,297.46 കോടി രൂപയുടെ അറ്റ നഷ്ടമാണ് കമ്പനി കുറിച്ചത്. തുടര്‍ച്ചയായി മൂന്നാമത്തെ പാദത്തിലാണ് കമ്പനി നഷ്ടം കുറിക്കുന്നത്. കഴിഞ്ഞ വര്‍ഷം സെപ്റ്റംബര് പാദത്തില് 49.63 കോടി രൂപയുടെ അറ്റ ലാഭം നേടാന് കമ്പനിക്ക് കഴിഞ്ഞിരുന്നു. ആഭ്യന്തര വ്യോമയാന വിപണിയില് 14.2 ശതമാനം വിപണി വിഹിതമാണ് ജെറ്റ് എയര്‍വെയ്‌സിനുള്ളത്.\nനഷ്ടവും കടവും കാരണം പ്രതിസന്ധിയിലായ കമ്പനിയെ ഏറ്റെടുക്കാന് ടാറ്റ ഗ്രൂപ്പ് സജീവ താല്‍പ്പര്യം പ്രകടിപ്പിച്ചിട്ടുണ്ട്. കമ്പനിയുടെ ഭൂരിപക്ഷ ഓഹരികളും മാനേജ്‌മെന്റ് തലത്തിലുള്ള നിയന്ത്രണവുമാണ് ടാറ്റ ഗ്രൂപ്പ് ആവശ്യപ്പെടുന്നത്. ഏറ്റെടുക്കല് നടപടികളിലേക്ക് കടക്കുന്നതിനു മുന്നോടിയായി ജെറ്റ് എയര്‍വെയ്‌സിന്റെ എല്ലാ വിവരങ്ങളും അറിയുന്നതിനുള്ള കൃത്യമായ പരിശോധന ടാറ്റ ഗ്രൂപ്പ് ആരംഭിച്ചതായാണ് വിവരം.\nTags:\tBoeing 777, Jet Airways\nപൂജപ്പുര ജയില് ഭക്ഷണങ്ങള് ഇനി സ്വിഗ്ഗിയില്\nവടക്കുംനാഥന്റെ മണ്ണില് ഇന്ന് പൊടിപൂരം\nകേരളത്തിന് സഹായമായി ഖത്തറും\nഅഞ്ച് വര്‍ഷത്തേക്ക് 75,000 കോടി രൂപയുടെ നിക്ഷേപം നടത്തുമെന്ന് എച്ച്പിസിഎല്


3 ദിവസംകൂടി വ്യാപകമഴ , ചുഴലിക്കാറ്റിനും സാധ്യത ചെന്നൈയിൽ കനത്തമഴ\n3 ദിവസംകൂടി വ്യാപകമഴ , ചുഴലിക്കാറ്റിനും സാധ്യത\nചെന്നൈ നഗരത്തിലും പരിസരപ്രദേശത്തും കനത്തമഴ. ശനി രാത്രിമുതൽ പെയ്ത മഴയിൽ പലയിടത്തും വെള്ളം കയറി. ജലനിരപ്പ് ഉയർന്നതോടെ പൂണ്ടി, ചെമ്പരമ്പാക്കം, പുഴൽ എന്നീ ജലസംഭരണികൾ തുറന്നതായി സംസ്ഥാന ദുരന്തനിവാരണ അതോറിറ്റി അറിയിച്ചു. ദേശീയ ദുരന്ത പ്രതികരണ സേനയുടെ നാല് സംഘത്തെ രക്ഷാപ്രവർത്തനത്തിൽ സഹായിക്കാൻ നിയോഗിച്ചിട്ടുണ്ട്. ചെങ്കൽപ്പേട്ട്, തിരുവള്ളൂർ എന്നിവിടങ്ങളിൽ ഓരോ സംഘവും മധുരയിൽ രണ്ട് സംഘവുമാണുള്ളത്.\nസെയ്ദാപേട്ട്, വേളാച്ചേരി, ആദമ്പാക്കം, മടിപ്പാക്കം, വെസ്റ്റ് മംമ്പാലം എന്നിവിടങ്ങളിൽ മൂന്നടിയോളം വെള്ളം കയറി.വീടുകളിൽ വെള്ളം കയറിയതോടെ ആളുകളെ മാറ്റിപ്പാർപ്പിച്ചു. ഏതാനും ബസുകൾ മാത്രമാണ് സർവീസ് നടത്തിയത്. ട്രെയിൻ, വിമാന സർവീസുകൾ വൈകി. മെട്രോ റെയിൽ ഗതാഗതം തടസ്സപ്പെട്ടില്ല. വെള്ളം കയറിയ പ്രദേശങ്ങൾ മുഖ്യമന്ത്രി സ്റ്റാലിൻ സന്ദർശിച്ചു. ഇതിനുമുമ്പ് 2015ൽ കനത്ത മഴയെതുടർന്ന് ചെന്നൈയിൽ വെള്ളപ്പൊക്കമുണ്ടായിരുന്നു.\nമൂന്ന് ദിവസംകൂടി വ്യാപകമഴയുണ്ടാകുമെന്ന് കാലാവസ്ഥാ വകുപ്പ് അറിയിച്ചു. വടക്കൻ തീരത്ത് ബംഗാൾ ഉൾക്കടലിന് തെക്കുകിഴക്കായി ന്യൂനമർദം രൂപംകൊണ്ടിട്ടുണ്ട്. ചൊവ്വയോടെ ചുഴലിക്കാറ്റായേക്കും. ഇത് 48 മണിക്കൂറിനകം തമിഴ്നാട് തീരത്തേക്ക് നീങ്ങിയേക്കും. ഇതിന്റെ സ്വാധീനത്തിൽ ചെന്നൈ, വില്ലുപുരം, കടലൂർ തുടങ്ങിയ ഇടങ്ങളിൽ മഴയുണ്ടാകും. ചൊവ്വ കന്യാകുമാരി, തിരുനെൽവേലി, തെങ്കാശി തുടങ്ങിയ ഇടങ്ങളിൽ മിന്നലോടെ ശക്തമായ മഴയ്ക്ക് സാധ്യതയുണ്ട്.\nട്രെയിനുകൾ പലതും വൈകിയാണ് സർവ്വീസ് നടത്തുന്നത്.


എന്റെ അമ്പിളി പോയി ! അവൾ എഴുതിയ ആ കവിതയും, ആ മൊബൈൽ ഫോണിലും ആണ് എന്റെ ഇപ്പോഴത്തെ ജീവിതം ടി ജി രവി പറയുന്നു ! - News 46 TimesNews 46 Times\nഎന്റെ അമ്പിളി പോയി ! അവൾ എഴുതിയ ആ കവിതയും, ആ മൊബൈൽ ഫോണിലും ആണ് എന്റെ ഇപ്പോഴത്തെ ജീവിതം ടി ജി രവി പറയുന്നു !\nമലയാളികളുടെ പ്രിയങ്കരനായ അഭിനേതാവാണ് നടൻ ടി ജി രവി. കഴിഞ്ഞ നാല് പതിറ്റാണ്ടായി അദ്ദേഹം ഒരു നടനായും നിർമ്മാതാവായും മലയാള സിനിമ രംഗത്ത് വളരെ സജീവമാണ്. 1944 മെയ് 16ന് തൃശ്ശൂര് ജില്ലയിലെ മൂര്‍ക്കനിക്കരയിൽ ജനിച്ച അദ്ദേഹം നാടകലോകത്തു നിന്നാണ് സിനിമയിലേക്കെത്തിയത്. 1973 കാലഘട്ടം മുതൽ അദ്ദേഹം സിനിമാലോകത്തുണ്ട്. അരവിന്ദന് സംവിധാനം ചെയ്ത ഉത്തരായനം എന്ന സിനിമയിലൂടെയായിരുന്നു സിനിമ രംഗത്ത് ചുവട് വെച്ചത്. പിന്നീട് നിരവധി സിനിമകളിൽ വില്ലൻ വേഷങ്ങളിലും സ്വഭാവ നടനായും തിളങ്ങി. ഇപ്പോഴിതാ അദ്ദേഹത്തിന്‍റെ ജീവിതത്തിലെ ഏറ്റവും വലിയ ഒരു നഷ്ടത്തെ കുറിച്ചും അതിനെ അതിജീവിച്ച് മുന്നോട്ട് പോകുന്നതിനെ കുറിച്ചും തുറന്ന് പറയുകയാണ് അദ്ദേഹം.\nടി ജി രവി എന്ന നടനെ കൂടുതലും വില്ലൻ വേഷങ്ങളിലാണ് പ്രേക്ഷകർ കണ്ടിരിക്കുന്നത്, ചാകര എന്ന ചിത്രത്തിലൂടെയാണ് വില്ലൻ വേഷത്തിന് തുടക്കം കുറിക്കുന്നത്. കുറച്ചു നാളുകള് അദ്ദേഹം സിനിമ രംഗത്ത് നിന്ന് വിട്ടു നിന്നിരുന്നു. പിന്നീട് 2006ല് അമൃതം എന്ന ചിത്രത്തിലൂടെയാണ് തിരിച്ചെത്തിയത്. അദ്ദേഹത്തിന്റെ ഭാര്യയുടെ പേര് സുഭദ്ര എന്നാണ്. രഞ്ജിത്ത്, ശ്രീജിത്ത് എന്നിവരാണ് മക്കള്. മകൻ ശ്രീജിത്തും ഇന്ന് മലയാളത്തിലെ ശ്രദ്ധേയ നടനാണ്.\nസുഭദ്ര എന്നാണ് പേര് യെങ്കിലും രവിക്ക് അവർ അമ്പിളി ആയിരുന്നു. കൂടാതെ സുഭദ്ര ഒരു ഡോക്ടറായിരുന്നു. അതിലുപരി അവർ ഒരു കവയത്രി കൂടിയായിരുന്നു, താൻ കുത്തി കുറിക്കുന്ന കവിതകൾ അമ്പിളി രവിയെ ചൊല്ലി കേൾപ്പിക്കാറുണ്ടായിരുന്നു. പക്ഷെ ഒരു നാൾ സുഭദ്ര രവിയെ തനിച്ചാക്കി ഈ ലോകത്തുനിന്ന് വിടപറഞ്ഞു. കരള് രോഗത്തെ തുടര്‍ന്നായിരുന്നു അന്ത്യം. കരള് മാറ്റിവയ്ക്കാൻ ചില തടസ്സങ്ങളുണ്ടായതോടെ അത് നടക്കാതെ പോയിരുന്നു. ആ തീരാ നഷ്ടം സംഭവിച്ചതെ 2011 ൽ ആയിരുന്നു.\nഅമ്പിളിയുടെ വിയിക ശേഷം അമല മെഡിക്കല് കോളേജിലെ ഏതാനും വിദ്യാ‍ർഥികളും ഡോക്ടര്‍മാരും വീട്ടിലെത്തിയപ്പോള് അവിടുത്തെ ഒരു കോളേജ് മാഗസിന് എനിക്ക് നൽകി. അതിൽ ‘വേരുകള്’ എന്ന പേരില് അമ്പിളി എഴുതിയ ഒരു കവിതയുമുണ്ടായിരുന്നു. വായിച്ചു നോക്കിയപ്പോഴാണ് എനിക്ക് മനസിലായത്. ഈ കവിത ഞാൻ കണ്ടിരുന്നില്ല. താൻ ഇതുവരെ വായിക്കാത്ത കവിതയായിരുന്നു അത് എന്ന് അദ്ദേഹം ഓർക്കുന്നു.\n‘വേരുകളില്ലാത്ത പാഴ്മരംപോലൊരു ജീവിതമിനിയെനിക്കെന്തിനാകാം…എന്ന് തുടങ്ങുന്ന ആ കവിത അദ്ദേഹം നമ്മുടെ വാനമ്പാടിയായ സാക്ഷാൽ ചിത്രയുടെ കൈകളിൽ കൊടുത്തിട്ട് പറഞ്ഞു ഈ കവിത ഒന്നുപാടി എനിക്ക് റെക്കോഡ് ചെയ്തുതരുമോ എന്ന്, കേട്ടപാടെ ചിത്ര അത് സ്വീകരിക്കുകയും ഒപ്പം ഒരു അപേക്ഷയും എന്നോട് പറഞ്ഞു, എനിക്ക് ദയവു ചെയ്ത് ഇതിന് പ്രതിഫലം തരരുത് എന്ന്. ശേഷം സണ്ണിമാഷ് കവിതയ്ക്ക് ഈണമിട്ടു, ചിത്ര പാടി റെക്കോര്‍ഡ് ചെയ്തു. ഇപ്പോൾ ഈ കവിത കേള്‍ക്കാത്ത ഒരു ദിവസം പോലും ഇപ്പോള് ജീവിതത്തിലില്ല. കൂടാതെ തന്റെ അമ്പിളി ഉപയോഗിച്ചിരുന്ന മൊബൈല് ഫോണുമാണ് ഇപ്പോഴെന്റെ തന്റെ ആത്മബലം, എന്നാണ് ടി.ജി രവി പറയുന്നത്.\nTags: t g ravi


'ഇത് വല്ലാതെ അസ്വസ്ഥതപ്പെടുത്തുന്നു, ഇനി ആവര്‍ത്തിച്ചാല് ഗൗരവമായി കൈകാര്യം ചെയ്യും': സുരേഷ് ഗോപി - Samakalika Malayalam\n'ഇത് വല്ലാതെ അസ്വസ്ഥതപ്പെടുത്തുന്നു, ഇനി ആവര്‍ത്തിച്ചാല് ഗൗരവമായി കൈകാര്യം ചെയ്യും': സുരേഷ് ഗോപി\nസോഷ്യല് മീഡിയ പ്ലാറ്റ്‌ഫോമായ ക്ലബ് ഹൗസിലെ ഫേക്ക് അക്കൗണ്ടുകള്‍ക്കെതിരെ രംഗത്തെത്തിയിരിക്കുകയാണ് നടനും എംപിയുമായ സുരേഷ് ഗോപി. മറ്റൊരാളായി സമൂഹമാധ്യമത്തില് ആള്‍മാറാട്ടം നടത്തുകയും അയാളുടെ ശബ്ദം ഉപയോഗിച്ച് മറ്റുള്ളവരെ പറ്റിക്കുകയും ചെയ്യുന്നതിനെതിരെ രോക്ഷാകുലനായാണ് അദ്ദേഹം പ്രതികരിച്ചത്.\n' ഇത് തികച്ചും അലോസരപ്പെടുത്തുന്നതാണ്. ഒരാളായി സമൂഹമാധ്യമത്തില് ആള്‍മാറാട്ടം നടത്തുന്നു, അയാളുടെ ശബ്ദം ഉപയോഗിച്ച് മറ്റുള്ളവരെ പറ്റിക്കുന്നു. ഞാന് ക്ലബ് ഹൗസില് ഒരു അക്കൗണ്ടും തുടങ്ങിയിട്ടില്ലെന്ന് ദയവായി മനസ്സിലാക്കൂ. ഇനി ഇത്തരത്തിലുള്ള പ്രവര്‍ത്തികള് ഗൗരവമായി നേരിടും', ഫേക്ക് അക്കൗണ്ടുകളുടെ സ്‌ക്രീന്‍ഷോട്ട് പങ്കുവച്ച് സുരേഷ് ഗോപി കുറിച്ചു.\nനേരത്തെ നിരവധി താരങ്ങള് ക്ലബ് ഹൗസിലെ ഫേക്ക് അക്കൗണ്ടുകള്‍ക്കെതിരെ രംഗത്തെത്തിയിരുന്നു. നടന്മാരായ ആസിഫ് അലി, പൃഥ്വിരാജ്, ദുല്‍ഖര് സല്‍മാന്, ടൊവിനോ തോമസ് എന്നിവര് ഇതിനുമുന്‍പ് ഫേക്ക് പ്രൊഫൈലുകള് തുറന്നുകാട്ടി ആരാധകര്‍ക്ക് മുന്നറിയിപ്പ് നല്‍കിയിരുന്നു.\nsuresh gopi bjp mp from kerala actor suresh gopi clubhouse fake account clubhouse സുരേഷ് ഗോപി ക്ലബ് ഹൗസ് Malayalam actor clubhouse app clubhouse celebrity malayalam news cinema varthakal പുതിയ വാർത്തകൾ samakalika malayalam സമകാലിക മലയാളം


പ്രശസ്ത കുടുംബങ്ങള് വന് മതില്‍ക്കെട്ടുകളില് കഴിയുന്നതിലാണ് അവര്‍ക്ക് സാധാരണക്കാരുടെ വേദന മനസിലാക്കാന് സാധിക്കുന്നില്ല.\nകോണ്‍ഗ്രസിലെ പ്രശസ്ത കുടുംബവും ബിഹാറിലെ അഴിമതി കുടുംബവും കോടിക്കണക്കിന് വരുന്ന സ്വത്തുക്കളുടെ സ്രോതസ് വെളിപ്പെടുത്തണമെന്ന് മോദി. രാജ്യത്തെ ജനങ്ങളേയും ദരിദ്രരേയും ഓര്‍ക്കാതെ അഴിമതിയില് മുഴുകിയ കുടുംബങ്ങളായാണ് ഇവരെന്നും ഗാന്ധി ലാലു പ്രസാദ് യാദവ് കുടുംബത്തെ വിമര്‍ശിച്ച് കൊണ്ട് മോദി പറഞ്ഞു. ബിഹാറിലെ പാലിഗഞ്ചിലെ തിരഞ്ഞെടുപ്പ് റാലിയില് സംസാരിക്കുകയായിരുന്നു അദ്ദേഹം.\nപ്രശസ്ത കുടുംബങ്ങള് വന് മതില്‍ക്കെട്ടുകളില് കഴിയുന്നതിലാണ് അവര്‍ക്ക് സാധാരണക്കാരുടെ വേദന മനസിലാക്കാന് സാധിക്കുന്നില്ല. നൂറുകണക്കിന് ഏക്കര് സ്ഥലം പിടിച്ചെടുത്ത ഇവര്‍ക്ക് ഭൂമിയുമായുള്ള ബന്ധം നഷ്ടമായി. കണ്ണ് തുറക്കുന്നത് പണം തട്ടിയെടുക്കാന് മാത്രമാണെന്നും മോദി ആരോപിച്ചു.\n2019 ലോക്‌സഭാ തിരഞ്ഞെടുപ്പില് പ്രധാനമന്ത്രിയുടെ അവസാന പ്രചാരണ റാലിയാണ് നടന്നത്. ജനങ്ങളെ സേവിക്കാനും വികസം നടപ്പാക്കാനും ഒരവസരം കൂടി നല്‍കൂവെന്ന് അദ്ദേഹം ആവശ്യപ്പെട്ടു.


പത്ത് വര്‍ഷത്തിനിടെ ഏഴര ലക്ഷം പേരെ ഹിന്ദുമതത്തിലേക്ക് പരിവര്‍ത്തനം നടത്തിയതായി പ്രവീണ് തൊഗാഡിയ | Reporter Live\nBy Web Desk\tJanuary 9, 2016 1:13 pm A+ A-\nദില്ലി: പത്ത് വര്‍ഷത്തിനിടെ ഏഴര ലക്ഷം അന്യമതസ്ഥരെ ഹിന്ദുമതത്തിലേക്ക് കൊണ്ടുവരാന് സംഘടനയ്ക്ക് കഴിഞ്ഞതായി വിശ്വഹിന്ദു പരിഷത്ത് (വിഎച്ച്പി) നേതാവ് പ്രവീണ് തൊഗാഡിയ. അഞ്ച് ലക്ഷം ക്രിസ്ത്യാനികളേയും രണ്ടര ലക്ഷത്തോളം മുസ്ലിംങ്ങളേയുമാണ് മതപരിവര്‍ത്തനം ചെയ്തിട്ടുള്ളതെന്ന് അദ്ദേഹം വ്യക്തമാക്കി. രാജ്യത്ത് ഹിന്ദുമതം സംരക്ഷിക്കാന് കൂട്ടത്തോടെ ഘര്‍വാപസി നടത്തണമെന്നും തൊഗാഡിയ പറഞ്ഞു.\nവര്‍ഷത്തില് 15,000 എന്ന കണക്കിലാണ് ഘര്‍വാപസി നടക്കുന്നത്. എന്നാല് കഴിഞ്ഞ ഒരു വര്‍ഷം മാത്രം 40,000 പേരെ മതപരിവര്‍ത്തനം നടത്തിയതായി തൊഗാഡിയ അവകാശപ്പെട്ടു. ഈ കണക്ക് ആര്‍എസ്എസ് നടത്തിയതിനേക്കാളും വലുതാണ്. രാജ്യത്ത് ഭൂരിപക്ഷമായി തുടരാന് ഇനിയും മതപരിവര്‍ത്തനം നടത്തണമെന്നും അനുയായികളോട് തൊഗാഡിയ പറഞ്ഞു. പാകിസ്താനിലെ ഹിന്ദുക്കള്‍ക്ക് ഇന്ത്യന് പൗരത്വം നല്‍കണമെന്നും അദ്ദേഹം ആവശ്യപ്പെട്ടു.\nനിര്‍ബന്ധിത മതപരിവര്‍ത്തനം: വാരാണസിയില് സംഘര്‍ഷം\nകൊല്ലത്ത് വീണ്ടും ഘര്‍വാപസി\nയുക്തിവാദി സംഘവും ഘര്‍വാപസിയുമായി രംഗത്ത്\nകോട്ടയത്ത് വീണ്ടും ഘര്‍വാപസി\nഘര് വാപസിയില് ഉത്കണ്ഠ രേഖപ്പെടുത്തി ഇടയലേഖനം


രോഹിത് ജീവിക്കുന്നു ജനഹൃദയങ്ങളില് | Editorial | Deshabhimani | Saturday Jan 23, 2016\nവെബ് ഡെസ്‌ക്Updated: Saturday Jan 23, 2016\nഹൈദരാബാദ് കേന്ദ്ര സര്‍വകലാശാലയിലെ ഗവേഷകവിദ്യാര്‍ഥിയായിരുന്ന രോഹിത് വെമുലയുടെ അകാലനിര്യാണം വെറുമൊരു ആത്മഹത്യയായി വിലകുറച്ച് കാണാനും കേസ് തേച്ചുമായ്ച്ചുകളയാനും മോഡിസര്‍ക്കാര് തുടക്കത്തില്‍തന്നെ ശ്രമമാരംഭിച്ചതാണ്. കേസിലെ പ്രതികള് സാധാരണക്കാരല്ല. ഭരണാധികാരത്തിന്റെ ശീതളച്ഛായയില് സസുഖം വാഴുന്ന പ്രമുഖ വ്യക്തികളാണ്. ഒന്നാംപ്രതി കേന്ദ്ര തൊഴില്‍മന്ത്രി ബന്ദാരു ദത്താത്രേയയാണ്. രണ്ടാംപ്രതി ഹൈദരാബാദ് സര്‍വകലാശാല വൈസ് ചാന്‍സലര് അപ്പാറാവു. ദളിത് വിദ്യാര്‍ഥികളെ ഹോസ്റ്റലില്‍നിന്ന് ഇറക്കിവിടാന് നിലവിലുള്ള വിസിക്ക് താല്‍പ്പര്യമില്ലായിരുന്നു. ഉടന്‍തന്നെ അദ്ദേഹത്തെ സ്ഥാനത്തുനിന്ന് മാറ്റി കേന്ദ്രമന്ത്രി ആവശ്യപ്പെടുന്നതെന്തും ചെയ്യാന് സന്നദ്ധതയുള്ള അപ്പാറാവുവിനെ നിയമിച്ചു. അപ്പാറാവുവാണ് അഞ്ചു ദളിത്വിദ്യാര്‍ഥികളെ ഹോസ്റ്റലില്‍നിന്ന് പുറത്താക്കിയത്. ഹോസ്റ്റലില്‍നിന്ന് പുറത്തായതോടെ ഇവര് താമസവും ഭക്ഷണവുമില്ലാതെ എന്തുചെയ്യണമെന്നറിയാതെ നിരാശയിലായി. ദളിത്വിദ്യാര്‍ഥികള് അതീവസമര്‍ഥരായിരുന്നു. ഗവേഷണത്തില് മികവ് തെളിയിച്ചവരായിരുന്നു. അതുകൊണ്ടുതന്നെ അധ്യാപകരും വിദ്യാര്‍ഥികളും അവരെ സ്നേഹിച്ചു. സ്വഭാവദൂഷ്യമൊന്നും അവരുടെ ഭാഗത്തുനിന്നുണ്ടായില്ല. ആര്‍എസ്എസ് നേതൃത്വം പറയുന്നതെന്തും അനുസരണയോടെ പ്രാവര്‍ത്തികമാക്കാന് പ്രതിജ്ഞാബദ്ധതയുള്ള, മനസ്സാക്ഷിയെന്നൊന്നില്ലാത്ത അപ്പാറാവു അഞ്ചുപേരെയും പുറത്താക്കി. ഇതാണെങ്കില് ആദ്യത്തെ മരണമല്ല. പത്തു ദളിത്വിദ്യാര്‍ഥികള് ഇതേ സര്‍വകലാശാലയില് ആത്മഹത്യയുടെ 'മോചനമാര്‍ഗം' തേടിയതായാണ് അറിയുന്നത്.\nദളിത്വിദ്യാര്‍ഥികള്‍ക്കെതിരായ പ്രതികാരനടപടിയും പകപോക്കലും ഹൈദരാബാദ് സര്‍വകലാശാലയില്‍മാത്രം ഒതുങ്ങുന്നതല്ലെന്ന് തെളിയിക്കുന്നു കേരളത്തില് കാസര്‍കോട് കേന്ദ്ര സര്‍വകലാശാലയിലുണ്ടായ സംഭവം. കേരളം പട്ടികജാതി– വര്‍ഗക്കാര്‍ക്കും ദളിതര്‍ക്കും സംരക്ഷണം നല്‍കുന്ന സംസ്ഥാനമായാണ് കരുതപ്പെടുന്നത്. അട്ടപ്പാടിയിലും മറ്റും ശിശുമരണം നിത്യസംഭവമായി മാറിയിട്ടുണ്ട്. യുഡിഎഫ് ഭരണത്തിലാണത് സംഭവിച്ചത്. ഇതിന്റെ പേരില് നിരവധി ബഹുജന പ്രക്ഷോഭങ്ങള് നടന്നിട്ടുണ്ട്. അത് തുടരുകയും ചെയ്യും. കാസര്‍കോട് കേന്ദ്ര സര്‍വകലാശാലയില് പിഎച്ച്ഡി രജിസ്ട്രേഷന് നല്‍കുന്നതില് ദളിതര്‍ക്കെതിരെ വിവേചനം കാണിക്കുന്നു എന്നതാണ് പ്രസക്തമായ ആരോപണം. മാധ്യമങ്ങളില് വാര്‍ത്ത വന്ന നിലയില് ഇവിടെ വിശദീകരിക്കുന്നില്ല. കാസര്‍കോട് കേന്ദ്ര സര്‍വകലാശാലയില് ദളിത് പിന്നോക്ക വിദ്യാര്‍ഥികള് പീഡിപ്പിക്കപ്പെടുന്നു എന്നത് കേരളത്തിന് ഒരു രീതിയിലും പൊറുക്കാന് കഴിയാത്തതാണ്.\nകഴിഞ്ഞദിവസത്തെ പത്രത്തില്‍തന്നെ ചെങ്ങന്നൂരില്‍നിന്ന് ദളിത് യുവതിയെ കൂട്ടബലാത്സംഗംചെയ്ത വാര്‍ത്തയുണ്ട്. കേരളത്തില്‍പ്പോലും ദളിതര്‍ക്കെതിരായ പീഡനത്തിന്റെ വാര്‍ത്തകള് തുടര്‍ച്ചയായി വരുന്ന സാഹചര്യത്തില്, യുഡിഎഫ് ഭരണം ദളിതര്‍ക്കും സംരക്ഷണം നല്‍കുന്നതില് പൂര്‍ണമായി പരാജയപ്പെട്ടു എന്നു കരുതുന്നതില് തെറ്റില്ല. ഈ സാഹചര്യത്തിലാണ് ഹൈദരാബാദ് യൂണിവേഴ്സിറ്റിയിലെ മിടുക്കരായ വിദ്യാര്‍ഥികള്‍ക്കെതിരെയുള്ള വിവരണാതീതമായ പീഡനങ്ങളുടെ അനുഭവകഥകള് പുറത്തുവന്നത്. കേന്ദ്രമന്ത്രിയും വൈസ് ചാന്‍സലറും ഉത്തരവാദിയായ സംഭവം തേച്ചുമായ്ച്ചുകളയാന് അനുവദിച്ചുകൂടാ. കേരളത്തില് മുമ്പൊരു ആഭ്യന്തരമന്ത്രിയുണ്ടായിരുന്നു. പൊലീസ് മര്‍ദനത്തെപ്പറ്റി പരാതിയുമായി ആരെങ്കിലും സമീപിച്ചാല് ഉടന്‍തന്നെ പൊലീസുകാരനെ സസ്പന്‍ഡ് ചെയ്യും. സംഭവം പരാതിക്കാര് മറന്നാല് പൊലീസുകാരനെ പൂര്‍ണശമ്പളവും സേവനഭദ്രതയും നല്‍കി തിരിച്ചെടുക്കും. പൊലീസുമായി ഒത്തുകളിയാണ് നടക്കാറുള്ളത്. അതുപോലെ ദളിത്വിദ്യാര്‍ഥി ആത്മഹത്യചെയ്ത സംഭവത്തില്, കേന്ദ്രമന്ത്രിക്കും വൈസ് ചാന്‍സലര്‍ക്കുമെതിരെ കേസ് ചാര്‍ജ് ചെയ്തുപോലും. ഇത് വെറും പ്രഹസനമാണ്. കേസ് സ്വയമേവ സര്‍ക്കാര് പിന്‍വലിക്കും. ആത്മഹത്യയുടെ പട്ടികയില് ഉള്‍പ്പെടുത്തി കേസ് തെളിവില്ലെന്ന് പറഞ്ഞ് തള്ളും. അത് അനുവദിച്ചുകൂടാ. ഇത് വെറും ആത്മഹത്യയല്ല. കൊലപാതകമാണ്. ബോധപൂര്‍വം ദളിത്വിദ്യാര്‍ഥിയെ മരണത്തിലേക്ക് തള്ളിവിട്ടതാണ്. കുറ്റക്കാര് രക്ഷപ്പെട്ടുകൂടാ. വിദ്യാര്‍ഥികളും അധ്യാപകരും ബുദ്ധിജീവികളും മനസ്സാക്ഷിയുള്ള സര്‍വരും അമര്‍ഷത്തിലാണ്. കേന്ദ്രമന്ത്രിയെ ഉടന് പുറത്താക്കണം. വൈസ് ചാന്‍സലറെ സ്ഥാനത്തുനിന്ന് നീക്കണം. അതിനുള്ള ആര്‍ജവം മോഡിസര്‍ക്കാരിനുണ്ടാകുമെന്ന് കരുതുന്നില്ല. ബഹുജനസമ്മര്‍ദമാണ് ആവശ്യം


തങ്കമലയില് പുലിയിറങ്ങി | Madhyamam | Latest Malayalam News, Kerala News, Gulf News, Sports News, National and International News, Malayalam movie reviews\nPublished on Sun, 07/15/2012 - 11:43 ( 44 weeks 1 day ago) (+)(-) Font Size\nവണ്ടിപ്പെരിയാര്: തങ്കമല മാട്ടുപ്പെട്ടി പുതുവല് ഭാഗത്ത് പുലിയിറങ്ങി. മാട്ടുപ്പെട്ടി സ്വദേശി വെള്ളസ്വാമിയുടെ വീടിന്‍െറ പരിസരത്താണ് പുലിയത്തെിയത്. പുലര്‍ച്ചയോടെ വീടിന്‍െറ പിന്‍വശത്തെ കെട്ടിയിരുന്ന രണ്ട് നായകളെ കൊന്നുതിന്നു.\nനായകളുടെ തലയൊഴികെയുള്ള ഭാഗങ്ങള് പുലി ഭക്ഷിച്ചു. വീടിന് പരിസരത്തെ ജീവിയുടെ കാല്‍പ്പാടുകള് പുലിയുടേതാണെന്ന് വനപാലകര് സ്ഥിരീകരിച്ചു. പെരിയാര് വന്യജീവി സങ്കേതത്തിന്‍െറ അതിര്‍ത്തി പങ്കിടുന്ന ഈ പ്രദേശങ്ങളില് വന്യമൃഗങ്ങളുടെ ആക്രമണം മുമ്പും ഉണ്ടായിട്ടുണ്ട്. രണ്ടാഴ്ച മുമ്പ് വള്ളക്കടവ് സ്വദേശിയായ ഗോപാലന് എന്നയാളെ കരടി ആക്രമിക്കുകയും ഗുരുതരമായി പരിക്കേല്‍ക്കുകയും ചെയ്തിരുന്നു. തുടര്‍ന്ന് രണ്ടുതവണ ഈ പ്രദേശത്ത് തന്നെ കരടിയെ കാണുകയും ചെയ്തു.\nഇരുമ്പ് കൂട് തയാറാക്കി കരടിക്കായി വനപാലകര് കെണിയൊരുക്കിയെങ്കിലും പിടികൂടാന് കഴിഞ്ഞില്ല. ഇതിനാല് പ്രദേശവാസികള് ഇപ്പോഴും ഭീതിയിലാണ്. സ്കൂള് കുട്ടികള് ഉള്‍പ്പെടെ തോട്ടം തൊഴിലാളികള് തേയില തോട്ടത്തിനുള്ളിലൂടെയാണ് ടൗണിലേക്കും ജോലി സ്ഥലത്തേക്കും പോകുന്നത്. കരടിയെ കണ്ടതിനുശേഷം സ്കൂള് കുട്ടികളും ഭീതിയിലാണ്. പെരിയാര് വന്യജീവി സങ്കേതത്തിലെ തേക്കടി,വള്ളക്കടവ് ഡിവിഷനിലെ ഉദ്യോഗസ്ഥര് സ്ഥലം സന്ദര്‍ശിച്ചു. പുലിയെ പിടികൂടുന്നതിനായി ഇരുമ്പുകൂട് സ്ഥാപിക്കാമെന്നും പ്രദേശവാസികള് ജാഗ്രത പാലിക്കണമെന്നും വനപാലകര് നാട്ടുകാരോട് പറഞ്ഞു.


മിര്‍സ ഗാലിബ്: കാവ്യക്കൂട്ടിലൊരു പ്രണയക്കാട് - OPEN PRESS | ഓപ്പണ് പ്രസ്സ്\nമിര്‍സ ഗാലിബ്: കാവ്യക്കൂട്ടിലൊരു പ്രണയക്കാട്\nഗസൽ ഓർമകൾ/ഷബീർ രാരങ്ങോത്ത്\nന സുനോ ഗര് ബുരാ കഹെ കൊയി\nന കഹൊ ഗര് ബുരാ കരെ കൊയി\nആരെങ്കിലും വേണ്ടാത്തത് പറഞ്ഞെന്നാല് കേള്‍ക്കാതിരിക്കുക\nവേണ്ടാത്തതൊരുവന് ചെയ്‌തെന്നാല് അത് പറയാതിരിക്കുക\nഗസലുകളെ നെഞ്ചേറ്റിയവര്‍ക്ക് മറന്നു കൂടാനാകാത്ത പേരാണ് ഗാലിബിന്റേത്. മിര്‍സ അസദുല്ലാഹ് ബൈഗ് ഖാന് എന്ന മിര്‍സ ഗാലിബ് ഗസലിന്റെ ചരിത്രത്തെ തന്നെ മാറ്റിയെഴുതിയ മഹാനാണ്. അസദ്, ഗാലിബ് എന്നീ തൂലികാ നാമങ്ങളാണ് അദ്ദേഹം ഉപയോഗിച്ചിരുന്നത്. ദാബിറുല് മുല്ക്, നജ്മുദ്ദൗള എന്നീ പേരുകള് അദ്ദേഹത്തിനോടുള്ള ബഹുമാനാര്‍ഥം അദ്ദേഹത്തിന് ചാര്‍ത്തി നല്കിയിരുന്നു.\n‘മുഗള് ഭരണം ഭാരതത്തിനു നല്കിയ അമൂല്യ നിധികള് മൂന്നാണ്. താജ്മഹല്, ഉര്‍ദു, ഗാലിബ് എന്നിവയാണ് അവ.’ എന്ന് എഴുതപ്പെട്ടിട്ടുണ്ട്.\nലളിത വാക്കുകള് കൊണ്ടും ലളിതാര്‍ഥങ്ങള് കൊണ്ടും നിറഞ്ഞു നിന്നിരുന്ന ഗസല് കാവ്യ ശാഖയിലേക്ക് അല്പം ഗഹനമായ ചിന്തകളും വാക്കുകളും സമ്മാനിച്ചാണ് ഗാലിബിന്റെ കടന്നു വരവ്. 1797 ഡിസംബര് 27 നാണ് ഗാലിബിന്റെ ജനനം.\nബാല്യകാലത്തു തന്നെ ഗാലിബിനു പിതാവിനെ നഷ്ടമായിരുന്നു. പതിമൂന്നാം വയസില് തന്നെ വിവാഹിതനാവുകയും ഡല്‍ഹിയില് താമസമാക്കുകയുമായിരുന്നു. പതിനൊന്നാം വയസില് തന്നെ ഗാലിബ് കവിത കുറിച്ചു തുടങ്ങിയിട്ടുണ്ട്.\nഡല്‍ഹി ഗാലിബിന് ഏറെ പ്രിയപ്പെട്ട ഇടമായിരുന്നു. എല്ലാ കാര്യങ്ങളിലും സ്വന്തം ബോധ്യങ്ങള് ഗാലിബിനുണ്ടായിരുന്നു. അമീര് ഖുസ്രോവിനെ മാത്രമാണ് ഗാലിബ് തന്റെ നിലവാരത്തിലുള്ള പേര്‍ഷ്യന് പണ്ഡിതനായി അംഗീകരിച്ചിരുന്നത്.\nകവിതയിലാകട്ടെ തന്നോളമൊപ്പമെത്താന് മറ്റാര്‍ക്കുമാവില്ലെന്ന് ഗാലിബ് വിശ്വസിച്ചിരുന്നു. കാവ്യ ലോകത്ത് ഇബ്രാഹിം സൗഖുമായി അദ്ദേഹം തുടര്‍ന്നു പോന്നിരുന്ന കലഹം ഏറെ പ്രസിദ്ധവുമാണ്.\nബഹദൂര് ഷാ സഫറുമായി ഏറെ അടുപ്പം പുലര്‍ത്തിയിരുന്നു ഗാലിബ്. 1837 ല് ബഹദൂര് ഷാ സഫര് തന്റെ ഗുരുവായിരുന്ന ഇബ്രാഹിം സൗഖിനെ കൊട്ടാരം ആസ്ഥാന കവിയായി നിയമിച്ചതിലുള്ള നീരസം അദ്ദേഹം മറച്ചു വെച്ചിരുന്നില്ല. സൗഖിന്റെ മരണശേഷമാണ് പിന്നീട് ഗാലിബ് ആസ്ഥാന കവിയായി അവരോധിക്കപ്പെടുന്നത്.\nവായനയും എഴുത്തുമായി കഴിഞ്ഞിരുന്ന ഗാലിബ് പക്ഷെ പുസ്തകങ്ങള് ഒന്നും തന്നെ വാങ്ങിയിരുന്നില്ല എന്നാണ് വിവരം. ലൈബ്രറികളായിരുന്നു അദ്ദേഹത്തിന്റെ വായനയെ മുന്നോട്ടു നടത്തിയത്.\nപരലോകത്തെ തെറ്റിന് ഇഹലോകത്ത് ശിക്ഷ ലഭിച്ചതാണ് തന്റെ ജീവിതമെന്നാണ് ഗാലിബ് പറഞ്ഞിരുന്നത്. 1212 റജബ് 8 തന്റെ കോടതിയിലേക്കുള്ള വരവായും (ജനനം), 1225 റജബ്7ന് തനിക്ക് ജീവപര്യന്തം ശിക്ഷ (വിവാഹം) ലഭിച്ചതായും അദ്ദേഹം എഴുതിയിട്ടുണ്ട്. ശിക്ഷ കഴിഞ്ഞ് തന്റെ വീട്ടിലേക്ക് (പരലോകം) തന്നെയല്ലാതെ മറ്റെവിടെ പോകാന് എന്നും അദ്ദേഹം ചോദിക്കുന്നു.\nഗാലിബിന്റെ രചനകള് ഏറെ സങ്കീര്‍ണമാണെന്നാണ് വിലയിരുത്തപ്പെടുന്നത്. ലളിത പദങ്ങള്‍ക്കു പകരം ഗഹനമായ പദങ്ങളെ ഗാലിബ് അനായാസം ഉപയോഗിച്ചു. കടുത്ത വിമര്‍ശനങ്ങളും ഇതിനെത്തുടര്‍ന്ന് അദ്ദേഹം നേരിടുകയുണ്ടായി.\nഒരു സാധാരണക്കാരന് ഒറ്റയടിക്ക് മനസിലാക്കാവുന്നതായിരുന്നില്ല ഗാലിബിന്റെ രചനകളില് മിക്കതും. അതിനെത്തുടര്‍ന്ന് ഗാലിബ് വേദികളില് നിരന്തരം പരിഹസിക്കപ്പെട്ടിരുന്നു.\nഗാലിബ് ഹാജറെന്നു കണ്ടാല് കഠിന പദങ്ങള് കോര്‍ത്തിണക്കി അസംബന്ധങ്ങള് മുഷായറകളില് മുഴക്കി ഗാലിബിനെ അപമാനിക്കാന് ശ്രമിക്കുക പതിവായിരുന്നു.\nഒരിക്കല് ഒരു മൗലവി വന്ന് ഗാലിബിന്റെ ഒരു ശേറിന്റെ അര്‍ഥം മനസിലായില്ലെന്ന് പറയുകയുണ്ടായി. ഗാലിബ് ഏതാണ് ഷേര് എന്നാരാഞ്ഞു\nപഹ്ലെ തൊ രൗഹന്‍ഗുല് ഭേസ് കെ അണ്ഡേ സെ നിക്‌ലാ\nഫിര് ദവാ ജിത്‌നാ ഹെ, കുല് ഭേസ് കെ അണ്ഡേ സെ നിക്‌ലാ\n(ആദ്യം എരുമമുട്ടയില് നിന്ന് പനിനീര് സത്ത് പുറത്തു വന്നു\nപിന്നാലെ, മറ്റു മരുന്നുകളും ഓരോന്നായി പുറത്തു വന്നു)\nഅമ്പരന്ന ഗാലിബ് അത് തന്റേതല്ലെന്നു പറഞ്ഞു. മൗലവി പക്ഷേ, തറപ്പിച്ചു പറഞ്ഞു. ഗാലിബിന് കാര്യം മനസിലായത് പിന്നീടാണ്. മൗലവി അദ്ദേഹത്തെ അധിക്ഷേപിച്ചതായിരുന്നു.\nഗാലിബ് പിന്നീട് മറുപടിയായെഴുതി.\nമുഷ്‌കില് ഹെ സബ്‌സ് കലാം മെരാ ഏ ദില്\nസുന് സുന് കെ ഉസേ സുഖ്‌വന്‍വരാനെ കാമില്\nആസാന് കെഹ്നെ കി കര്‍തെ ഹെ ഫര്‍മയിഷ്\nഗൊയം മുഷ്‌കില് വഗര്‍നാ ഗോയം മുഷ്‌കില്\n(ഓ ഹൃദയമേ, ശരിയാണല്ലോ, എന്റെ രചനകള് ദുര്‍ഗ്രാഹ്യമാണല്ലോ, കാവ്യലോകം കീഴടക്കിയ മഹാകവികള് അത് കേള്‍ക്കെ ലളിതമായെഴുതാന് പറയുന്നുവല്ലോ\nഞാനെന്തു ചെയ്യാന്, പ്രയാസകരമായല്ലാതെയെഴുതുക എന്നത് എനിക്കേറെ പ്രയാസകരമാണല്ലോ)\nഗാലിബിന്റെ ഈ മറുപടി കുറിക്കു കൊള്ളുന്നതായിരുന്നു. ഒടുക്കം എല്ലാ കവികളേയും പിണക്കുക അത്ര പന്തിയല്ലെന്നു കണ്ട് പേര്‍ഷ്യന് ഭാഷയില് കവിതയെഴുതുകയായിരുന്നു ഗാലിബ്. വര്‍ഷങ്ങള് പിന്നിട്ട ശേഷമാണ് ഗാലിബ് വീണ്ടും ഉര്‍ദുവില് എഴുതിയത്.\nനിലപാടുകളുടെ കാര്യത്തില് ഒരു വിട്ടു വീഴ്ചക്കും ഗാലിബ് തയ്യാറായിരുന്നില്ല. ഗാലിബിന്റെ വ്യക്തിജീവിതം വളരെ കുത്തഴിഞ്ഞ നിലയിലായിരുന്നു. മദ്യപാനവും ചൂതുകളിയുമെല്ലാം അദ്ദേഹത്തിന്റെ ജീവിതത്തിന്റെ ഭാഗമായിരുന്നു. ചൂതുകളിച്ചതിന്റെ പേരില് അദ്ദേഹം തടവിലാക്കപ്പെട്ടിരുന്നു.\nഎന്നാല് ഇത്തരം സ്വഭാവദൂഷ്യങ്ങളിലൂടെയുള്ള ജീവിതാനുഭവങ്ങള് ഒരു കവിക്ക് അത്യാവശ്യമാണെന്നായിരുന്നു ഗാലിബിന്റെ ഭാഷ്യം.\nഗസലിനു പുറമെ മസ്‌നവികളും ഖസീദകളും ഗാലിബിന്റെ തൂലികയില് നിന്ന് പിറവി കൊണ്ടിരുന്നു. ഗസലിലാകട്ടെ പരമ്പരാഗതമായ പ്രണയമെന്ന വിഷയത്തിനു പുറമെ തത്വ ചിന്തകളെക്കൂടി ഉള്‍പ്പെടുത്താന് ധൈര്യം കാണിച്ചത് ഗാലിബാണ്.\nമികച്ച ഒരു കത്തെഴുത്തുകാരൻ കൂടിയായിരുന്നു അദ്ദേഹം. അദ്ദേഹത്തിൻ്റെ കത്തെഴുത്ത് സംസാരം പോലെയായിരുന്നു. അകലം കുറക്കാൻ പേന കൊണ്ട് സംസാരിക്കുക എന്നതായിരുന്നു അദ്ദേഹത്തിൻ്റെ രീതി. അദ്ദേഹത്തിൻ്റെ കത്തുകൾ ഖുതൂതെ ഗാലിബ് എന്ന പേരിൽ പുസ്തക രൂപത്തിൽ പുറത്തിറങ്ങിയിട്ടുണ്ട്.\nഉര്‍ദു കാവ്യ പാരമ്പര്യം ചര്‍ച്ച ചെയ്യുമ്പോള് ഗാലിബ് എന്ന പേര് ഏറെ പ്രധാനമാകുന്നത് അദ്ദേഹത്തിന്റെ കവിതകളുടെ കാലാതിവര്‍ത്തിത്തം കൊണ്ടു തന്നെയാണ്. ഗൂഡാര്‍ഥ പ്രദാനമായ ആ രചനാ ശൈലി ഇന്നും വെല്ലുവിളി നേരിടാതെ കിടപ്പുണ്ട്.\n1869 ഫെബ്രുവരി 15 ന് ആ മഹാ കവി വിടവാങ്ങി.\nപൂച്‌തെ ഹെ വൊ കി ഗാലിബ് കോന് ഹെ\nകൊയി ബത്‌ലാവൊ കി ഹം ബത്‌ലായേ ക്യാ\n(ഗാലിബ് ആരാണെന്ന് അവര് ചോദിക്കുന്നു\nആരെങ്കിലുമൊന്നു പറയൂ, ഞാനെന്തു പറയാനാണ്)\ngazals Mirza Ghalib


തലമുടികൊഴിച്ചിലും താരനും അകറ്റാന് കറ്റാർവാഴ ഉപയോഗിക്കേണ്ടത് ഇങ്ങനെ... | prevent dandruff and hair loss by aloe vera\nതലമുടികൊഴിച്ചിലും താരനും അകറ്റാന് കറ്റാർവാഴ ഉപയോഗിക്കേണ്ടത് ഇങ്ങനെ...\nFirst Published 12, Nov 2020, 10:45 AM\nതലമുടി കൊഴിച്ചിലും താരനും അകറ്റാനുള്ള മികച്ച പ്രതിവിധിയാണ് കറ്റാര്‍വാഴ. വിറ്റാമിന് ഇ ധാരാളം അടങ്ങിയ കറ്റാര്‍വാഴയുടെ ജെൽ മുടിയുടെ വളർച്ചയ്ക്കും തലയോട്ടിയിലെ ചൊറിച്ചിൽ തടയുന്നതിനും താരൻ അകറ്റുന്നതിനും സഹായിക്കും.\nമുടിക്ക് ചേര്‍ന്ന നല്ലൊരു പ്രകൃതിദത്ത കണ്ടീഷണറാണ് കറ്റാര്‍വാഴ. ഒപ്പം മുടിയുടെ തിളക്കത്തിനും കറ്റാര്‍വാഴ ഗുണകരമാണ്. കറ്റാര്‍വാഴ മുടിക്ക് ആവശ്യമായ ഈർപ്പം പകരുന്നു. ഇത് മുടി കൊഴിച്ചിൽ തടയുന്നു.\nതാരൻ കൂടാതെ കാലാവസ്ഥ മാറുന്നതിനനുസരിച്ച് ഉണ്ടാകുന്ന ചൊറിച്ചില് മാറാനും കറ്റാർവാഴ സഹായിക്കും.\nകറ്റാർവാഴയില് പ്രോട്ടിയോലിറ്റിക് എൻസൈമുകൾ അടങ്ങിയിട്ടുണ്ട്. ഇത് മുടി പൊട്ടുന്നതും കൊഴിയുന്നതും കുറയ്ക്കാൻ സാഹായിക്കും.\nശിരോചർമ്മത്തിന് പോഷകം നൽകുന്ന എൻസൈമുകളുടെ സാന്നിധ്യം കൊണ്ടുതന്നെ കറ്റാർവാഴ മുടിയുടെ വളർച്ചയ്ക്കും സഹായകരമാകും.\nകറ്റാര്‍വാഴ എങ്ങനെ ഉപയോഗിക്കാം?\nപല രീതിയിൽ കറ്റാര്‍വാഴ തലയില് ഉപയോഗിക്കാനാവും. ഒരു കപ്പ് കറ്റാര്‍വാഴ ജെല്ലില് വെളിച്ചെണ്ണയോ ആവണക്കെണ്ണയോ ചേര്‍ത്ത് ശിരോചര്‍മത്തിലും മുടിയിലും പുരട്ടി മസാജ് ചെയ്യാം. കൂടാതെ കറ്റാര്‍വാഴയോടൊപ്പം ടീ ട്രീ ഓയില് ചേര്‍ത്തും തലയില് പുരട്ടാം.\nമറ്റൊരു രീതി ഇങ്ങനെ: ഒരു സ്പ്രേ കുപ്പിയിൽ ഒരു കപ്പ് വെള്ളം, ആവശ്യത്തിന് കറ്റാര്‍വാഴ ജെൽ എന്നിവ ചേര്‍ക്കാം. ശേഷം നന്നായി കുലുക്കി യോജിപ്പിക്കുക. മുടി കഴുകിയ ശേഷം വേരുകൾ മുതൽ അറ്റം വരെ മിതമായ അളവിൽ ഈ മിശ്രിതം പുരട്ടാം.


പുതിയ കപ്പൽപാതയ്‌ക്കു പിന്നാലെ സംസ്ഥാന സർക്കാരിന്റെ 17 ചെറുകിട തുറമുഖങ്ങൾ (മൈനർ പോർട്‌സ്) കേന്ദ്ര സർക്കാർ നിയന്ത്രണത്തിലാക്കാൻ നീക്കം. 1908 മുതൽ പ്രാബല്യത്തിലുള്ള നിയമം അസാധുവാക്കി ഇന്ത്യൻ തുറമുഖ ബിൽ –- 2020 എന്ന പേരിൽ പുതിയ ബിൽ കൊണ്ടുവരാനാണ് ശ്രമം.\nകേരളം ഉൾപ്പെടെ എട്ടു തീരദേശ സംസ്ഥാനങ്ങൾക്ക് ബിൽ വൻതിരിച്ചടിയാകും. തീരസുരക്ഷയുടെ പേരുപറഞ്ഞ് സംസ്ഥാന സർക്കാരുകളുടെ അഭിപ്രായം ആരായാതെയാണ് ഏകപക്ഷീയമായി ബിൽ കൊണ്ടുവരുന്നത്. ചെറുകിട തുറമുഖങ്ങൾ നിലവിൽ സംസ്ഥാന സർക്കാരിന്റെയും മാരിടൈം ബോർഡിന്റെയും നിയന്ത്രണത്തിലാണെങ്കിലും സുരക്ഷാ ചുമതലകൾക്ക് കോസ്റ്റ്‌ഗാർഡിന്റെയും നാവികസേനയുടെയും സഹകരണമുണ്ട്. ഇത് പരിഗണിക്കാതെയാണ് ദേശീയസുരക്ഷ മറയാക്കുന്നത്. പാർലമെന്റിൽ അവതരിപ്പിക്കുന്നതിനു മുന്നോടിയായി സംസ്ഥാന മാരിടൈം ബോർഡുകളുടെ യോഗം  ജൂലൈ 27നു ചേരാൻ നിശ്‌ചയിച്ചിരുന്നെങ്കിലും കോവിഡ് നിയന്ത്രണങ്ങളെത്തുടർന്ന് മാറ്റി. കടലും തീരവും പൂർണമായി കേന്ദ്ര നിയന്ത്രണത്തിലാക്കുന്ന വ്യവസ്ഥകളാണ് ബില്ലിലുള്ളത്.\nബില്ലിലെ ഏഴു പ്രധാന വ്യവസ്ഥകളാണ് തുറമുഖ നിയന്ത്രണം കേന്ദ്ര വരുതിയിലാക്കുന്നതിന് അടിസ്ഥാനം. സെക്‌ഷൻ 3, 3(50), 9(7), 10 (2) (d), 19, 20, 32 വ്യവസ്ഥകൾ സംസ്ഥാനങ്ങളുടെ അധികാരം കവരുന്നതാണ്. സെക്‌ഷൻ3പ്രകാരം ചെറുകിട തുറമുഖങ്ങൾ എന്ന പദവി ഇല്ലാതാകും. മൈനർ പോർട്ട്, വെസൽ എന്നിവ ബില്ലിൽ നിർവചിക്കില്ല. എല്ലാ തുറമുഖങ്ങളും ഷെഡ്യൂൾഡ് പോർട്ടുകളുടെ പട്ടികയിൽ ഉൾപ്പെടുത്തും. ഷെഡ്യൂൾഡ് പോർട്ടുകളുടെ പൂർണ നിയന്ത്രണം കേന്ദ്രസർക്കാരിനാണ്.\nവെസലുകളുടെ നിർവചനം ഭേദഗതി ചെയ്യുന്നതാണ് മറ്റൊരു വ്യവസ്ഥ. ചെറുകിട യാനങ്ങളുടെ സഞ്ചാരസ്വാ‌തന്ത്ര്യത്തിന് കടുത്ത നിയന്ത്രണമുണ്ടാകും. തുറമുഖങ്ങളിൽ നടപ്പാക്കുന്ന ഏതുതരം പദ്ധതികൾക്കും നിയമനങ്ങൾക്കും ഉൾപ്പെടെ അന്തിമ തീരുമാനം എടുക്കാൻ കേന്ദ്ര സർക്കാരിന് അധികാരം നൽകും. സംസ്ഥാന സർക്കാരിന്റെയും മാരിടൈം ബോർഡിന്റെയും പ്രവർത്തനം അവലോകനം ചെയ്യാനുള്ള അധികാരം കേന്ദ്രസർക്കാർ നിയമിക്കുന്ന ഉദ്യോഗസ്ഥർക്കായിരിക്കും.\nഭരണഘടനയുടെ ഫെഡറൽ തത്വങ്ങൾ അപ്പാടേ മാറ്റിമറിക്കുന്നതാണ് ബിൽ. 1908ലെ നിയമത്തിൽ ചില ഭേദഗതികൾ നിർദേശിച്ച് 2017ൽ ബിൽ കൊണ്ടുവന്നെങ്കിലും ശക്തമായ പ്രതിഷേധത്തെതുടർന്ന് നടപ്പായില്ല. ബില്ലിൽ ഭേദഗതി ആവശ്യപ്പെട്ട് കേരള മാരിടൈം ബോർഡ് ചെയർമാനും ഇന്റർനാഷണൽ മാരിടൈം സീനിയർ അഭിഭാഷകനുമായ വി ജെ മാത്യു കേന്ദ്രഷിപ്പിങ് മന്ത്രാലയത്തിന് കത്ത് നൽകി.


ജില്ലാ സ്കൂൾ കായികമേളയ്ക്ക് കൊല്ലത്ത് തുടക്കമായി : Deepika.com Nattu Visesham\nThursday, October 12, 2017 10:32 AM IST\nകൊല്ലം: ജില്ലാ സ്കൂൾ കായിക മേളയ്ക്ക് കൊല്ലത്ത് തുടക്കമായി. കൊല്ലം ലാൽബഹാദുർ സ്റ്റേഡിയത്തിൽ എം.നൗഷാദ് എംഎൽഎ കായികമേള ഉദ്ഘാടനം ചെയ്തു. മേയർ വി രാജേന്ദ്രബാബു അധ്യക്ഷത വഹിച്ചു. ഡെപ്യൂട്ടി മേയർ വിജയാ ഫ്രാൻസിസ് കായിക പ്രതിഭകൾക്ക് സന്ദേശം നൽകി.\nകൊല്ലം വിദ്യാഭ്യാസ ഡെപ്യൂട്ടി ഡയറക്ടർ കെ.എസ് ശ്രീകല, കോർപ്പറേഷൻ വിദ്യാഭ്യാസ സ്റ്റാന്‍റിംഗ് കമ്മിറ്റി ചെയർമാൻ ടി.ആർ സന്തോഷ്കുമാർ, ജില്ലാപഞ്ചായത്ത് വിദ്യാഭ്യാസ സ്റ്റാന്‍റിംഗ് കമ്മിറ്റി ചെയർപേഴ്സൻ ജൂലിയറ്റ് നെൽസൻ, ജയശ്രീ, എസ് ശ്രീകുമാരി, എൻ ജോണ്, എം സുന്ദശേരൻപിള്ള,അനിൽ അന്പലക്കര,ആർ രാജീവ് എന്നിവർ പ്രസംഗിച്ചു.\n15ന് വൈകിട്ട് 3.30ന് സമാപന സമ്മേളനം എൻ.കെ പ്രേമചന്ദ്രൻ എം.പി ഉദ്ഘാടനം ചെയ്യും. എം മുകേഷ് എംഎൽഎ അധ്യക്ഷത വഹിക്കും. ജില്ലാ പഞ്ചായത്ത് പ്രസിഡന്‍റ് കെ.ജഗദമ്മ ഓവറോൾ ചാന്പ്യൻഷിപ്പ് വിതരണം ചെയ്യും. കെ.എസ് ശ്രീകല സമ്മാനദാനം നടത്തും. 12 ഉപജില്ലകളിൽ നിന്നും 95 ഇനങ്ങളിലായി മൂവായിരത്തോളം വിദ്യാർത്ഥികളാണ് കായിക മേളയിൽ പങ്കെടുക്കുന്നത്.


Velipaadukal വെളിപാടുകള്: കലയും ശാസ്ത്രവും ഒരുമിച്ചു കൊണ്ടുപോകുന്ന അപൂര്‍വ്വത\nകലയും ശാസ്ത്രവും ഒരുമിച്ചു കൊണ്ടുപോകുന്ന അപൂര്‍വ്വത\nകഥകളിയെയും കര്‍ണാടക സംഗീതത്തെയും സ്നേഹിക്കുന്ന, നാടോടി നൃത്തത്തില് സമ്മാനം നേടിയ ആദ്യ ഐ.എസ്.ആര്.ഒ. ചെയര്‍മാന്. അതാണ് ഡോ.രാധാകൃഷ്ണന്.\nഇരിങ്ങാലക്കുട നാഷണല് ഹയര്‍സെക്കന്ഡറി സ്കൂളില് പഠിക്കുമ്പോഴായിരുന്നു അത്. നാടോടി നൃത്തത്തില് 'കാലുവെച്ചു' ആദ്യം. മഹിളാസമാജം നടത്തിവന്നിരുന്ന 'കേരളനടനത്തി'ല് തൃപ്പൂണിത്തുറ വിജയഭാനുവിന്‍റെ ശിഷ്യനായി. അസ്സലായി പഠിച്ചു. വര്‍ഷം 1961-62. അത്തവണ സ്കൂള് കലോല്‍സവത്തില് ആണ്കുട്ടികളുടെ നാടോടി നൃത്തത്തില് സംസ്ഥാന തലത്തില് ഒന്നാം സ്ഥാനം.\nനാടോടി നൃത്തം പിന്നെ നളചരിതത്തിനു വഴിമാറി. ഉണ്ണായി വാര്യര് സ്മാ‍രക കലാകേന്ദ്രത്തില് കഥകളി വിദ്യാര്‍ത്ഥിയായി ചേര്‍ന്നു. പള്ളിപ്പുറം ഗോപാലന് നായര്, കലാനിലയം രാഘവന് തുടങ്ങിയവര് ഗുരുക്കന്മാരായി. നവരസങ്ങള് മുഖത്തുവിരിഞ്ഞു. കണ്ണടക്കവും മെയ് വഴക്കവും നേടി. പഠിപ്പു തികഞ്ഞ് ദമയന്തി വേഷം കെട്ടി അരങ്ങേറി.\nസ്കൂള് പഠനം തീര്‍ത്ത് സാങ്കേതിക വിദ്യയുടെ വിപുലമായ ലോകത്തേക്കിറങ്ങിയപ്പോഴും കലയെ കരയ്ക്കിരുത്തിയില്ല രാധാകൃഷ്ണന്. പഠന, ജോലിത്തിരക്കിനിടയിലും ആട്ടവിളക്കിനു പിന്നിലെത്തി. കല്യാണസൌഗന്ധികത്തിലെ ഭീമന്, ദക്ഷയാഗത്തിലെ ദക്ഷന്, ഉത്തരാസ്വയംവരത്തിലെ സൂതന്, ലവണാസുരവധത്തിലെ ഹനുമാന്, കുചേലന്, സുദേവന്, സന്താനഗോപാലത്തിലെ ദൂതന് തുടങ്ങി പല വേഷങ്ങള് ആടി. ബാംഗ്ലൂര് ഐ.ഐ.എമ്മില് പഠിക്കുമ്പോള് കോട്ടക്കല് അച്യുത വാര്യരായിരുന്നു കളി ഗുരു. 1979-ല് ബാംഗ്ലൂരിലെ അരങ്ങില് 'ശിവതാണ്ഡവ'വുമാടി. ഒടുവില് വേഷമിട്ടത് 1995-ല് ബാംഗ്ലൂരില്. കഥ - സന്താനഗോപാലം. വേഷം - ദൂതന്.\nആട്ടം മാത്രമല്ല, പാട്ടും വഴങ്ങുമെന്നറിഞ്ഞപ്പോള് ബഹിരാകാശത്തിന്‍റെ സൂക്ഷ്മതലങ്ങള് അന്വേഷിക്കുന്നതിനൊപ്പം സ്വര‍സ്ഥാനങ്ങളും പാടിയുറപ്പിച്ചു അദ്ദേഹം. വെച്ചൂര് ഹരിഹരന്‍റെ കീഴില് 1975-ല് കര്‍ണാടക സംഗീത പഠനം തുടങ്ങി. ആര്.കെ.ശ്രീകണ്ഠന്, നൂക്കാല ചിന്നസത്യം എന്നിവര് പിന്നീട് ഗുരുക്കളായി. വിവിധ വേദികളില് കച്ചേരി പാടി. കഴിഞ്ഞ വര്‍ഷം ഗുരുവായൂരിലും മള്ളിയൂരിലും കച്ചേരി നടത്തി.\nഡെപ്യൂട്ടി കളക്ടറായിരുന്ന കൃഷ്ണന് കുട്ടി മേനോന്‍റെയും ഡി.ഇ.ഒ അമ്മിണിയമ്മയുടെയും മകന്‍റെ, മുതിര്‍ന്ന ബഹിരാകാശ ശാസ്ത്രജ്ഞന്‍റെ, വി.എസ്.എസ്.സി.(വിക്രം സാരാഭായ് സ്പേസ് റിസര്‍ച്ച് സെന്‍റര്) മുന് ഡയറക്ടറുടെ, ഇപ്പോഴത്തെ ഐ.എസ്.ആര്.ഒ. ചെയര്‍മാന്‍റെ മറ്റൊരു മുഖമാണിത്. കലയും ശാസ്ത്രവും സജീവമായി ഒരുമിച്ചു കൊണ്ടുപോകുന്ന അപൂര്‍വ്വത. (മാതൃഭൂമി വാരാന്തപ്പതിപ്പ്, 2009 നവംബര് 1, ജി.വേണുഗോപാല്)\nപോസ്റ്റ് ചെയ്തത് Muralidharan p p ല് 6:24 AM\nലേബലുകള്: മാതൃഭൂമി ദിനപത്രം\nകലയും ശാസ്ത്രവും ഒരുമിച്ചു കൊണ്ടുപോകുന്ന അപൂര്‍വ്വ...\nAP Abdullakkuty Gives One more set back to CPM | സ...\nമലയാള സിനിമ പച്ച പിടിക്കണമെങ്കില്